PROGRAMUL REGIONAL SUD EST 2021-2027

**Obiectiv de politică 2** **- O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile**

**Prioritatea 3 - O regiune cu emisii de carbon reduse**

**Obiectiv Specific 2.8 - Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon**

**Actiunea 3.1 Reducerea emisiilor de carbon în zona urbană prin investiții pentru dezvoltarea infrastructurii urbane curate (infrastructuri de transport, ciclism, material rulant, combustibili alternativi, culoare de mobilitate), bazate pe planurile de mobilitate urbană durabilă**

**GHIDUL SOLICITANTULUI**

**Apeluri**

**Reducerea emisiilor de carbon în Municipiul Tulcea bazată pe planurile de mobilitate urbană durabilă -Apel PRSE/3.1/1.1/1/ITI/2025**

**Reducerea emisiilor de carbon în orașele din ITI Delta Dunării bazată pe planurile de mobilitate urbană durabilă -** **Apel PRSE/3.1/1.2/1/ITI/2025**

**octombrie 2025**

CUPRINS:

[1.PREAMBUL, ABREVIERI ȘI GLOSAR 6](#_Toc172802973)

[1.1. Preambul 6](#_Toc172802974)

[1.2. Abrevieri 7](#_Toc172802975)

[1.3. Glosar 8](#_Toc172802976)

[2. ELEMENTE DE CONTEXT 13](#_Toc172802977)

[2.1. Informații generale PR Sud Est 2021 – 2027 13](#_Toc172802978)

[2.2. Prioritatea/Fond/Obiectivul de politică/Obiectivul specific 14](#_Toc172802979)

[2.3. Reglementări europene și naționale, cadru strategic, documente programatice aplicabile 15](#_Toc172802980)

[3. ASPECTE SPECIFICE APELULUI DE PROIECTE 18](#_Toc172802981)

[3.1. Tipul de apel 18](#_Toc172802982)

[3.2. Forma de sprijin ( granturi; instrumente financiare; premii) 19](#_Toc172802983)

[3.3. Bugetul alocat apelului de proiecte 19](#_Toc172802984)

[3.4. Rata de cofinanţare 20](#_Toc172802985)

[3.5. Zona / zonele geografică(e) vizată(e) de apelul de Proiecte 20](#_Toc172802986)

[3.6. Acțiuni sprijinite în cadrul apelului 20](#_Toc172802987)

[3.7. Grup ţintă vizat de apelul de proiecte 20](#_Toc172802988)

[3.8. Indicatori 21](#_Toc172802989)

[3.8.1. Indicatori de realizare 21](#_Toc172802990)

[3.8.2. Indicatori de rezultat 22](#_Toc172802991)

[3.8.3. Indicatori suplimentari specifici Apelului de Proiecte 23](#_Toc172802992)

[3.9. Rezultate așteptate 23](#_Toc172802993)

[3.10. Operaţiune de importanţă strategică 23](#_Toc172802994)

[3.11. Investiţii teritoriale integrate 23](#_Toc172802995)

[3.12. Dezvoltare locală plasată sub responsabilitatea comunității 23](#_Toc172802996)

[3.13. Reguli privind ajutorul de stat 24](#_Toc172802997)

[3.14. Reguli privind instrumente financiare 26](#_Toc172802998)

[3.15. Acţiuni interregionale, transfrontaliere şi transnaţionale 26](#_Toc172802999)

[3.16. Principii orizontale 26](#_Toc172803000)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului privind evaluarea efectelor anumitor proiecte publice și private asupra mediului. Aplicarea principiului DNSH. Imunizarea la schimbările climatice 27](#_Toc172803001)

[3.18. Caracterul durabil al proiectului 29](#_Toc172803002)

[3.19. Acțiuni menite să garanteze egalitatea de șanse, de gen, incluziunea și nediscriminarea 30](#_Toc172803003)

[3.20. Teme secundare 32](#_Toc172803004)

[3.21. Informarea şi vizibilitatea sprijinului din fonduri 32](#_Toc172803005)

[4. INFORMAȚII ADMINISTRATIVE DESPRE APELUL DE PROIECTE 32](#_Toc172803006)

[4.1. Data deschiderii apelurilor de proiecte 32](#_Toc172803007)

[4.2. Perioada de pregătire a proiectelor 32](#_Toc172803008)

[4.3. Perioada de depunere a proiectelelor 33](#_Toc172803009)

[4.3.1. Data și ora pentru începerea depunerii de proiecte: 33](#_Toc172803010)

[4.3.2. Data și ora închiderii apelului de proiecte: 33](#_Toc172803011)

[4.4. Modalitatea de depunere a proiectelor 33](#_Toc172803012)

[5. CONDIŢII DE ELIGIBILITATE 34](#_Toc172803013)

[5.1. Eligibilitatea solicitanţilor şi partenerilor 34](#_Toc172803014)

[5.1.1. Cerințe privind eligibilitatea solicitanților și partenerilor 35](#_Toc172803015)

[5.1.2. Categorii de solicitanți eligibili 38](#_Toc172803016)

[5.1.3. Categorii de parteneri eligibili 39](#_Toc172803017)

[5.1.4. Reguli şi cerinţe privind parteneriatul 39](#_Toc172803018)

[5.2. Eligibilitatea activităţilor 39](#_Toc172803019)

[5.2.1. Cerinţe generale privind eligibilitatea activităţilor 39](#_Toc172803020)

[5.2.2. Activitatea de bază 50](#_Toc172803021)

[5.2.3. Activităţi neeligibile 51](#_Toc172803022)

[5.3. Eligibilitatea cheltuielilor 51](#_Toc172803023)

[5.3.1. Baza legală pentru stabilirea eligibilității cheltuielilor 53](#_Toc172803024)

[5.3.2. Categorii și plafoane de cheltuieli eligibile 53](#_Toc172803025)

[5.3.3. Categorii de cheltuieli neeligibile 54](#_Toc172803026)

[5.3.4. Opțiuni de costuri simplificate. Costuri directe și costuri indirecte 55](#_Toc172803027)

[5.3.5. Opțiuni de costuri simplificate. Costuri unitare/sume forfetare și rate forfetare 57](#_Toc172803028)

[Această secțiune nu se aplică prezentului apel. 57](#_Toc172803029)

[5.3.6. Finanțare nelegată de costuri 57](#_Toc172803030)

[5.4. Valoarea minimă și maximă eligibilă/nerambursabilă a unui proiect 57](#_Toc172803031)

[5.5. Cuantumul cofinanțării acordate 58](#_Toc172803032)

[5.6. Durata proiectului 58](#_Toc172803033)

[5.7. Alte cerinţe de eligibilitate a proiectului 58](#_Toc172803034)

[6. Indicatori de etapă 68](#_Toc172803035)

[7. Completarea şi depunerea cererilor de finantare 68](#_Toc172803036)

[7.1 Completarea formularului cererii 68](#_Toc172803037)

[7.2 Limba utilizată în completarea cererii de finanțare 69](#_Toc172803038)

[7.3 Metodologia de justificare şi detaliere a bugetului cererii de finanțare 69](#_Toc172803039)

[7.4. Anexe şi documente obligatorii la depunerea cererii de finantare 70](#_Toc172803040)

[7.5. Aspecte administrative privind depunerea cererii de finanțare 82](#_Toc172803041)

[7.6. Anexele şi documentele obligatorii la momentul contractării 82](#_Toc172803042)

[7.7. Renunțarea la cererea de finanțare 87](#_Toc172803043)

[8. Procesul de evaluare, selecție și contractare a proiectelor 87](#_Toc172803044)

[8.1 Principalele etape ale procesului de evaluare, selecție și contractare 87](#_Toc172803045)

[8.2 Conformitate administrativă – Declaraţia unică a solicitantului 88](#_Toc172803046)

[8.3 Etapa de evaluare preliminară – dacă este cazul (specific pentru intervențiile FSE+) 88](#_Toc172803047)

[8.4 Evaluarea tehnică și financiară. Criterii de evaluare tehnică și financiară 88](#_Toc172803048)

[8.5 Aplicarea Pragului de calitate 96](#_Toc172803049)

[8.6 Aplicarea Pragului de excelență 96](#_Toc172803050)

[8.7 Notificarea rezultatului evaluării tehnice și financiare 96](#_Toc172803051)

[8.8 Contestații 96](#_Toc172803052)

[8.9 Contractarea proiectelor 98](#_Toc172803053)

[8.9.1 Verificarea îndeplinirii condițiilor de eligibilitate 98](#_Toc172803054)

[8.9.2 Decizia de acordare/respingere a finanțării 99](#_Toc172803055)

[8.9.3 Definitivarea planului de monitorizare al proiectului 99](#_Toc172803056)

[8.9.4 Semnarea contractului de finanțare 100](#_Toc172803057)

[9. ASPECTE PRIVIND CONFLICTUL DE INTERESE 101](#_Toc172803058)

[10. ASPECTE PRIVIND PRELUCRAREA DATELOR CU CARACTER PERSONAL 102](#_Toc172803059)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 102](#_Toc172803060)

[11.1 Rapoarte de progres 102](#_Toc172803061)

[11.2 Vizitele de monitorizare 103](#_Toc172803062)

[11.3 Mecanismul specific indicatorilor de etapă. Planul de monitorizare 105](#_Toc172803063)

[12. ASPECTE PRIVIND MANAGEMENTUL FINANCIAR 107](#_Toc172803064)

[12.1 Mecanismul cererilor de prefinanțare 107](#_Toc172803065)

[12.2 Mecanismul cererilor de plată 108](#_Toc172803066)

[12.3 Mecanismul cererilor de rambursare 108](#_Toc172803067)

[12.4 Graficul cererilor de prefinanţare/plată/rambursare 109](#_Toc172803068)

[12.5 Vizitele la faţa locului 109](#_Toc172803069)

[13. Modificarea ghidului solicitantului 109](#_Toc172803070)

[13.1 Aspectele care pot face obiectul modificărilor prevederilor ghidului solicitantului 109](#_Toc172803071)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 110](#_Toc172803072)

[14. ANEXE 110](#_Toc172803073)

# 

# 1.PREAMBUL, ABREVIERI ȘI GLOSAR

## Preambul

Acest document reprezintă un îndrumar pentru pregătirea proiectelor și completarea corectă a cererilor de finanțare de către toți solicitanții de finantare pentru apelurile de proiecte PRSE/3.1/1.1/1/ITI/2025 și PRSE/3.1/1.2/1/ITI/2025, în cadrul Programului Regional Sud-Est (PR SE) 2021-2027.

Prezentul document se adresează tuturor potențialilor solicitanți pentru apelurile de proiecte mai sus menționat. Aspectele cuprinse în acest document ce derivă din PR SE 2021-2027 și modul său de implementare, vor fi interpretate exclusiv de către AM PR SE cu respectarea legislației în vigoare şi folosind metoda de interpretare sistematică, precum si de specificul Instrumentului de Investiții Integrate – ITI Delta Dunării, prevăzut de documentele relevante, inclusiv Strategia Integrată de Dezvoltare Durabilă a Deltei Dunării.

Un actor important în derularea mecanismului Investiţiilor Teritoriale Integrate este Asociaţia pentru Dezvoltarea Intercomunitară ITI Delta Dunării, care s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

Asociaţia pentru Dezvoltarea Intercomunitară ITI Delta Dunării are un rol decisiv în stabilirea conformităţii proiectului cu Strategia Integrată de Dezvoltare Durabilă a Deltei Dunării, fiind instituţia care, pe baza informaţiilor oferite de solicitantul de finanţare în cadrul fişei de proiect, decide dacă proiectul este conform cu SIDDDD. În urma acestei decizii, ADI ITI DD eliberează solicitanţilor de finanţare un „Aviz de conformitate”, document ce va fi depus de către aplicant, împreună cu cererea de finanţare.

ADI ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

Vă recomandăm ca până la data limită de depunere a cererilor de finanţare în cadrul prezentelor apeluri de proiecte, să consultaţi periodic pagina de internet [www.regiosudest.ro](http://www.regiosudest.ro) pentru a urmări eventualele modificări ale condiţiilor, precum și alte comunicări/clarificări pentru accesarea fondurilor.

Pentru a facilita procesul de completare şi transmitere a cererilor de finanţare, la sediul AM PR SE funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet [www.regiosudest.ro](http://www.regiosudest.ro).

Notă! Solicitantul va fi exclus din procesul de evaluare și selecție pentru acordarea finanțării și Cererea de finanțare respinsă, în cazul în care se dovedește că acesta:

* Se face vinovat de inducerea gravă în eroare a AM, prin furnizarea de informații incorecte care reprezintă condiții de eligibilitate, sau dacă a omis furnizarea acestor informații;
* A încercat să obțină informații confidențiale sau să influențeze AM în timpul procesului de evaluare.

Acest ghid nu are valoare de act normativ și nu exonerează solicitanții de respectarea legislației în vigoare la nivel național și european.

## Abrevieri

**AA** - Autoritatea de Audit

**ADI ITI DD** Asociația pentru Dezvoltare Intercomunitară - ITI Delta Dunării

**ADR** **SE** - Agentia pentru Dezvoltare Regionala a Regiunii de Dezvoltare Sud-Est

**AM** - Autoritatea de Management pentru Programul Regional Sud-Est

**APL** - Autoritate publică locală

**AT** - Asistenţă Tehnică

**BMS -** Sistem de management integrat al unei clădiri

**CA** - Conformitate administrativă

**CE/COM** - Comisia Europeană

**CF** - Cerere de finanțare

**DD** Delta Dunării

**DLRC -** Dezvoltarea locală plasată sub responsabilitatea comunității

**DNSH -** Principiul „a nu prejudicia în mod semnificativ” (Do No Significant Harm)

**EUR** - Euro

**FEDR** - Fondul European pentru Dezvoltare Regională

**FSE** - Fondul European Social

**ETF -** Evaluare tehnică și financiară

**GES -** Gaze cu efect de seră

**ITS -** Intelligent Transport Systems/sisteme de transport inteligente

**HG** - Hotărâre de Guvern

**ITI** **DD** Investitia Teritoriala Integrata Delta Dunarii

**MIPE** - Ministerul Investițiilor și Proiectelor Europene

**NUTS -** Nomenclatorul Unităţilor Statistice Teritoriale

**nZEB -** Cladire cu consum de Energie aproape Zero

**S-E** - Regiunea Sud-Est

**ODD** - Obiectiv de dezvoltare durabilă

**ONG** - Organizaţii Non-guvernamentale

**OP** - Obiectiv de Politică

**OS** - Obiectiv specific

**OUG** - Ordonanță de Urgență a Guvernului

**PAED** - Planul de Acțiune pentru Energie Durabilă

**PMUD** - Plan de Mobilitate Urbană Durabila

**PO** - Programul Operaţional

**PODD** - Program Operațional Dezvoltare Durabilă 2021 – 2027

**PR SE** – Programul Regional Sud-Est 2021-2027

**PUG** - Plan Urbanistic General

**RDC** – Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**PT -** Proiect Tehnic

**PVE** - Pactul Verde European

**RDC** - Regulament privind dispozițiile comune - Regulamentul UE 1060/2021

**RST** - Recomandări Specifice de Țară

**RT** Raport Tehnic

**SICAP -** Sistem informatic colaborativ pentru mediu performant de desfășurare al achizițiilor publice

**SIDDDD** - Strategia Integrată de Dezvoltare Durabilă a Deltei Dunării

**SM** - State Membre

**TFUE** - Tratatul de Funcționare al Uniunii Europene

**TIC -** Tehnologia Informațiilor și Comunicațiilor

**UAT** - Unitate administrativ teritorială

**UE** - Uniunea Europeană

**ZUF** - Zona Urbană Funcțională

## Glosar

În sensul prezentului Ghid, următorii termeni se folosesc cu următoarele înțelesuri:

Termenii "program", "autoritate de management", "organism intermediar", "beneficiar", ”operațiune”, „Comitet de monitorizare” au înțelesurile prevăzute în Regulamentul (UE) 2021/1060, cu modificările și completările ulterioare.

Termenii „fonduri europene”, „cheltuieli eligibile”, „cheltuieli neeligibile”, „contract de finanțare”, „decizie de finanțare”, ”lider de parteneriat” „decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

*Activitate de bază în cadrul unui proiect* – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acesteia;

ii) se regăsește în cererea de finanțare sub forma activităților eligibile obligatorii specificate în Ghidul Solicitantului;

iii) nu face parte din activitățile auxiliare, așa cum sunt acestea definite în Ghidul Solicitantului;

iiii) bugetul estimat alocat activității sau pachetului de activități reprezintă minim 50% din bugetul eligibil al proiectului;

*Apel de proiecte* - invitație publică adresată de către autoritatea de management, după caz, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

*Active corporale* - reprezintă terenuri, clădiri și instalații, utilaje și echipamente;

*Active necorporale* - reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

*Ajutoare/ajutor (de stat)* - înseamnă orice măsură care îndeplineşte toate criteriile prevăzute la articolul 107 alineatul (1) din Tratatul privind funcţionarea Uniunii Europene;

*Bike-rental”/„bike-sharing* sunt termeni utilizati in definirea activitatii de creare/modernizare/extindere sistemelor de închiriere de biciclete, iar „park and ride” in construirea parcărilor de transfer la transportul public

*Calendar de apeluri de proiecte* – calendarul lansării apelurilor de proiecte planificate de autoritatea de management pe durata unui an calendaristic, care cuprinde informațiile minime prevăzute la art. 49 alin (2) din Regulamentul (UE) 2021/1060, cu modificările și completările ulterioare.

*Caracterul integrat* - presupune îndeplinirea criteriilor: (i) complementaritate cu alte proiecte cuprinse în cadrul PMUD; (ii) abordarea unor funcții multiple în cadrul unui proiect integrat; (iii) implicarea mai multor părți interesate în fazele de dezvoltare și implementare, pentru dezvoltarea comunității.

*Cerere de finanțare* – document standardizat, disponibil în sistemul informatic MySMIS2021, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect si este insotit de anexe si documentele specificate in Ghidul Solicitantului aplicabil fiecarui apel de proiecte, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021;

*Contract de servicii publice*reprezintă, în sensul art. 2 lit. i) din Regulamentul (CE) nr. 1370/2007, unul sau mai multe acte obligatorii din punct de vedere juridic și care confirmă acordul încheiat între o autoritate competentă și un operator de serviciu public cu scopul de a încredința respectivului operator de serviciu public gestionarea și exploatarea serviciilor publice de transport de călători, sub rezerva unor obligații de serviciu public;

*Contractul de finanțare*este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

*Coridorul de mobilitate urbană durabilă* reprezintă o circulație importantă, nouă sau în curs de reconfigurare, din rețeaua stradală care include cel puțin următoarele elemente: transport public cu bandă dedicata, piste pentru biciclete sau coridoare pietonale. Coridoarele de mobilitate pot include interventii in modernizarea/reabilitarea/extinderea infrastructurii rutiere utilizate prioritar de transportul public urban curat de călători, crearea, modernizarea, reabilitarea, extinderea de benzi separate, folosite exclusiv pentru mijloacele de transport public de călători; configurarea/reconfigurarea infrastructurii rutiere pe strazile urbane deservite de transportul public de călători, pentru prioritizarea transportului public de călători, cu bicicleta si pietonal, accesibilizarea infrastructurii de transport pentru toate categoriile de persoane;

*Dezvoltarea durabilă* reprezintă dezvoltarea care corespunde necesităţilor prezentului, fără a compromite posibilitatea generaţiilor viitoare de a-şi satisface propriile necesităţi.

*Dată* *lansare apel de proiecte* – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021 de către autoritatea de management, după caz;

*Declarație unică a solicitantului/partenerului/liderului de parteneriat* – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

*Ghidul Solicitantului* - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte;

*Imobilul* - este definit conform Legii nr. 7/1996 a cadastrului şi a publicității imobiliare, cu modificările și completările ulterioare;

*Indicatori de rezultat* măsoară beneficiul real al rezultatelor imediate asupra grupului ţintă;

*Indicatori de output* măsoară produsele directe ale activităţilor unui program, tot ceea ce a fost obţinut prin consumarea resurselor alocate;

*Indicatori de etapă* - repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare;

*Lucrări de intervenţie pentru reabilitarea structural-arhitecturală a anvelopei clădirii*, reprezintă totalitatea lucrărilor stabilite prin proiectul tehnic elaborat cu respectarea proiectului iniţial de arhitectură şi a caracteristicilor de culoare, materiale, detalii, stabilite de regulamentele de intervenţie pentru zonele de acţiune prioritară, definite conform Art. 4 e) al Legii nr. 153/2011.

*Mijloc de transport în comun/public*- vehiculele destinate în mod special transportului public urban şi suburban de persoane. Acestea pot fi:

a) autobuze urbane, autovehicule destinate şi echipate pentru transportul de persoane şi al bagajelor acestora; autobuzele din această categorie vor fi amenajate pentru transportul de pasageri, aşezaţi pe scaune sau în picioare, având cel puţin 17 locuri pe scaune, inclusiv cel al conducătorului auto, care asigură posibilitatea unui schimb rapid de pasageri în staţii;

b) tramvaie;

c) troleibuze;

d) minibuze sau microbuze, autovehicule destinate prin construcţie transportului a 10-17 persoane pe scaune, inclusiv cel al conducătorului auto, dar nu mai mult de 22 de persoane pe scaune şi în picioare.

*MySMIS2021* **-** reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027.

*Plan de monitorizare a proiectului* – plan inclus în contractul de finanțare/decizia de finanțare, după caz, prin care se stabilesc indicatorii de etapă care se vor monitoriza de către autoritatea de management, după caz, pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management, după caz;

*Plan de Mobilitate Urbană Durabilă (P.M.U.D.)* reprezintă o strategie sectorială de transport, care analizează în principal impactul scenariilor de transport, constituite din pachete integrate de proiecte finanțabile din diverse surse. Investiţiile referitoare la transportul public urban vizează transportul public local sau zonal de călători (în cazul existenţei unei asociaţii de dezvoltare intercomunitare având ca scop serviciul de transport public de călători).

*Prag de calitate* – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje;

*Prag de excelență* – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare;

*Principiul DNSH – Do Not Significant Harm (“*A nu prejudicia în mod semnificativ”) obligație la nivel European, care, conform cu Regulamentul European în vigoare, tipurile de acțiuni și investiții propuse în cadrul PR SE 2021-2027, necesită să fie evaluate în funcție de potențialul lor de a aduce prejudicii semnificative celor șase obiective de mediu

*Proiect* – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare/se emite decizie de finanțare, după caz;

*Proiectele cu lucrări* -reprezintă acele tipuri de investiții care implică lucrări de construcții care necesită sau nu autorizație de construire eliberată de autoritățile competente;

*Proiectele fără lucrări* - reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

*Perioada de durabilitate* - reprezintă intervalul de timp în care beneficiarul trebuie să mențină investiția. În cadrul prezentului apel de proiecte, perioada de durabilitate este de 5 ani de la plata finală aferentă contractelor de finanțare;

*Punctul de realimentare*înseamnă, în sensul art. 2, pct. 8 al Directivei 2014/94/UE a Parlamentului European și a Consiliului, o instalație de realimentare pentru furnizarea oricărui combustibil, cu excepția GNL, prin intermediul unei instalații fixe sau mobile

*Punctul de reîncărcare*înseamnă, în sensul art. 2, pct. 3 al Directivei 2014/94/UE a Parlamentului European și a Consiliului, o interfață care este capabilă să încarce, pe rând, câte un vehicul electric sau să schimbe, pe rând, câte o baterie a unui vehicul electric.

*„Shared-space”*este spațiu dedicat pietonilor, persoanelor care utilizează bicicleta, transportului public urban și traficului rutier (mult diminuat), fără diferențe de nivel între spațiul dedicat pietonilor și cel dedicat transportului public/deplasărilor motorizate.

*Solicitant* - persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021 în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027.

*Strategie de Dezvoltare Regională*, document elaborat pentru fiecare regiune de dezvoltare, conţine priorităţi şi măsuri ce vor putea fi finanţate din instrumente structurale prin Programul Regional, programe operaţionale sectoriale, Programul Naţional pentru Dezvoltare Rurală, precum şi din alte surse de finanţare.

*Strategia Integrată de Dezvoltare Durabilă a Deltei Dunării* - document programatic care asigură echilibrul între protejarea patrimoniului natural unic al Rezervației Biosferei Deltei Dunării (RBDD) și dezvoltarea socio-economică venind în întâmpinarea aspirațiilor locuitorilor zonei prin îmbunătățirea condițiilor de viață, crearea unor oportunități economice mai bune și o valorificare adecvată a patrimoniului natural și cultural, conform prevederilor HG nr. 602 din 24 august 2016 privind aprobarea Strategiei integrate de dezvoltare durabilă a Deltei Dunării.

*Studiu de fezabilitate***,** conform Hotărârii nr. 907 din 29 noiembrie 2016 cu modificările ulterioare, este documentația tehnico-economică prin care proiectantul, fără a se limita la datele și informațiile cuprinse în nota conceptuală și în tema de proiectare și, după caz, în studiul de prefezabilitate, analizează, fundamentează și propune minimum două scenarii/opțiuni tehnico-economice diferite, recomandând, justificat și documentat, scenariul/opțiunea tehnico-economic(ă) optim(ă) pentru realizarea obiectivului de investiții.

*Termen maxim*– Interval de timp calculat începând cu următoarea zi lucrătoare după transmiterea unei solicitări AM PR SE prin sistemul informatic MySMIS2021 și care nu include ziua împlinirii termenului.

*Unitatea administrativ-teritorială*este definită conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare.

*Vehicul cu zero emisii*înseamnă un vehicul curat, fără motor cu ardere internă sau cu un motor cu ardere internă care emite mai puțin de 1 g CO2/kWh măsurat în conformitate cu normele europene.

*Utilizarea eficientă a resurselor* - înseamnă reducerea cantității de factori de producție necesari pentru producerea unei unități de producție sau înlocuirea factorilor de producție primari cu factori de producție secundari.

*Utilităţi publice (servicii comunitare de utilităţi publice / infrastructura de utilităţi publice),* totalitatea activităţilor de utilitate şi interes public general, desfăşurate la nivelul comunelor, oraşelor, municipiilor sau judeţelor sub conducerea, coordonarea şi responsabilitatea autorităţilor administraţiei publice locale, în scopul satisfacerii cerinţelor comunităţilor locale, prin care se asigură următoarele utilităţi: alimentarea cu apă; canalizarea şi epurarea apelor uzate; colectarea, canalizarea şi evacuarea apelor pluviale; producţia, transportul, distribuţia şi furnizarea de energie termică în sistem centralizat; salubrizarea localităţilor; iluminatul public; administrarea domeniului public şi privat al unităţilor administrativ - teritoriale, precum şi altele asemenea; transportul public local.

# ELEMENTE DE CONTEXT

## Informații generale PR Sud Est 2021 – 2027

Programul Regional Sud-Est (PR SE) 2021-2027 este unul din programele incluse in Acordul de Parteneriat 2021-2027 prin care se pot accesa fondurile europene structurale și de investiții, în concret, cele provenite din Fondul European pentru Dezvoltare Regională (FEDR). Programul a fost aprobat prin Decizia de punere în aplicare a Comisiei din 21.10.2022 de aprobare a programului “Sud-Est” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Sud-Est din România CCI 2021RO16RFPR003.

Obiectivul general al PR SE 2021-2027 este creșterea competitivității economice regionale și îmbunătăţirea condițiilor de viață ale comunităților locale prin sprijinirea dezvoltării mediului de afaceri, a infrastructurii și serviciilor, în scopul reducerii disparităților intraregionale și dezvoltării sustenabile, prin gestionarea eficientă a resurselor, valorificarea potențialului demografic și de inovare, precum și prin asimilarea progresului tehnologic.

PR SE 2021-2027 urmărește ca Regiunea de dezvoltare Sud-Est să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață.

## Prioritatea/Fond/Obiectivul de politică/Obiectivul specific

Obiectiv de politică 2 - O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile

Prioritatea 3 - O regiune cu emisii de carbon redus

Obiectiv Specific 2.8 - Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon

Actiunea 3.1 Reducerea emisiilor de carbon în zona urbană prin investiții pentru dezvoltarea infrastructurii urbane curate (infrastructuri de transport, ciclism, material rulant, combustibili alternativi, culoare de mobilitate), bazate pe planurile de mobilitate urbană durabilă

Toate intervențiile vizând *Prioritatea 3* vor fi implementate în baza **Planurilor de Mobilitate Urbană Durabilă (PMUD)/Planul de Mobilitate**, elaborate/actualizate și implementate de autorități publice locale/asociații de dezvoltare intercomunitară pentru o perioadă acoperitoare din puctul de vedere al intervalului european de programare 2021-2027, în conformitate cu Legea 350/2001 privind amenajarea teritoriului şi urbanismul, cu modificările si completările ulterioare.

Prin *Obiectivul specific OS 2.8 - Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon* sunt sprijinite proiecte care dovedesc un impact pozitiv asupra reducerii emisilor de CO2, generate în principal de transportul bazat pe combustibil fosil și managementul ineficient al transportului public la nivelul zonelor urbane din Regiunea de Dezvoltare Sud-Est.

## Reglementări europene și naționale, cadru strategic, documente programatice aplicabile

Pe întreg ciclul de viață al unui proiect se vor avea în vedere atât reglementările europene şi naţionale în domeniu, cât și alte documente programatice şi de planificare specifice la nivel european, naţional și regional.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

Solicitanţii de finanțare au obligația de a respecta legislaţia în forma actualizată la momentul aplicării. Reglementările europene și naționale, precum și documentele programatice/strategice mai jos indicate reprezintă o listă orientativă, fără caracter exhaustiv și aplicabile ghidurilor lansate în cadrul PR SE 2021-2027.

**A. Regulamente/reglementări europene:**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) nr.2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Regulamentul Consiliului (CE, EURATOM) nr. 1995/2988 privind protecția intereselor financiare ale Comunităților Europene, cu modificările și completările ulterioare;
* Regulamentul (UE, Euratom) nr. 2018/1046 al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 2013/1296, (UE) nr. 2013/1301, (UE) nr. 2013/1303, (UE) nr. 2013/1304, (UE) nr. 2013/1309, (UE) nr. 2013/1316, (UE) nr. 2014/223, (UE) nr. 2014/283 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) nr.2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările și completările ulterioare;
* Regulamentul (UE) nr.2020/852 al Parlamentului Europeanși al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088, cu modificările și completările ulterioare;
* Comunicarea Comisiei C (2021) 1054 final din 12 februarie 2021. Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență, cu modificările și completările ulterioare;
* Comunicarea Comisiei (2021/C 373/01) - Orientări tehnice referitoare la imunizarea infrastructurii la schimbările climatice în perioada 2021-2027;
* Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului, cu modificările și completările ulterioare.

**B. Legislaţie naţională (cu modificările și completările ulterioare)**

* Legea nr. 448 din 2006 privind protecţia şi promovarea drepturilor persoanelor cu dizabilitati, republicată. (a se vedea capitolul IV Accesibilitate);
* OUG nr. 122/2020, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* HG 873/2022, pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* OUG nr.23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027;
* Ordin nr. 1.777/3 mai 2023 privind aprobarea conținutului/modelului/formatului/

structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;

* OUG 66/2011, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* OUG 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 1.076/2021 pentru aprobarea Planului naţional integrat în domeniul energiei şi schimbărilor climatice 2021-2030;
* Ordonanța de Urgență nr. 71 din 29 iunie 2021 privind promovarea vehiculelor de transport rutier nepoluante, în sprijinul unei mobilităţi cu emisii scăzute, pentru abrogarea Ordonanţei de urgenţă a Guvernului nr. 40/2011 privind promovarea vehiculelor de transport rutier nepoluante şi eficiente din punct de vedere energetic şi a Legii nr. 37/2018 privind promovarea transportului ecologic;
* Legea nr. 350/2001 privind amenajarea teritoriului şi urbanismul ;
* ORDIN nr. 233 din 26 februarie 2016 pentru aprobarea [Normelor metodologice](https://legislatie.just.ro/Public/DetaliiDocumentAfis/176683) de aplicare a [Legii nr. 350/2001](https://legislatie.just.ro/Public/DetaliiDocumentAfis/29453) privind amenajarea teritoriului și urbanismul și de elaborare și actualizare a documentațiilor de urbanism;
* Legea serviciilor comunitare de utilități publice nr. 51/2006 republicată;
* LEGE nr. 34 din 27 martie 2017 privind instalarea infrastructurii pentru combustibili alternativi;
* Alte normative și reglementări tehnice în domeniu, în vigoare la momentul întocmirii documentaţiilor tehnico-economice/evaluării cererilor de finanţare;
* Reglementări tehnice privind performanța energetică a clădirilor sunt listate la adresa: <https://www.mdlpa.ro/pages/reglementare27>;
* OUG nr. 57/2019 privind Codul administrativ, cu modificările și completările ulterioare;
* Legea 232/2022 privind cerintele de accesibilitate aplicabile produselor si serviciilor.
* Legea serviciilor de transport public local nr. 92/2007.
* Legea nr. 155 din 2023 privind mobilitatea urbană.

**C. Documente programatice (Programe, Strategii, Planuri):**

* Programul Regional Sud Est 2021-2027;
* Planul de Dezvoltare Regională Sud Est 2021-2027;
* Strategia Națională de Renovare pe Termen Lung pentru sprijinirea renovării parcului național de clădiri rezidențiale si nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și de carbon până în 2050, anexă la HG nr. 1.034/2020;
* Strategia Integrată de Dezvoltare Durabilă a Deltei Dunării
* Strategia UE pentru Regiunea Dunării;
* Planul Național Integrat în domeniul Energiei și Schimbărilor Climatice 2021-2030;
* Strategia energetică a României 2020-2030, cu perspectiva anului 2050;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Convenția ONU privind drepturile persoanelor cu dizabilităţi;
* Carta drepturilor fundamentale a Uniunii Europene (2012/C 326/02);
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Strategia națională pentru dezvoltarea durabilă a României 2030.

PR SE 2021-2027 abordează integrat, în cadrul investițiilor propuse, obiectivele și cerințele de dezvoltare durabilă asumate la nivel național prin Agenda 2030. Dezvoltarea sustenabilă și rezilientă, în deplin acord cu obiectivele de mediu și climă asumate la nivel european, reprezintă un aspect transversal care definește strategia și intervențiile PR SE 2021-2027. Acțiunile finanțate prin program vor urmări sustenabilitate ecologică / de mediu prin design, integrând de la început considerentele legate de mediu prin aplicarea integrată a principiului DNSH.

Asigurarea accesului la un sistem de transport sigur, accesibil și durabil pentru cetățeni, cu o atenție asecială la nevoile persoanelor vulnerabile, precum și sprijinirea legăturilor economice, sociale și de mediu între zonele urbane și periurbane prin consolidarea planificării regionale, reprezintă două direcții de acțiune din cadrul ODD 11: Orașe și așezări umane incluzive, sigure, reziliente și durabile.

Pactul verde european (PVE) prevede o reducere cu 90% a emisiilor de gaze cu efect de seră generate de transporturi, astfel încât UE să devină o economie neutră din punct de vedere climatic până în 2050.

Domeniul *mobilității urbane sustenabile* este abordat în Cartea albă: Foaia de parcurs către un spațiu european unic de transport care indică faptul că este necesară o strategie mixtă de abordare a mobilității care să ia în calcul infrastructura pentru modurile de transport nemotorizate pentru a reduce congestia și emisiile, crearea unor condiții mai bune pentru mersul pe jos și cu bicicleta și acordarea unei atenții speciale utilizatorilor vulnerabili - pietoni, bicicliști, prin realizarea unei infrastructuri mai sigure.

Planul Național Integrat în domeniul Energiei și Schimbărilor Climatice *(PNIESC*) 2021-2030recunoaște potențialul de reducere a emisiilor de GES ca urmare a îmbunătățirii mobilității în zonele urbane.

Investițiile în domeniul mobilității urbane sustenabile, implementate prin PR SE 2021-2027, contribuie la atingerea *Obiectivul 7 - Energie Curată* al Strategiei Naționale pentru Dezvoltare Durabilă (SNDD) 2030 în ceea ce privește creşterea ponderii surselor de energie regenerabilă și a combustibililor cu conținut scăzut de carbon în sectorul transporturilor (autovehicule electrice), inclusiv combustibili alternativi.

PR SE 2021-2027 se aliniază cadrului Strategic EU Roma pentru egalitate, incluziune si participare 2020- 2030, respectiv pentru măsurile privind combaterea discriminării în accesul la educație generală de calitate. Toate investițiile vor urma principiile desegregării și nediscriminării, concentrându-se pe promovarea accesului la servicii incluzive generale în educație, spațiu locativ, ocuparea forței de muncă, sănătate și asistență socială.

Notă! Pe parcursul derulării etapelor de verificare inclusiv contractare se vor avea în vedere actualizările legislative naționate/europene specifice, aceste actualizări pot conduce la modificări/actualizări ale prezentului ghid, în cazul în care acestea influențează condițiile/criteriile stabilite în prezent.

# ASPECTE SPECIFICE APELULUI DE PROIECTE

## Tipul de apel

Prin prezentul Ghid se lansează următoarele apeluri:

* PRSE/3.1/1.1/1/ITI/2025 – Municipiul Tulcea, apel de **tip necompetitiv** **cu depunere la termen** a cererilor de finanțare;
* PRSE/3.1/1.2/1/ITI/2025 – orașe din ITI Delta Dunării, apel de **tip competitiv** **cu depunere la termen** a cererilor de finanțare.

AM PR SE lansează apelurile de proiecte numai în sistemul informatic MySMIS2021.

Proiectele vor fi identificate la nivelul PMUD, strategie care va include și descrierea consultării publice și implicarea comunitățiilor locale pe parcursul procedurii de identificare/elaborare/ implementare a proiectelor.

Cererile de finanțare pot fi depuse doar în perioada menționată în cadrul secțiunii 4.3 a prezentului ghid. Un potenţial solicitant de finantare poate depune mai multe cereri de finanţare.

Notă! Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul PR SE 2021-2027. Pentru informarea corectă a potențialilor solicitanți, AM PR SE va publica lunar pe site-ul programului situația proiectelor, depuse precum și gradul de acoperire al alocării financiare disponibile.

## Forma de sprijin ( granturi; instrumente financiare; premii)

Forma de sprijin nerambursabil acordat în cadrul prezentelor apeluri de proiecte este de grant individual.

## Bugetul alocat apelului de proiecte

Apelul de proiecte PRSE/3.1/1.1/1/ITI/2025 – Municipiul Tulcea - alocarea apelului (FEDR + BS) este de 10.591.309 euro, din care FEDR 9.186.339,30 euro*.*

Apelul de proiecte PRSE/3.1/1.2/1/ITI/2025 – Orașe ITI DD - alocarea apelului (FEDR + BS) este de 3.860.875 euro, din care FEDR 3.348.717,80 euro.

Aprobarea supracontractării în cadrul apelurilor de cereri de finanțare se realizează în conformitate cu prevederile OUG 133/2021 – art. 15, alin. 1, lit. b, în funcție de disponibilitatea fondurilor, pe baza instrucțiunilor emise de AM PR SE, cu încadrarea în creditele de angajament aprobate anual cu această destinație prin legile bugetare anuale.

## Rata de cofinanţare

În cadrul prezentelor apeluri de proiecte, pentru întocmirea bugetului cererii de finanțare, se va lua în calcul:

* Rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR) ;
* rata de cofinanțare din bugetul de stat (BS) este de maximum 13% din valoarea cheltuielilor eligibile ale proiectului;
* minim 2% din valoarea cheltuielilor eligibile totale reprezintă contribuția solicitantului.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

În cazul proiectelor depuse în parteneriat :

* ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia ;
* modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat.

## Zona / zonele geografică(e) vizată(e) de apelul de Proiecte

Zona vizată de aceste apeluri de Proiecte este mediul urban aferent zonei ITI Delta Dunării: municipiul resedinta de judet Tulcea, respectiv orașele din arealul ITI DD. Investițiile finanțate vor fi realizate pe teritoriul solicitanților și partenerilor eligibili, în cazul proiectelor în parteneriat.

## Acțiuni sprijinite în cadrul apelului

PR SE 2021-2027 abordează integrat, în cadrul investițiilor propuse, obiectivele și cerințele de dezvoltare durabilă asumate la nivel național prin Agenda 2030. Dezvoltarea sustenabilă și rezilientă, în deplin acord cu obiectivele de mediu și climă asumate la nivel european, reprezintă un aspect transversal care definește strategia și intervențiile PR SE 2021-2027. Acțiunile finanțate prin program vor urmări sustenabilitate ecologică / de mediu prin design, integrând de la început considerentele legate de mediu prin aplicarea integrată a principiului DNSH.

Prin intermediul acestui apel vor fi sprijinite activități/acțiuni specifice realizării de investiții pentru reducerea emisiilor de carbon în zona urbană (UAT Municipiul Tulcea/ UAT orașe ITI DD) prin investiții pentru dezvoltarea infrastructurii urbane curate - infrastructuri de transport, ciclism, material rulant, combustibili alternativi, culoare de mobilitate - bazate pe planurile de mobilitate urbană durabilă.

## Grup ţintă vizat de apelul de proiecte

Grupul tinta vizat:

* Locuitorii din mediul urban din zona ITI Delta Dunării;
* Turiști/vizitatori;
* UAT-uri din mediul urban localizate în zona ITI Delta Dunării.

Solicitantul va menționa în secțiunea „Grup țintă”din Cererea de finanțare principalii beneficiari ai rezultatelor proiectului.

## Indicatori

În cadrul cererii de finanțare se vor completa atât indicatorii de realizare, de rezultat, cât și indicatorii suplimentari specifici apelului de proiecte. Indicatorii reprezintă instrumente de măsurare a efectelor/ realizărilor/ rezultatelor intervențiilor. În cadrul prezentelor apeluri, solicitantul va stabili valori pentru indicatorii detaliați în subcapitolele 3.8.1 și 3.8.2.

Solicitantul are obligația de a completa valori pentru toți indicatorii de realizare și rezultat prestabiliți ai programului, așa cum au fost anterior menționați. Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora conduce la aplicarea de măsuri în conformitate cu prevederile OUG nr. 66/2011, cu modificările şi completările ulterioare.

### Indicatori de realizare

RCO 58 - Piste ciclabile care beneficiază de sprijin (Km)

Lungimea infrastructurii dedicate ciclismului construită recent sau modernizată semnificativ prin proiectele sprijinite. Infrastructura dedicată ciclismului include facilități de ciclism separate de alte drumuri sau alte părți ale aceluiași drum prin mijloace structurale, străzi de ciclism, tuneluri de ciclism etc. ca lungime a benzii.

RCO 59 – Infrastructuri pentru combustibili alternativi (puncte de realimentare/reîncărcare)

Număr de puncte de realimentare / reîncărcare pentru vehicule cu zero emisii finanțate prin proiecte sprijinite.

Un punct de reîncărcare înseamnă o interfață care este capabilă să încarce un vehicul electric la un moment dat sau să schimbe o baterie dintr-un vehicul electric la un moment dat. Un punct de realimentare se referă la o instalație de realimentare pentru furnizarea de combustibil alternativ printr-o instalație fixă ​​sau mobilă.

Combustibil alternativ înseamnă combustibili sau surse de energie care servesc, cel puțin parțial, ca un substitut pentru sursele de petrol fosil în aprovizionarea cu energie a transportului și care au potențialul de a contribui la decarbonizarea acestuia și de a spori performanța de mediu a sectorului transporturilor conform Directivei 2014/94/UE privind instalarea infrastructurii pentru combustibili alternativi.

RCO 60 - Orașe și localități cu sisteme de transport urban digitalizate noi sau modernizate (orașe mari și mici)

Număr de municipii și orașe cu sisteme de transport urban digitalizate noi sau modernizate finanțate prin proiecte sprijinite. Indicatorul acoperă sistemele de transport public pentru pasageri. În scopul acestui indicator, modernizarea se referă la integrarea sistemelor de transport digital, adoptarea de noi tehnologii și alte modificări semnificative pentru digitalizarea sistemului de transport urban. Întreținerea sau îmbunătățiri marginale sunt excluse.

Indicatorul acoperă, de asemenea, sisteme inteligente de transport, definite ca sisteme în care tehnologiile informației și comunicării sunt aplicate în domeniul transportului rutier, inclusiv acoperind infrastructura, vehiculul și utilizatorii, precum și în gestionarea traficului și a mobilității, cât și interfața cu alte moduri de transport (a se vedea Directiva 2010/40/UE).

RCO74 - Populația vizată de proiecte derulate în cadrul strategiilor de dezvoltare teritorială integrate

Reprezintă numărul de persoane vizate de proiectele sprijinite în cadrul strategiilor de dezvoltare teritorială integrată. Dubla numărare a populației acoperite de mai multe proiecte pentru aceeași strategie în cadrul aceluiași obiectiv specific ar trebui să fie eliminată. Ținta reprezintă populația estimată ca beneficiind de proiectul dezvoltat în cadrul strategiei de dezvoltare teritorială integrată sprijinită. (>0)

Pentru stabilirea valorii țintă solicitantul va utiliza valoarea rezultată dintr-un document justificativ (ca de exemplu documentațiile tehnico-economice aferente investiției, Studiul de trafic).

RCO75 - Strategii de dezvoltare teritorială integrată care beneficiază de sprijin

Numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 (a) și (c) din RDC. Se va completa valoarea 1.

8S9 - Lungimea infrastructurii de transport urban curat (km)

Lungimea infrastructurii de transport urban curat amenajare/construire/reabilitare/modernizare finanțate prin proiectele sprijinite. (Regulamentul (UE) 2021/1060).

8S10 - Infrastructura pentru mentenanta material rulant ecologic destinat transportului public (mp)

Suprafata nou construita a infrastructurii destinate mentenantei materialului rulant ecologic achizitionat pentru transportul public (autobaze: depou,spatii birouri etc).

8S11- infrastructura pentru prioritizarea folosirii transportului urban curat (mp)

Suprafata nou construita de infrastructura tip park&ride, destinata incurajarii folosirii transportului public urban curat in detrimentul folosirii vehiculelor poluante (private). Infrastructura tip park&ride, pozitionata la periferia unitatilor administrativ teritoriale, trebuie sa reprezinte una din componentele strategice prevazute de planurile pentru mobilitate urbana durabila la nivel local/regional, avand ca scop primordial incurajarea folosirii transportului urban curat, cu emisii zero.

### Indicatori de rezultat

RCR 62 - Număr anual de utilizatori ai transporturilor publice noi sau modernizate (utilizatori/an)

Utilizatori anuali ai transportului public nou sau modernizat finanțat prin proiecte sprijinite. Transportul public acoperă, de asemenea, liniile pentru autobuze, troleibuze, transport pe apă urbane și suburbane (nu sunt incluse liniile pentru metrou și tramvai). Modernizarea transportului public se referă la îmbunătățiri semnificative în ceea ce privește infrastructura, accesul și calitatea serviciilor.

Valoarea de bază a indicatorului este estimată ca numărul de utilizatori ai serviciului de transport în anul înainte de începerea intervenției și este zero pentru serviciile noi. Valoarea obținută este estimată ex post ca numărul de utilizatori ai serviciului de transport pentru anul după finalizarea fizică a intervenției.

RCR 64 - Număr anual de utilizatori ai pistelor ciclabile (utilizatori/an)

Utilizatori anuali ai infrastructurii dedicate ciclismului finanțate prin proiecte sprijinite.

Valoarea de bază a indicatorului este estimată ca numărul anual de utilizatori ai infrastructurii pentru anul înainte de începerea intervenției și este zero pentru infrastructura nouă. Valorile obținute sunt estimate ex-post în ceea ce privește numărul de utilizatori care utilizează infrastructura pentru anul după finalizarea fizică a intervenției.

### **Indicatori suplimentari specifici Apelului de Proiecte**

Nu este cazul pentru acest apel.

Notă! Valorile preconizate trebuie să fie realiste, realizabile si măsurabile.

Nu se acceptă identificarea și cuantificarea în cadrul Cererii de Finanțare a altor indicatori în afara celor menționați în cadrul secțiunii 3.8 din prezentul Ghid.

Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

## Rezultate așteptate

În cadrul cererii de finanţare vor fi identificate un număr de maxim 3 rezultate aşteptate. Acestea trebuie să fie relevante pentru investiţia propusă şi în strânsă legătură cu activităţile proiectului iar prin intermediul rezultatelor aşteptate să se asigure îndeplinirea obiectivelor respectiv a indicatorilor propuşi. Ca atare, rezultatele aşteptate trebuie să fie în strânsă corelare inclusiv cu indicatorii definiţi în cadrul secţiunii 3.8 şi să conducă la atingerea lor.

Valorile preconizate trebuie să fie realiste, realizabile si măsurabile.

## Operaţiune de importanţă strategică

Această secțiune nu se aplică prezentului apel.

## Investiţii teritoriale integrate

Se vor finanta proiecte care contribuie la realizarea obiectivelor Strategiei Integrate de Dezvoltare Durabilă a Deltei Dunării. Având în vedere faptul că în cadrul PR SE 2021 - 2027 există alocare financiară dedicată zonei ITI Delta Dunării, aplicanţii din această zonă pot depune proiecte ale căror locuri de implementare se găsesc pe teritoriul ITI DD, aşa cum acesta este precizat în SIDDDD, numai în cadrul apelurilor dedicate ITI DD.

## Dezvoltare locală plasată sub responsabilitatea comunității

Această secțiune nu se aplică prezentului apel.

## Reguli privind ajutorul de stat

Proiectele depuse in cadrul prezentelor apeluri de proiecte intră sub incidența reglementărilor privind Serviciul Economic de Interes General conform Deciziei Comisiei din 20 decembrie 2011 privind aplicarea articolului 106 alineatul (2) din Tratatul privind funcționarea Uniunii Europene în cazul ajutoarelor de stat sub formă de compensații pentru obligația de serviciu public acordate anumitor întreprinderi cărora le-a fost încredințată prestarea unui serviciu de interes economic general (2012/21/UE) – Decizia SIEG, fără a reprezenta ajutor de stat, fiind îndeplinite criteriile Altmark:

* există un act de încredințare sau o misiune de realizare a serviciului public care definește obligațiile prestatorului serviciului (serviciilor) și ale autorității publice;
* compensația (sprijinul) a fost stabilită în avans printr-o metodă de calcul obiectivă și transparentă iar modul în care a fost calculată compensația a fost cunoscută și clară de la început;
* nivelul compensației nu depășește ceea ce este necesar pentru acoperirea totală sau parțială a costurilor și un profit rezonabil, fiind evitată supracompensarea;
* furnizorul de SIEG a fost ales fie printr-o procedură de achiziții publice, fie nivelul de compensare este calculat pe baza unei analize a costurilor unei afaceri medii ”bine conduse” în sectorul în cauză.

Beneficiariivor prezenta contractul de servicii publice (contract de delegare a gestiunii serviciului de transport public sau hotărâre de dare în administrare a prestării serviciului de transport public, după caz), încheiat între autoritatea contractantă și operatorul de transport public căruia îi vor fi puse la dispoziție echipamentele și celelalte bunuri achiziționate prin cererea de finanțare, în conformitate cu prevederile Regulamentului (CE) nr. 1370/2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului, cu modificările ulterioare, ale Legii nr. 51/2006 republicată, cu modificările și completările ulterioare și ale Legii serviciilor de transport public local nr. 92/2007, cu modificările și completările ulterioare, cel târziu în etapa de implementare a contractului de finanțare.

Etapa de construire/achiziţie

Activitățile propuse fie nu sunt generatoare de venituri, fie ar putea implica numai anumite taxe (de ex. bilete), acestea urmând a fi utilizate pentru a acoperi costurile de funcționare/ întreținere sau în folosul pasagerilor, pentru a face transportul public mai atractiv.

De asemenea, conform art. 192 (1) din Regulamentul (UE, Euratom) 2018/1046, granturile acordate nu au scopul sau efectul de a produce profit în contextul acțiunii sau al programului de lucru al beneficiarului („principiul nonprofitului”).

În cazul investițiilor aferente sistemului de transport local, inclusiv sistemului de transport public local de persoane și de transport nemotorizat, la care accesul publicului larg este asigurat pe baze nediscriminatorii, nu sunt întrunite elementele constitutive ale ajutorului de stat, întrucât aceste activităţi nu sunt generatoare de venituri, fie tarifele practicate și veniturile obţinute din bilete sunt mai mici decȃt cheltuielile de funcționare/întreținere, inclusiv cele pentru a face transportul public mai atractiv, iar activitatea nu generează un profit, respectiv nu rezultă un avantaj economic pentru solicitantul de finanţare.

Astfel, solicitantul va declara la momentul depunerii cererii de finanțare faptul că proiectul nu va genera profit în niciun an al perioadei de viață a investiției, iar în vederea demonstrării că proiectul nu generează profit pe perioada de viață a investiției, solicitantul va completa macheta financiară, prevăzută în Anexa 14 - Macheta privind analiza si previzunea financiara, la calculul profitului din exploatare, în conformitate cu instrucțiunile prevăzute în foaia de calcul ”Instrucțiuni”, pentru proiectele cu activităţi care vor genera venituri (de ex. din bilete/abonanamente).

Pe perioada de viață a investiției, mai ales în perioada de durabilitate, este responsabilitatea solicitantului ca la nivelul acestuia să existe un mecanism de verificare a tuturor costurilor şi veniturilor, în vederea asigurării menţinerii condiţiei de mai sus.

De asemenea, proprietatea asupra bunurilor rezultate din proiectele finanţate prin acest apel va rămâne a autorităţii publice locale competente pe întreaga perioadă de viață economică a acestora (UAT), solicitantul de finanţare acționând în baza prerogativelor de autoritate publică, autorităţile locale exercitând, conform prevederilor legale, competenţe exclusive cu privire la asigurarea acestor bununuri/servicii la nivel local.

Unele investiţii finanţate prin acest apel sunt de natură și de importanţă locală (de ex. sistemele de tip „park and ride”) cu un număr nesemnificativ de utilizatori din alte state membre și care nu sunt susceptibile de a atrage investiții străine (impactul asupra investițiilor transfrontaliere fiind cel mult marginal), sprijinul nefiind considerat ajutor de stat ca urmare a lipsei efectului asupra concurenţei și comerțului.

Pentru toate activităţile privind infrastructura/achiziţia de bunuri, dacă selecția executantului/furnizorului este realizată în baza unei proceduri competitive, atunci este înlăturat ajutorul la nivelul constructorului/furnizorului.

Etapa de operare

Bunurile/infrastructura rezultate vor fi puse la dispoziția operatorilor de transport public local de persoane, în baza contractelor de servicii publice (contract de delegare a gestiunii serviciului de transport public sau hotărâre de dare în administrare a prestării serviciului de transport public, după caz), acordate cu respectarea Regulamentului (CE) nr. 1370/2007. Totodată, în cadrul contractelor de servicii publice va fi stipulată obligația operatorului de transport de călători, ca la sfârșitul contractului, să transfere bunurile de retur către autoritatea locală competentă, în condițiile optime de utilizare, pentru a putea fi reincluse, dacă este cazul, într-un nou contract de servicii publice, cu respectarea Regulamentului (CE) nr. 1370/2007.

La stabilirea nivelului compensației acordate conform prevederilor Regulamentului (CE) nr. 1370/2007 se va ține cont de beneficiile rezultate din reducerea costurilor de exploatare, determinate de utilizarea infrastructurii/autovehiculelor noi și de includerea în prețul achiziției autovehiculelor a cheltuielilor de întreținere (de ex. garanţia), dacă este cazul.

Astfel, reînnoirea parcului de vehicule poate implica revizuirea/ajustarea contractului de servicii de transport public local, atribuit conform celor de mai sus.

Pentru alte investiții, decât cele privind sistemele de transport public, ce pot fi operate de către terțe părți după finalizare (alții decât solicitantul și operatorul de transport public), transmiterea către aceştia a dreptului de exploatare a infrastructurii/bunurilor create/ modernizate/reabilitate/extinse prin proiect pe perioada de durabilitate a contractului de finanţare, pentru îndeplinirea activităților corespunzătoare obiectivelor proiectelor, se face prin procedură competitivă, transparentă și nediscriminatorie, în condiţiile legii, precum şi ale prevederilor art. 107 din Tratatul privind Funcționarea Uniunii Europene (TFUE). Totodată, aceste bunuri realizate prin proiecte vor fi puse la dispoziția utilizatorilor interesați în mod deschis, transparent și nediscriminatoriu și nu vor fi favorizați anumiți utilizatori, ci vor fi utilizate în folosul întregii societăţi, nefiind înregistrată prezența ajutorului de stat pentru utilizatorii transportul public de persoane și a celui nemotorizat.

Dacă în perioada de implementare a proiectului sau în perioada de durabilitate se constată situații care să indice potențiala incidență a regulilor de acordare a ajutorului de stat/de minimis asupra finanțării, AM PR SE va acționa conform legislației aplicabile în vigoare.

## Reguli privind instrumente financiare

Această secțiune nu se aplică prezentului apel.

## Acţiuni interregionale, transfrontaliere şi transnaţionale

Această secțiune nu se aplică prezentului apel.

## Principii orizontale

O atenție deosebită este acordată respectării principiilor orizontale menționate la nivelul Acordului de Parteneriat și PR SE.

Proiectele trebuie să descrie și să demonstreze modul în care principiile de mai jos sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii. În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunii *Principii orizontale* a cererii de finanțare.

În procesul de pregătire, verificare, implementare și durabilitate a proiectului, solicitantul asigură:

* Respectarea drepturilor fundamentale și a Cartei drepturilor fundamentale a Uniunii Europene
* Respectarea egalității între femei și bărbați, integrarea perspectivei de gen și abordarea aspectelor de gen
* Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități.
* Respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului privind evaluarea efectelor anumitor proiecte publice și private asupra mediului. Aplicarea principiului DNSH. Imunizarea la schimbările climatice

În ceea ce privește respectarea obiectivului de promovare a dezvoltării durabile în cadrul proiectelor finanțate prin PR SE 2021-2027, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul „A nu prejudicia în mod semnificativ” (DNSH), în conformitate cu Regulamentul (UE) 2020/852 (”Regulamentul privind taxonomia”). Legislația aplicabilă și modul de îndeplinire a acestora sunt detaliate în cadrul *Metodologiei privind abordarea principiului DNSH și imunizarea infrastructurii la schimbări climatice în cadrul Programului Regional Sud-Est 2021-2027* elaborată de AM PR SE în sprijinul solicitanților la finanțare document ce poate fi accesat la adresa: <https://regiosudest.ro/>.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (”Regulamentul privind taxonomia”), art. 9):

1. a) atenuarea schimbărilor climatice;
2. b) adaptarea la schimbările climatice;
3. c) utilizarea durabilă și protecția resurselor de apă și a celor marine;
4. d) tranziția către o economie circulară;
5. e) prevenirea și controlul poluării;
6. f) protecția și refacerea biodiversității și a ecosistemelor.

Toate intervențiile vor parcurge documentația supusă evaluării de impact de mediu, care se realizează în conformitate cu prevederile Directivei 2014/52/UE a Parlamentului European și a Consiliului, de modificare a Directivei 2011/92/UE privind evaluarea efectelor anumitor proiecte publice și private asupra mediului, transpusă în legislația națională prin Legea nr. 292/2018 privind evaluarea impactului anumitor proiecte publice și private asupra mediului. În acest sens, solicitantul va prezenta actul emis de autoritatea de mediu (Decizia finală/Decizia etapei de încadrare/Clasarea notificării, după caz).

Solicitantul va descrie în cererea de finanțare măsurile prin care justifică modul în care proiectul răspunde principiului DNSH incluzând, dacă este cazul, și recomandările din actul emis de Agenția pentru Protecția Mediului. Astfel, din cele 6 obiective de mediu, 4 dintre acestea (utilizarea durabilă și protecția resurselor de apă și a celor marine, tranziția către o economie circulară, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului in conformitate cu Legea nr 292/2018.

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor nocive asupra mediului și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată si din perspectiva evenimentelor climatice. In acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).* Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri de *atenuare (compensare)* la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea măsurilor adecvate pentru adaptarea, respectiv atenuarea (compensarea) - în măsura în care aceasta este necesară, la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027(Anexa 13).

**Documentațiile tehnico-economice trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Proiectele finanțate vor avea în vedere, pe toată perioada de implementare a proiectului, respectarea obligațiilor pentru implementarea principiului „Do No Significant Harm” (DNSH) așa cum acesta este definit prin Regulamentul (UE) 2020/852 privind instituirea unui cadru care să faciliteze investițiile durabile.

În acest sens, solicitantul va descrie la secțiunea relevantă din cererea de finanțare si anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH in implementarea proiectelor. Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție.

Proiectele care includ măsuri suplimentare cadrului legal in vigoare, vor fi punctate în grila de evaluare tehnică si financiară, in cadrul Sectiunii I. Totodată, în faza de selectie se va verifica dacă proiectele propuse respecta cerintele minime obligatorii referitoare la abordarea principiului DNSH prin punctarea în Secțiunea II a grilei de evaluare tehnico-financiară.

De asemenea, solicitantul va avea în vedere, în mod special:

* ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” disponibil <https://mfe.gov.ro/minister/perioade-de-programare/perioada-2021-2027/>
* Strategia națională privind drepturile persoanelor cu dizabilități 2022-2027; Ghidul CDPD - Ghid privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021–2027: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>;
* Raportul de mediu pentru PR SE 2021-2027, Analiza privind evaluarea principiului DNSH în PR SE 2021-2027, Metodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027: [www.regiosudest.ro](http://www.regiosudest.ro).

Se va avea în vedere includerea unor factori adecvați de evaluare a ofertelor de echipamente/servicii în vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (Ordinul [nr. 2.395/2023 pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viaţă, prevăzute în anexa nr. 2 la Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, respectiv în anexa nr. 2 la Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016](https://anap.gov.ro/web/wp-content/uploads/2024/01/Ordin-nr.-2.395-din-27-decembrie-2023.pdf)).

## Caracterul durabil al proiectului

Caracterul durabil al operațiuniloreste definit în conformitate cu art. 65 din Regulamentul (UE) 2021/1060 și cu normele privind ajutoarele de stat. Astfel, pe perioada respectivă, beneficiarul nu trebuie să:

* înceteze activitatea productivă sau să o transfere în afara regiunii de nivel NUTS 2 în care a primit sprijin;
* efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În vederea asigurării celor trei condiții de mai sus, solicitantul va completa Declarația unică a solicitantului. În cadrul prezentelor apeluri de proiecte, perioada de durabilitate este de 5 ani, calculată de la efectuarea plății finale.

Notă! Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior.

Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat caracterul durabil al operațiunilor. Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060.

În cazurile în care, în perioda de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și a dobânzilor, penalităților aferente.

Solicitantul este obligat să asigure toate costurile de funcționare și întreținere a investiției în perioada de durabilitate.

## Acțiuni menite să garanteze egalitatea de șanse, de gen, incluziunea și nediscriminarea

Solicitantul/liderul de parteneriat/partenerul (după caz) va completa Declarația unică, unde își va asuma că va respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, accesibilității pentru persoanele cu dizabilități, respectiv dezvoltării durabile, inclusiv DNSH și imunizarea la schimbările climatice.

1. Respectarea drepturilor fundamentale și a Cartei drepturilor fundamentale a Uniunii Europene

Carta drepturilor fundamentale a Uniunii Europene (Anexa 12) este un document adoptat de Comisia Europeană, Parlamentul European și Consiliul Uniunii Europene la 7 decembrie 2000, în cadrul Consiliului European de la Nisa.

Solicitantul se va asigura de respectarea drepturilor fundamentale și a Cartei drepturilor fundamentale a Uniunii Europene pe întreg ciclul de viață al proiectului.

2. Respectarea egalității între femei și bărbați, integrarea perspectivei de gen și abordarea aspectelor de gen

Egalitatea de șanse între femei și bărbați este un principiu fundamental al Uniunii Europene. Respectarea principiului egalităţii de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când femeile și bărbații au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale bărbaților și femeilor sunt evaluate în mod egal.

O Uniune a egalității înseamnă o Uniune în care toți cetățenii – femei și bărbați, fete și băieți – sunt egali în diversitatea lor. Strategia națională privind egalitatea de șanse și de tratament între femei și bărbați 2022-2027 vizează: Pilonul I: Egalitate de șanse și de tratament între femei și bărbați și Pilonul II: Violența domestică și de gen. Strategia propune obiective și măsuri care să contribuie la creșterea nivelului general al egalității de șanse și de tratament între femei și bărbați în România. Totodată, Cadrul legislativ este reprezentat de Legea nr. 202/2002 republicată și actualizată, împreună cu Normele metodologice de aplicare (Hotărârea de Guvern nr. 262/2019). Aceasta reglementează măsurile pentru promovarea și implementarea principiului egalității de șanse între femei și bărbați, precum și eliminarea tuturor formelor de discriminare bazate pe acest criteriu.

Solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen.

3. Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități

Respectarea valorilor comune în materie de libertate, democrație, a drepturilor omului și a libertăților fundamentale este consacrată în tratatele constitutive ale UE. Tratatele recunosc că fiecare persoană este egală și astfel ar trebui să aibă un acces echitabil la posibilitățile oferite de viață.

Egalitatea dintre cetățeni este un drept garantat prin Constituția României. Aceasta prevede drepturi egale pentru toți românii indiferent de rasă, naționalitate, origine etnică, limbă, religie, sex, apartenență politică, venit sau origine socială. În afara Constituției României, există și alte acte normative în care este prevazută egalitatea atât în fața legii, cât și la locul de muncă (Ordonanța de Guvern nr. 137/2000, Codul Muncii). Dispozițiile ordonanței se aplică tuturor persoanelor fizice sau juridice, publice sau private, precum și instituțiilor publice cu atribuții în ceea ce privește condițiile de încadrare în muncă, criteriile și condițiile de recrutare, selectare și promovare, accesul la toate formele și nivelurile de orientare, formare și perfecționare profesională, protecția și securitatea socială, serviciile publice sau alte servicii, accesul la bunuri și facilități, sistemul educațional, asigurarea libertății de circulație.

Solicitantul va prezenta măsurile concrete conform legislației naționale și comunitare pe care proiectul le propune referitor la prevenirea oricărei forme de discriminare cu privire la echipa de proiect, achizițiile din cadrul proiectului, grupul țintă, grupuri defavorizate, etc. De asemenea, se va asigura de accesibilitatea la mediul fizic, transport, informație și mijloace de comunicare, inclusiv la tehnologiile și sistemele informatice și de comunicații, precum și la alte facilități și servicii deschise sau furnizate publicului.

În ceea ce privește **accesibilitatea pentru persoanele cu dizabilități**, solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, vor promova existența şi vor încuraja utilizarea acestor bunuri, servicii, echipamente şi facilități concepute pe baza designului universal, precum şi vor promova designul universal în elaborarea standardelor şi instrucțiunilor.

Potrivit Convenției ONU, „design universal”  înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

„Adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Se vor puncta suplimentar proiectele care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicații, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu prețuri accesibile (art. 4 lit. g) din Convenția ONU privind drepturile persoanelor cu dizabilități.

Totodată, va include cerințele de accesibilitate în documentațiile de achiziție aferente investiției, în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă. În acest sens, solicitantul va avea în vedere aplicarea următoarelor acte normative:

* Strategia națională privind drepturile persoanelor cu dizabilități 2022-2027
* Strategia UE pentru persoanele cu dizabilități 2021-2030;
* Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;
* Legea nr. 448/2006 privind protecţia şi promovarea drepturilor persoanelor cu dizabilitati, cu modificările și completările ulterioare, alte strategii și acte normative relevante;
* Legea nr. 232/2022 privind cerințele de accesibilitate aplicabile produselor şi serviciilor, cu modificările și completările ulterioare;
* Ordonanța de Urgență a Guvernului nr. 112/2018 privind accesibilitatea site-urilor web și a aplicațiilor mobile ale organismelor din sectorul public, cu modificările și completările ulterioare;

## Teme secundare

Această secțiune nu se aplică prezentului apel.

## Informarea şi vizibilitatea sprijinului din fonduri

În conformitate cu cerințele din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, proiectele includ măsurile de comunicare și vizibilitate.

Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Manualul de Identitate Vizuală PRSE 2021-2027 care va fi pus la dispoziție, în format electronic pe site-ul dedicat programului, [www.regiosudest.ro](http://www.regiosudest.ro)

Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PRSE 2021-2027, indicațiile tehnice din Manualul de Identitate Vizuală.

# INFORMAȚII ADMINISTRATIVE DESPRE APELUL DE PROIECTE

## Data deschiderii apelurilor de proiecte

Pentru apelul PRSE/3.1/1.1/1/ITI/2025 – data de 27.10.2025.

Pentru apelul PRSE/3.1/1.2/1/ITI/2025 - data de 27.10.2025.

## Perioada de pregătire a proiectelor

Perioada minimă de pregătire a proiectelor este perioada cuprinsă între data publicării prezentului ghid pe site-ul programului www.regiosudest.ro și data lansării apelului de proiecte.

## Perioada de depunere a proiectelelor

### Data și ora pentru începerea depunerii de proiecte:

Pentru apelul PRSE/3.1/1.1/1/ITI/2025 /data 03.11.2025, ora 10.00.

Pentru apelul PRSE/3.1/1.2/1/ITI/2025 / data 03.11.2025, ora 10.00.

### Data și ora închiderii apelului de proiecte:

Pentru apelul PRSE/3.1/1.1/1/ITI/2025 /data 04.05.2026, ora 14.00.

Pentru apelul PRSE/3.1/1.2/1/ITI/2025 / data 04.05.2026, ora 14.00.

Durata de depunere va fi de 6 (șase) luni de la inceperea depunerii proiectelor pentru ambele apeluri.

## Modalitatea de depunere a proiectelor

În cadrul prezentului apel de cereri de proiecte, cererile de finanțare se vor depune prin aplicația electronică MySMIS2021, doar în intervalul menționat la secțiunea 4.3 a prezentului ghid. Data depunerii cererii de finanțare este considerată data transmiterii aplicației prin sistemul electronic MySMIS2021.

Cererile de finanțare se vor transmite sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul. În cazul proiectelor implementate în parteneriat, și declarațiile reprezentanților legali ai partenerilor vor fi semnate electronic.

Documentele anexate la cererea de finanțare vor fi încărcate în copie format pdf. sub semnătura electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul PR SE 2021-2027.

Pentru informarea corectă a potențialilor solicitanți, AM va publica lunar pe site-ul programului situația proiectelor depuse, precum și gradul de acoperire al alocării financiare disponibile.

Redepunerea proiectelor

În cadrul acestui apel, proiectele respinse sau retrase în cadrul oricărei etape de evaluare/selecție/contractare pot fi redepuse atâta timp cât se menține apelul de proiecte deschis.

Toate proiectele redepuse sunt considerate, din punct de vedere procedural, cereri de finanțare nou-depuse.

# CONDIŢII DE ELIGIBILITATE

Solicitantul/liderul de parteneriat/partenerul și proiectul trebuie să respecte toate condițiile de eligibilitate prevăzute în ghidul solicitantului.

Proiectele propuse la finanțare, trebuie să fie justificate în cadrul Planurilor de Mobilitate Urbană Durabilă (P.M.U.D.) și să se regăsească în scenariul optim selectat „A face ceva” al P.M.U.D. Totodată, acestea trebuie să se regăsească in zona de studiu comună a P.M.U.D. si a strategiei relevante.

Dezvoltarea urbană durabilă poate fi atinsă numai în măsura promovării unei abordări strategice integrate care să combine măsuri privind renovarea fizică a zonelor urbane, cu cele privind protecția mediului, dezvoltare și mobilitate verde, valorificarea potențialului turistic și a patrimoniului, într-o abordare participativă cu implicarea tuturor actorilor relevanți de la nivel local.

## Eligibilitatea solicitanţilor şi partenerilor

În cadrul subsecțiunilor următoare sunt prezentate criteriile de eligibilitate şi selectie aplicabile prezentului apel de proiecte.

### Cerințe privind eligibilitatea solicitanților și partenerilor

* **Forma de constituire a solicitantului**

Apel PRSE/3.1/1.1/1/ITI/2025:

* Unitatea administrativ – teritorială municipiul Tulcea, definită conform OUG nr. 57 din 3 iulie 2019 privind Codul administrativ;
* Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ;
* Parteneriate dintre Unitatea administrativ – teritorială Municipiul Tulcea cu comune din zona funcțională urbană (Z.F.U) a municipiului resedinta de judet, aflate în vecinătatea teritorială a acestuia și/sau Unitatea administrativ-teritorială judeţul Tulcea.

Apel PRSE/3.1/1.2/1/ITI/2025:

* Unități administrativ-teritoriale orașe din arealul ITI DD, definite conform OUG nr. 57 din 3 iulie 2019 privind Codul administrativ;
* Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ;
* Parteneriate dintre unitatea administrativ-teritorială orașul cu comune din zona funcțională urbană (Z.F.U) a orașului (din arealul ITI DD), aflate în vecinătatea teritorială a acestuia și /sau Unitatea administrativ-teritorială judeţul Tulcea.
* **Solicitantul/Membrii parteneriatului, precum și reprezentanții legali ai acestora, care îşi exercita atribuțiile de drept, îndeplinesc, condițiile de eligibilitate, respectiv nu se încadrează în situațiile de excludere prezentate în Declarația unică**.

Pentru completarea cererii de finanțare se va utiliza modelul de *Declarație unică a solicitantului*, în care sunt detaliate situațiile în care solicitantul/membrii parteneriatului, precum și reprezentanții legali ai acestora, care îşi exercita atribuțiile de drept, nu trebuie să se regăsească pentru a fi beneficiarul acestei priorități de investiții.

***(pentru proiectele care vizeaza lucrări pentru care este necesară obținerea autorizației de construire)***

* **Solicitantul detine un drept real asupra imobilului (clădire și teren), obiect al proiectului, precum şi pe o perioadă de minim 5 ani de la efectuarea de AM a plății finale către beneficiar, pentru care poate fi acordat dreptul de execuţie a lucrărilor de construcţii, în conformitate cu legislația în vigoare.**

Prin imobil, în sensul Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, „se înţelege terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic” .

Aceste drepturi asupra imobilelor de mai sus trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire. Definirea drepturilor reale anterior menționate se realizează în conformitate cu prevederile Codului Civil și cu legislația aplicabilă.

Se acceptă înscrierea provizorie în cartea funciară doar a dreptului de proprietate, cu condiția depunerii până la etapa de contractare a unui extras de carte funciară cu înscrierea definitivă a dreptului de proprietate, asupra imobilului. Nu se acceptă înscrierea provizorie a celorlalte drepturi reale.

Pentru proiectele de investiții publice pentru care este necesară obținerea autorizației de construire, solicitantul are obligația, în condițiile și la termenele din Ghidul solicitantului, în etapa de contractare, respectiv nu mai târziu de semnarea contractului de finanțare, de a face dovada unui drept real. În situația în care, în etapa de contractare, beneficiarul nu demonstrează că este titularul dreptului real solicitat de ghid, cererea de finanțare poate fi respinsă.

Notă! Pentru proiectele de investiții, bunurile imobile care fac obiectul cererii de finanțare trebuie să  îndeplinească, în mod cumulativ, nu mai târziu de semnarea contractului de finanțare/emiterea deciziei de finanțare, după caz, următoarele condiții:

a. să fie libere de orice sarcini sau interdicții incompatibile cu realizarea activităților proiectului;

b. să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;

c. să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;

d.  să nu facă obiectul revendicărilor potrivit unor legi speciale în materie sau dreptului comun.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare. Sunt permise acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).

Fiecare caz în parte va fi analizat la nivelul AM PR SE. Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR SE 2021-2027.

În accepțiunea AM PR SE:

* nu este considerată sarcină dreptul de administrare/ dreptul de folosință cu titlu gratuit înscris în cartea funciară în favoarea unei structuri (serviciu, instituţie etc) aflate în subordinea solicitantului şi care nu afectează condiţiile de implementare şi exploatare ale investiţiilor proiectului.
* nu este considerată sarcină punerea la dispoziţia operatorului de transport public local de călători a sistemelor de transport public ce fac obiectul proiectului.

***(Pentru activitățile/sub-activităţile care nu implică realizarea de lucrări de construire cu Autorizaţie de construire, conform prevederilor legale în vigoare*)**

* **solicitantul detine un drept de folosință asupra imobilelor/ mijloacelor de transport public, ce fac obiectul proiectului, ca drept real sau de creanță, transmis prin orice tip de operațiune juridică, precum şi pe o perioadă de minim 5 ani de la efectuarea de AM a plății finale către beneficiar.**

Pentru toate situațiile în care solicitantul demonstrează doar un drept de folosință asupra obiectivelor de investiție, acesta trebuie să demonstreze acordul proprietarului pentru realizarea activităților proiectului și menținerea investiției pentru o perioadă care să acopere durabilitatea proiectului.

Perioada pentru care este conferit dreptul real/de folosinţă[[1]](#footnote-1) solicitanților eligibili și/sau partenerilor acestora trebuie să fie acoperitoare pentru durata menționată la articolul 65 din Regulamentul Parlamentului European și al Consiliului nr. 1060/2021, în vederea asigurării caracterului durabil al investiției, respectiv pe o perioadă de 5 ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plații finale, la care se adaugă perioada de 5 ani anterior menționată.

* **Solicitantul/partenerii va trebui să dovedească că poate să asigure caracterul durabil al investiției în conformitate cu art. 65 din Regulamentul Parlamentului European și al Consiliului nr. 1060/2021**

Perioada pentru care este conferit dreptul asupra imobilului obiect al proiectului solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din RDC în vederea asigurării caracterului durabil al investiției, respectiv o perioadă de 5 ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menționată.

Solicitantul, în cazul în care va primi finanțare din PR SE 2021-2027, pentru investiţii în infrastructură, trebuie ca in perioada de durabilitate:

* să menţină investiţia realizată (asigurând mentenanţa şi serviciile asociate necesare);
* să nu realizeze o modificare asupra calităţii date de dreptul real detinut asupra infrastructurii, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei.Aceste elemente constituie clauze de reziliere a contractelor de finanțare.
* **Solicitantul are capacitatea financiară de a asigura:**
* contribuția proprie la valoarea eligibilă a proiectului (de minim 2% din valoarea totală a cheltuielilor eligibile);
* finanțarea cheltuielilor neeligibile ale proiectului (inclusiv costurile conexe), unde este cazul;
* resursele financiare necesare implementării optime a proiectului în condiţiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul se angajează prin Declaraţia unică să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare, Declaraţia Unică şi Hotărârea de aprobare a indicatorilor tehnico – economici ai investiţiei.

În etapa de contractare solicitantul va anexa Hotărârea de aprobare a proiectului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli. Prin Acordul de Parteneriat se va stabili cota parte cu care va participa fiecare partener la asigurarea contribuţiei proprii a solicitantului.

## Categorii de solicitanți eligibili

Apel PRSE/3.1/1.1/1/ITI/2025:

* Unitatea administrativ – teritorială municipiul Tulcea, definită conform OUG nr. 57 din 3 iulie 2019 privind Codul administrativ;
* Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ;
* Parteneriate dintre Unitatea administrativ – teritorială Municipiul Tulcea cu comune din zona funcțională urbană (Z.F.U) a municipiului resedinta de judet, aflate în vecinătatea teritorială a acestuia și/sau Unitatea administrativ-teritorială judeţul Tulcea.

Apel PRSE/3.1/1.2/1/ITI/2025:

* Unități administrativ-teritoriale orașe din ITI DD, definite conform OUG nr. 57 din 3 iulie 2019 privind Codul administrativ;
* Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ;
* Parteneriate dintre unitatea administrativ-teritorială orașul cu comune din zona funcțională urbană (Z.F.U) a orașului (din ITI DD), aflate în vecinătatea teritorială a acestuia și /sau Unitatea administrativ-teritorială judeţul Tulcea.

## Categorii de parteneri eligibili

Apel PRSE/3.1/1.1/1/ITI/2025

Comune din zona funcțională urbană (Z.F.U) a municipiului Tulcea, aflate în vecinătatea teritorială a acestuia și/sau Unitatea administrativ-teritorială judeţul Tulcea.

Apel PRSE/3.1/1.2/1/ITI/2025

Comune din zona funcțională urbană (Z.F.U) a orașului din ITI DD, aflate în vecinătatea teritorială a acestuia și/sau Unitatea administrativ-teritorială judeţul Tulcea.

## Reguli şi cerinţe privind parteneriatul

Partenerii vor respecta întru totul legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate, contribuţia financiară proprie a fiecărei părţi la bugetul proiectului. Se va vedea modelul acordului de parteneriat anexat la ghid – Anexa 3 la prezentul ghid.

Criteriile de eligibilitate a solicitantului se aplică şi partenerului. Nu există restricţii cu privire la numărul partenerilor. Liderul parteneriatului se va indica clar în toate documentele aferente proiectului. În scopul implementarii proiectului, se poate constitui un partneriat, prin incheierea unui Acord de Parteneriat.

Acordul de Parteneriat va stabili modalitatea de participare la cofinanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

## Eligibilitatea activităţilor

### Cerinţe generale privind eligibilitatea activităţilor

Pentru a fi eligibil proiectul trebuie să se încadreze în obiectivele priorității de investiții finanțate prin PR SE 2021-2027, nefiind eligibile proiectele care nu se încadrează în activitățile specifice propuse a fi finanțate prin PR SE 2021-2027, Prioritatea de investiţie 3, Acţiunea 3.1 în cadrul acţiunilor specifice sprijinite (pentru arealul aferent zonei ITI Delta Dunării).

**Criteriile referitoare proiect**

* **Încadrarea proiectului şi a activităţilor sale privind investiţiile în acţiunile specifice sprijinite în cadrul Obiectivului Specific 2.8, Prioritatea 3 – O regiune cu emisii de carbon reduse**

Prin intermediul Obiectivului Specific 2.8 – *Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon* vor fi sprijinite activități specifice care dovedesc impact pozitiv semnificativ asupra reducerii emisilor de CO2, generate în principal de transportul bazat pe combustibil fosil și managementul ineficient al transportului public la nivelul zonelor urbane din Regiunea de Dezvoltare Sud-Est.

Acțiunile prevăzute vor contribui la dezvoltarea unui transport modern, eficient și accesibil la nivel urban sau de zonă urbană funcțională, dezvoltarea de coridoare de mobilitate urbana, cu accent pe infrastructuri de transport public, transport cu bicicleta, vehicule ecologice destinate transportului public, combustibili alternativi și spații pietonale sau semipietonale.

Coridorul de mobilitate urbană durabilă reprezintă o axa de circulație importantă, nouă sau în curs de reconfigurare, din rețeaua stradală care include cel puțin următoarele elemente: transport public cu bandă dedicata, piste pentru biciclete sau coridoare pietonale. Coridoarele de mobilitate au in vedere: interventii in modernizarea/reabilitarea/extinderea infrastructurii rutiere utilizate prioritar de transportul public urban de calatori, crearea, modernizarea, reabilitarea, extinderea de benzi separate, folosite exclusiv pentru mijloacele de transport public de calatori; configurarea/reconfigurarea infrastructurii rutiere pe strazile urbane deservite de transportul public de calatori, pentru prioritizarea transportului public de calatori, cu bicicleta si pietonal, accesibilizarea infrastructurii de transport pentru toate categoriile de persoane.

Nicio activitate eligibilă nu trebuie văzută ca un scop în sine, în mod individual, dar mai ales în mod integrat cu alte subactivităţi/activități din cadrul proiectului sau din proiecte complementare, trebuie să conducă la atingerea obiectivului specific menționat. Se vor avea în vedere inclusiv cerinţele cu privire la abordarea integrată a activităţilor şi a proiectelor.

În situaţia în care nu este argumentată/justificată/evidenţiată modalitatea în care subactivităţile[[2]](#footnote-2)/activităţile individuale contribuie la atingerea obiectivului specific 2.8, acestea pot fi considerate ne-eligibile.

Activitățile vor avea urmatoarele obiective cumulative:

- îmbunătăţirea condiţiilor de mobilitate urbană;

- reducerea emisiilor de gaze cu efect de seră generate de transporturi;

- sporirea siguranţei rutiere în zonele urbane, prin soluţii digitale şi ecologice de transport.

Impactul activităţilor proiectului se demonstrează prin Planul de Mobilitate Urbană Durabilă, studiul de trafic, instrumentele de calculare a emisiilor GES din sectorul transporturilor, documentaţia tehnico-economică/studiul de oportunitate, cererea de finanţare etc.

Condițiile de eligibilitate a activităților sprijinite în cadrul P3, descrise mai jos, vor fi respectate atât înainte de semnarea contractului de finanțare, cât şi pe parcursul implementării proiectului şi pe perioada de durabilitate a contractului de finanțare.

După cum s-a menţionat, toate criteriile de eligibilitate menţionate în prezentul ghid se verifică doar pentru activităţile eligibile prevăzute în proiect, iar realizarea activităţilor ne-eligibile se află în răspunderea solicitantului, acesta urmând a se asigura de respectarea legislaţiei în vigoare pentru realizarea lor.

Activitatea orizontală, care trebuie asociată în mod obligatoriu tuturor activităților eligibile este reprezentă de: elaborarea planurilor de mobilitate urbană durabilă, în care sunt fundamentate inclusiv proiectele/activităţile acestora, propuse la finanțare, prin Prioritatea 3, O.S. 2.8 din PR SE 2021 - 2027.

O activitate orizontală încurajată este activitatea de promovare a activităților proiectului și de conştientizare a populaţiei cu privire la avantajele/beneficiile utilizării serviciului de transport public local de călători şi/sau a modurilor nemotorizate de transport.

Activităţile eligibile sprijinite sunt următoarele:

**A. Investiții destinate modernizarii/dezvoltarii/extinderii sistemelor de transport public**

Prin aceste activităţi se urmăreşte îmbunătățirea transportului public local/zonal de călători, asigurarea condiţiilor pentru creşterea calităţii, frecvenţei şi a eficienţei acestuia, cu impact asupra reducerii utilizării autoturismelor.

**A.1. Achiziționarea de mijloace de transport cu zero emisii, respectiv achiziționarea de autobuze cu zero emisii (electrice sau cu hidrogen), după caz**

Prin aceasta activitate este eligibilă achiziționarea de mijloace de transport cu zero emisii, respectiv achiziționarea de autobuze cu zero emisii (electrice sau cu hidrogen), după caz.

Autobuzele achiziţionate (electrice/cu hidrogen) se încadrează în prevederile Ordonanţei Guvernului nr. 27/2011 privind transporturile rutiere, cu modificările și completările ulterioare, având o capacitate de peste nouă locuri pe scaune, inclusiv locul conducătorului auto[[3]](#footnote-3) și sunt adaptate transportului public local de călători. Astfel, acestea trebuie să fie special construite pentru transportul călătorilor așezați pe scaune sau în picioare și să aibă podea joasă, pentru a se permite urcarea și coborârea cu ușurință a călătorilor în stațiile de transport public.

Utilizarea mijloacelor de transport public cu zero emisii în afara limitelor administrative teritoriale ale municipiul reședință de județ/orasul, dacă este cazul, se va realiza cu respectarea Regulamentului (CE) nr. 1370/2007 și a legislaţiei naţionale incidente.

Toate vehiculele de transport public achiziţionate vor întruni cerinţele legate de accesibilitate pentru persoanele cu mobilitate redusă.

Mijloacele de transport achiziţionate vor trebui să obţină/dețină omologarea CE de tip(de ex. autobuzele care deţin o omologare CE de tip a întregului vehicul emisă de orice stat membru al Uniunii Europene nu mai necesită omologare în România) şi Cartea de identitate a vehicului (CIV) eliberată de Registrul Auto Român, în conformitate cu procedurile administrative specifice. În baza Cărţii de identitate a vehicului (CIV) se va proceda la înmatricularea în România.

Urmare a implementării proiectului, este posibilă schimbarea tipului de gestiune al serviciului de transport public de călători.

**A.2. Dezvoltarea benzilor dedicate pentru transportul public, folosite exclusiv pentru mijloacele de transport public de călători**

Prin construirea/modernizarea/reabilitarea/extinderea unor benzi dedicate, separate fizic de restul traficului, pentru transportul public pe anumite trasee, se urmărește creșterea vitezei medii de deplasare a vehiculelor de transport public de călători și implicit reducerea timpul petrecut de acestea în trafic. Astfel, transportul public va deveni mai competitiv și mai rentabil, în comparație cu utilizarea transportului privat.

Această activitate se poate realiza independent de alte investiții în infrastructura rutieră și indiferent de categoria drumului.

Această activitate de construire/modernizare/reabilitare/extindere a benzilor exclusive pentru mijloacele de transport public local/zonal de călători vizează construirea/ modernizarea/ reabilitarea/ extinderea infrastructurii rutiere aferente culoarului benzii dedicate și separarea fizică a acesteia de restul traficului rutier prin sisteme specifice, avizate de instituțiile cu competențe în domeniul siguranței rutiere.

Benzile exclusive se pot amplasa fie pe infrastructura rutieră existentă (de exemplu, prin convertirea benzilor folosite pentru parcarea automobilelor) fie, acolo unde este fezabil, prin construirea unei benzi noi, prin lărgirea profilului transversal al străzii existente.

Este considerată eligibilă subactivitatea de construire/modernizare/extindere a unor pasaje/poduri pentru construirea/extinderea/modernizarea benzilor dedicate sistemului de transport public, acolo unde nu este identificată o altă soluție optimă din punct de vedere tehnic și economic. Dacă este fezabil, aceste poduri/pasaje utilizate pentru construirea/extinderea benzilor dedicate de transport public pot fi destinate inclusiv pentru construirea/modernizarea/ extinderea traseelor pietonale și/sau pentru biciclete, însă, prin această activitate, aceste poduri/pasaje nu vor fi destinate și pentru circulația altor autovehicule.

Notă!

În vederea construirii/modernizării/reabilitării/extinderii benzilor dedicate separate pentru transportul public de călători, sunt eligibile și activitățile de configurare/reconfigurare a infrastructurii rutiere pe străzile urbane deservite de transportul public de călători.

**A.3. Construirea/modernizarea/extinderea autobazelor aferente transportului public local/zonal de călători, inclusiv infrastructura tehnică aferentă**

Ȋn cadrul acestei activități sunt eligibile următoarele subactivități:

* Construirea/modernizarea/reabilitarea/extinderea clădirilor autobazelor;
* Construirea/reabilitarea/modernizarea/extinderea spațiilor de garare/parcare a mijloacelor de transport din incinta autobazei, inclusiv parcări etc;
* Achiziționarea/montajul de mașini-unelte și echipamente de diagnostic pentru atelierele interne de reparații ale mijloacelor de transport public;
* Crearea/modernizarea/reabilitarea instalațiilor automatizate de spălat vehicule de transport public;
* Investitii care vizează sisteme de iluminat, cabină de pază, supraveghere video etc, după caz.

Prin realizarea acestei activităţi, în mod integrat cu alte activităţi, se urmăreşte îmbunătățirea calităţii transportului public local/ zonal de călători.

Este eligibila activitatea de construire/modernizare/extindere/demolare clădiri cu funcție administrativă, in limita a 10% din valoarea investitiei de baza pentru infrastructurile aferente autobazelor.

Notă! Această activitate trebuie să fie integrată cu alte activități eligibile complementare din Prioritatea 4 pentru a putea fi justificată contribuția acesteia la îmbunătățirea transportului public și la reducerea emisiilor de echivalent CO2. Crearea/modernizarea autobazelor de transport public de călători județean/interjudeţean etc. nu reprezintă o activitate/cheltuială eligibilă prin Prioritatea 3.

**A.4. Construirea/modernizarea stațiilor de transport public de călători, inclusiv a stațiilor intermodale pentru transportul public**

Ȋn cadrul acestei activități pot fi construite/modernizate stațiile de transport public local cu zero emisii, indiferent dacă acestea sunt stații simple, stații de transfer intermodal între traseele diferitelor moduri de transport public sau între transportul public local și alte moduri de transport (de ex. transport judeţean cu emisii reduse/emisii zero), precum și stații capăt de linie de la limita administrativă a municipiului reședință de județ/orasului sau din ZUF (dar, care deservesc municipiul reședință de județ /orasul), ce pot funcționa ca puncte intermodale de transfer al pasagerilor la transportul public local de persoane, în condițiile existenței/creării și a altor investiții complementare.

În ceea ce privește realizarea stațiilor capăt de linie, la fel ca în cazul celorlalte tipuri de staţii, activitatea de creare/modernizare a acestora trebuie să fie corelată cu alte investiții complementare, cum ar fi, crearea/existenţa de trasee de transport public care încep de la aceasta statie, parcare de tip „park and ride” (situate la intrarile in localitate, nu in centrul acesteia), puncte de închiriere sau parcare de biciclete etc., în vederea descongestionarii traficului rutier, datorate intrării vehiculelor, altele decât cele aferente transportului public urban de călători, în zona centrală a municipiilor/orașelor eligibile.

Stațiile de transport public de călători vor avea o serie de facilități, adaptate în funcție de tipul stației, de ex: adăposturi/săli de așteptare pentru călători, mobilier, puncte de vânzare bilete/carduri, automate de bilete/carduri, sisteme de informare, sisteme de supraveghere video, facilități pentru persoanele cu dizabilități, semnalistică, platforme de îmbarcare/debarcare călători, facilităţi pentru parcarea bicicletelor etc, aceasta lista nefiind unde exhaustiva. De asemenea, sunt eligibile intervenţiile privind îmbunătăţirea accesului pietonal în zona staţiilor (mai exact, construirea/modernizarea/reabilitarea trotuarelor), spaţii de parcare a mijloacelor de transport public urban.

**Notă!** Crearea/modernizarea stațiilor de transport public de călători județean/interjudeţean etc. poate reprezenta o activitate/cheltuială eligibilă prin Prioritatea 3, doar dacă sunt folosite în comun pentru transportul public local/zonal, cu respectarea celorlalte condiții de eligibilitate din ghid.

**A.5. Crearea/modernizarea/extinderea sistemelor de bilete integrate pentru călători („e-bilete” sau „e-ticketing”)**

Prin realizarea acestei activități se poate atrage un număr mai mare de călători către transportul public, în primul rând prin posibilitatea promovării unei politici tarifare integrate, care să asigure transferuri facile între moduri și trasee ale transportului public local/zonal.

Ȋn cadrul acestei activități de creare/extindere/modernizare a sistemelor de „e-ticketing”, amplasate în dispecerate, în staţii şi în mijloacele de transport public, pot fi finanțate următoarele componente, fără ca lista să fie exhaustivă: puncte speciale de vânzare carduri, echipamente specifice instalate în mijloacele de transport și în stații (dispozitive de validare carduri, unități GPS, computere de bord, modemuri, routere etc.), dispozitive mobile de verificare a cardurilor, sisteme centrale informatice (atât componente hardware, cât și software) instalate în dispecerate, către care vor fi transmise toate informațiile privind funcționarea și operarea sistemului „e-ticketing”, lucrări de construcţii şi instalaţii în cadrul dispeceratelor pentru modernizarea/reabilitarea acestora etc.

De asemenea, în cadrul acestei activitati este eligibila activitatea de realizare/ achizitionare de aplicaţii software, pentru achiziţionarea electronică a biletelor de transport public local.

**A.6. Dezvoltarea de infrastructuri pentru combustibili alternativi, respectiv achiziționarea și instalarea stațiilor de reîncărcare/realimentare a autobuzelor electrice și pe hidrogen**

Prin această activitate este eligibilă achiziţia și instalarea stațiilor de reîncărcare/realimentare a autobuzelor electrice și pe hidrogen eligibile indiferent de localizarea acestora.

**B. Investiții destinate transportului nemotorizat**

**B.1. Construirea/modernizarea/extinderea pistelor/traseelor pentru biciclete**

Sunt considerate eligibile următoarele activităţi/sub-activități:

* Construirea / modernizarea / extinderea pistelor / traseelor pentru biciclete, inclusiv construirea / modernizarea / extinderea de poduri / tuneluri / pasaje / pasarele pentru biciclete sau atât pentru biciclete, cât și pentru pietoni, fără componenta de trafic rutier, dar doar ca parte a traseului continuu pentru biciclete (nu ca investiție separată), amplasarea de indicatoare, sisteme separate de semaforizare, sisteme de numărare automată a utilizatorilor, sisteme CCTV de supraveghere a pistelor;
* Achiziționarea și instalarea de rasteluri pentru biciclete; construirea de parcaje pentru biciclete;
* Construirea / modernizarea / extinderea sistemului de iluminat public care deservește aceste piste de biciclete sau pistele / traseele pentru biciclete şi pietoni, dar doar ca investiţie integrata in investitia principala. Nu este eligibil iluminatul stradal-rutier care deservește partea carosabilă a străzilor.

În cadrul acestei activităţi sunt eligibile şi lucrările de constructii necesare aducerii la starea inițială/reabilitarea infrastructurii în zona delimitării pistelor pentru biciclete de partea carosabilă/infrastructura pentru pietoni, exclusiv in cazul pistelor de biciclete si a infrastructurii pentru pietoni obiect al proiectelor depuse la finantare in cadrul apelului.

Pistele/traseele pentru biciclete, construite/modernizate/extinse prin proiect:

* trebuie să fie separate și/sau protejate de circulația altor vehicule, conform dispozițiilor legale și trebuie să fie rezervate pentru acest tip de deplasare.
* vor avea o lățime minimă adaptată nevoilor de deplasare în siguranță a fluxului estimat de bicicliști[[4]](#footnote-4). Lățimea minimă prevăzută de dispozițiile legale trebuie să excludă spațiul ocupat de mobilierul stradal, stâlpi, copaci sau alte obiecte sau activități care restrâng spațiul de circulație al pietonilor. Se va asigura o delimitare între traseele pentru biciclete și spațiul pietonal;
* trebuie să fie integrate într-o rețea urbană continuă, deja existentă sau propusă a fi creată prin proiecte complementare, care să ofere legături cu zonele de importanță locală sau turistică ale municipiului reședință de județ/municipiului/orașului sau a conectării cu localităţile din ZUF, dupa caz.

Notă! Ca regulă generală, pistele/traseele pentru biciclete nu se vor realiza pe seama diminuării trotuarelor sau în detrimentul pietonilor. Dacă prin excepție, condițiile locale nu permit acest lucru, se va asigura păstrarea unui spațiu suficient pentru fluxurile pietonale (în conformitate cu Ordinul nr. 49/1998 pentru aprobarea Normelor tehnice privind proiectarea și realizarea străzilor în localitățile urbane) și a reglementarii tehnice “Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000”, aprobat prin Ordinul nr. 189 din 2013..

**B.2. Crearea/modernizarea/extinderea sistemelor de închiriere de biciclete („bike-rental”/„bike-sharing”)**

Activitatea de creare/modernizare/extindere a sistemelor de închiriere de biciclete poate viza achiziționarea și instalarea, după caz, a următoarelor facilități, fără ca lista sa fie exhaustivă:

* Stații de închiriere/chioșcuri de închiriere cu dotări specifice, biciclete, dotări pentru dispecerat de tip hardware și software, rastele pentru biciclete etc.

Aceste facilităţi/sisteme se vor amplasa în zonele de referință ale municipiului reședință de județ / municipiului / orasului / ZUF, care sunt deservite de piste/trasee pentru biciclete, această activitate fiind complementară cu activitatea B.1. de mai sus privind infrastructura de piste/trasee pentru biciclete.

Capacitatea acestor sisteme va fi corelată cu prognozele din Studiul de trafic privind creșterea ponderii deplasărilor cu bicicleta în scenariul „cu proiect”.

**B.3. Construirea /extinderea de zone și trasee pietonale şi semi-pietonale**

Această activitate se poate realiza doar împreună cu alte investiții în infrastructura rutieră (piste de biciclete, benzi dedicate transportului public urban). De asemenea, nu este obligatoriu ca aceste zone/trasee pietonale construite/modernizate/extinse să facă parte din corpul drumurilor.

Pot fi considerate eligibile următoarele activităţi/sub-activități:

* Construirea/modernizarea/extinderea de zone exclusiv pietonale, unde traficul rutier va fi restricționat, cu excepția vehiculelor de aprovizionare și de urgențe;

Atenție! Activitatea care vizează „Construirea/ modernizarea/extinderea de zone exclusiv pietonale” nu trebuie să fie văzută ca activitate de sine-stătătoare, ci trebuie să fie, în mod obligatoriu, integrată cu alte activități complementare şi să facă parte dintr-o abordare mai cuprinzătoare privind descurajarea utilizării autoturismelor. Aceste investitii nu trebuie să conducă la mutarea problemelor de trafic, nici în aria de studiu a proiectului, nici în alte zone ale municipiului/Z.F.U, din afara zonei de studiu a proiectului.

În cazul in care proiectele/activitățile care vizează „Construirea/modernizarea/extinderea de zone exclusiv pietonale” nu îndeplinesc condiția de eligibilitate cu privire la evitarea creșterii transportului cu autoturismele personale și contribuie la mutarea problemelor de trafic în aria de studiu și în afara acesteia, atunci acestea devin proiecte neeligibile în cadrul Priorității 3.

* Construirea/modernizarea/extinderea de zone cu caracter prioritar pietonal,utilizate ca spații partajate pentru pietoni și traseele transportului public urban de călători. – această activitate trebuie să fie însoțită de alte activități complementare.

Doar cu avizul autorităților competente în domeniul siguranței rutiere, pot fi considerate eligibile investițiile privind crearea unor spații semi-pietonale, partajate, de tip„shared-space” dedicate pietonilor, persoanelor care utilizează bicicleta, transportului public urban și traficului rutier (mult diminuat), fără diferențe de nivel între spațiul dedicat pietonilor și cel dedicat transportului public/deplasărilor motorizate. Ȋn cazul acestor investiții pot fi prevăzute elemente pentru sporirea gradului de confort al pietonilor (de ex. bolarzi), viteza mijloacelor de transport va fi redusă/limitată și vor fi eliminate parcările din aceste zone.

* Construirea/modernizarea/extinderea unor trasee pietonale, inclusiv prin construirea/ modernizarea/ extinderea trotuarelor și limitarea folosirii acestui spațiu pentru parcarea autoturismelor;
* Construirea/modernizarea/extinderea de poduri/pasaje/pasarele pietonale sau atât pentru biciclete și pietoni, fără componenta de trafic rutier, doar dacă sunt parte a traseului/zonei pietonale (nu ca investiție separată), identificate in PMUD.
* Amplasarea de panouri de informare și/sau indicatoare de orientare pentru traseele pietonale ale solicitantului;
* În cadrul traseelor/zonelor pietonale se poate instala mobilier urban și se poate construi/moderniza /extinde punctual iluminatul public aferent acestor trasee/zone, dar şi pentru cele de biciclete (nu și iluminatul stradal-rutier care deservește partea carosabilă a străzilor), această sub-activitate contribuind la creșterea confortului utilizării modurilor nemotorizate de transport;
* Instalarea de sisteme de reducere/interzicere a circulației autoturismelor în anumite zone.

Se va avea în vedere raționalizarea utilizării traseelor/zonelor pietonale în alte scopuri decât cele pentru deplasarea pietonilor (de ex. nu pentru parcare, instalarea de terase, chioșcuri, panouri etc.).

În cadrul acestei activităţi sunt eligibile şi lucrările de constructii necesare aducerii la starea inițială/reabilitarea infrastructurii în zona delimitării traseelor pietonale de partea carosabilă/infrastructura pentru biciclete.

În cadrul proiectelor, aceste activități trebuie să fie integrate cu alte activități care să conducă la îmbunătățirea mobilității la nivelul ariei de studiu/la nivel urban, respectiv să se evidenţieze că acestea fac legătura între stațiile de transport în comun sau că asigură accesul pietonilor la coridorul de mobilitate, evitându-se astfel mutarea problemelor de trafic în alte zone ale municipiului reședință de județ/municipiului/orașului /ZUF.

**C. Alte investiții privind mobilitatea în zona urbană**

**C.1. Construirea parcărilor de tip „park and ride” („parcheză şi călătoreşte cu transportul public”) in zone limitrofe cu acces la transportul public de calatori**

Aceste parcări vor fi amplasate lângă stațiile capăt de linie de autobuze, situate în zone limitrofe ale localității, cu acces la transportul public de călători din municipiul reședință de județ/ municipiul/orașul sau din zona funcțională urbană, dar care să deservească tot municipiul reședință de județ/ municipiul/orașul.

Ȋn cadrul activității de construire a parcărilor de de tip „park and ride”, pe lângă construirea clădirii parcării propriu-zise, sunt eligibile investiţiile asociate acesteia: sisteme de iluminat, cabină de pază, supraveghere video etc, după caz.

Activitatea de construire a parcărilor de transfer la transportul public, de tip „park and ride” va fi integrată în mod obligatoriu cu alte activități, de tipul: construire/modernizare de stații capăt de linie pentru transportul public de călători (la limita administrativ-teritorială a municipiului reședință de județ/municipiului/orasului) şi construire /modernizare/ extindere traseelor pentru transportul public, inclusiv achiziţia de mijloace de transport public cu zero emisii, dacă este cazul. După caz, pot fi construite inclusiv piste pentru biciclete şi puncte de închiriere de biciclete care să lege aceste parcări de zonele centrale etc.

Prin realizarea acestui tip de parcare se urmărește reducerea pătrunderii fluxurilor motorizate pe rețeaua stradală a municipiilor, prin încurajarea schimbării modale de la transportul privat la transportul public și, după caz, la modurile nemotorizate de transport (mersul cu bicicleta), reducerea cererii de locuri de parcare din zona centrală a municipiului reședință de județ/municipiului/orasului și reducerea emisiilor de GES din traficul rutier.

Notă!Nu sunt considerate eligibile parcările:

* care răspund unor necesități ale zonelor rezidențiale;
* amplasate în zonele centrale sau semicentrale ale municipiilor.

**C.2. Dezvoltarea/modernizarea/extinderea sistemelor de management al traficului, precum și a altor sisteme de transport inteligente (STI)**

Ȋn cadrul acestei activități este eligibilă dezvoltarea/modernizarea/extinderea **sistemelor de management al traficului**, ce pot fi compuse din următoare sub-sisteme și sub-activități, fără ca lista să fie exhaustivă:

* Sisteme de monitorizare video CCTV, mai ales în intersecții, dar şi pe traseele de transport public, inclusiv în mijloacele de transport public etc;
* Sisteme de semnalizare și semaforizare adaptivă și sincronizată, ce poate asigura prioritizarea mijloacelor de transport în intersecțiile semnalizate/semaforizate;
* Sisteme de localizare a mijloacelor de transport public urban și de managementul flotei (prin GPS, AVL, etc.);
* Sisteme de informare în timp real a pasagerilor, amplasate în mijloacele de transport în comun și/sau în stațiile de transport public;
* Crearea de aplicaţii software pentru informarea în timp real a utilizatorilor asupra programului mijloacelor de transport în comun, inclusiv aplicaţii software pentru planificarea călătoriei;
* Dezvoltarea de aplicaţii privind integrarea modurilor de transport;
* Alte sisteme de informare (VMS – sisteme de mesaje variabile);
* Amplasarea de senzori de detectare a vehiculelor;
* Dotarea centrului de comandă pentru managementul traficului, cu componente specifice software și hardware, precum şi lucrări de construcţii şi instalaţii în cadrul dispeceratelor pentru modernizarea/reabilitarea acestora.

În cadrul acestei activităţi sunt eligibile şi lucrări punctuale de reabilitare/modernizare a infrastructurii rutiere din zona intersecţiilor etc, necesare pentru a reconfigura fluxurile de trafic corespunzătoare noilor planuri de semaforizare/management de trafic.

Aceste sisteme pot fi amplasate în dispecerate, în staţii şi în mijloacele de transport public de călători, pe alte componente de infrastructură și urmăresc creşterea atractivităţii utilizării transportului public şi a siguranţei utilizării modurilor nemotorizate de transport.

Amplasarea acestor sisteme va urmări în principal acordarea priorității în trafic pentru mijloacele de transport public şi pentru utilizatorii modurilor nemotorizate de transport public, informarea mai bună a pasagerilor transportului public de călători/pietonilor/biciclişti şi doar în subsidiar, fluidizarea traficului rutier general.

**C.3. Plantarea de aliniamente de arbori și arbuști** - această activitate eligibilă vizează:

* Plantarea de aliniamente de arbori şi arbuşti în corpul drumurilor, în zonele pietonale şi semi-pietonale, în lungul pistelor pentru biciclete, trasee pietonale, parcări de tip „park and ride” etc.

Selecţia speciilor de arbori și arbuști de către solicitant va trebui să ia în considerare următoarele aspecte: condiţiile pedo-climatice ale zonei şi gradul de adaptare a speciilor propuse la aceste condiţii, capacitatea specifică de retenţie a CO2 în cazul speciilor propuse, măsurile necesare pentru asigurarea calităţii peisajului urban.

Astfel, pe lângă funcţia principală de retenţie a emisiilor de CO2, aceşti arbori şi arbuşti plantaţi vor putea avea şi funcţia de ameliorarea a calităţii peisajului urban, prin umbrirea spaţiilor publice, mai ales a celor destinate deplasărilor nemotorizate.

* Realizarea de înnierbări în aria de interventie a proiectului, mai cu seamă în arealele unde au fost plantați arbori și arbuști (de exemplu, din zona de protecție a drumului), inclusiv sistemele de irigaţii aferente.

Atenție!Această activitate reprezintă o activitate auxiliară altor activităţi din Prioritatea 3. Dacă această activitate nu este parte a unei cereri de finanţare cu o abordare integrată privind (re)organizarea mobilităţii urbane, atunci activitatea devine ne-eligibilă.

**C.4. Alte activităţi**

Toate activităţile de mai sus pot fi însoţite de următoarele activități:

* accesibilizarea infrastructurii de transport pentru toate categoriile de utilizatori, inclusiv persoanele cu nevoi speciale;
* amplasarea de elemente pentru îmbunătățirea siguranței rutiere pentru toate categoriile de participanţi la trafic de ex. amplasare de semnalistică verticală și orizontală, limitatoare de viteză, modernizarea trecerilor de pietoni, creare de facilități pentru persoane cu mobilitate redusă, pentru nevăzatori sau hipoacuzici.

În vederea asigurării sustenabilităţii proiectelor ce conţin activităţi eligibile privind crearea/ extinderea/ modernizarea / reabilitarea, după caz, a infrastructurii rutiere aferente străzilor urbane, pistelor pentru biciclete, zonelor şi traseelor pietonale, este eligibilă sub-activitatea de construire/ extindere /modernizare/reabilitare a reţelelor sistemelor de alimentare cu apă, de canalizare a apelor uzate şi a apelor pluviale, precum şi a canalelor tehnice pentru reţele, situate doar în corpul acelor străzi urbane, piste pentru biciclete şi/sau zone/trasee pietonale, ce fac obiectul activităţilor eligibile ale proiectului.

Mentionam ca aceste activități sunt considerate a fi auxiliare investiției de bază, plafoanele de cheltuieli eligibile fiind de 15 % din total cheltuielie eligibile ale investiției de bază.

Pentru subactivitatea referitoare la construirea/extinderea/modernizarea/reabilitarea reţelelor sistemelor de alimentare cu apă, de canalizare a apelor uzate şi a apelor pluviale, situate în amplasamentul proiectului (limitat la investiţiile aferente activităţilor eligibile menţionate în paragraful anterior), este obligatorie prezentarea avizului operatorului de utilităţi publice, în etapa contractuală. Acest aviz se solicită pentru a se asigura conformitatea soluţiilor tehnice din proiectul depus în cadrul Prioritatii nr.3 - O regiune cu emisii de carbon reduse, cu soluţia tehnică existentă sau propusă în alte proiecte de investiţii, precum şi pentru a se confirma că respectivele lucrări privind utilităţile nu sunt incluse în proiecte finanţabile din alte programe/sursele proprii ale operatorului etc.

De asemenea, dacă prin proiect se realizează investiţii în sistemul de iluminat public, se va solicita un Aviz de conformitate, inclusiv de la operatorului de iluminat public, care să certifice cele menţionate mai sus.

**D. Activități de cooperare teritorială** (o cerere de finantare nu poate fi realizata doar pentru aceste activitati, fiind necesara includerea activitatilor de la punctul I si de la punctul II, daca este cazul) – sunt eligibile: organizarea de study-visit (deplasari, realizarea de materiale de prezentare, înregistrări audio-video, servicii de traducere /translație, alte costuri absolut necesare implementării activităților menționate) etc .– pentru echipa de implementare a proiectului si factori decizionali din partea beneficiarilor/partenerilor.

Solicitantul de finantare va prezenta o scurta descriere a activitatilor de cooperare cu entități (organizatii publice sau private) din Uniunea Europeană, a principalelor teme de interes in legătură cu obiectivul principal al proiectului. Entitatile la care se vor realiza activitatile de study-visit trebuie sa aiba competente in domeniul mobilității urbane, nivelul acestora fiind similar sau superior si sa aiba experienta in implementarea de politici/ proiecte in domeniu. (de exemplu, o unitate administrativ -teritoriala realizeaza un study- vizit la o unitate administrativ- teritoriala de acelasi nivel, sau la un nivel teritorial superior).

Nu sunt eligibile activitatile de realizare de studii, analize sau documentatii tehnice.

Proiectele pot conține activităţi/subactivităţi integrate din toate cele 3 categorii de activităţi (A, B şi C). Unele subactivităţi, cum sunt cele privind achiziţia/instalarea panourilor de informare, a indicatoarelor de orientare, a elementelor pentru îmbunătățirea siguranței rutiere etc. pot fi complementare cu orice activitate din categoriile A, B sau C.

## Activitatea de bază

În conformitate cu definițiamenționată în secțiunea 1.3 la prezentul Ghid, acțiunile sprijinite în cadrul prezentului apel sunt cele menționate în secțiunea 5.2.1.

### Activităţi neeligibile

* Nu sunt eligibile subactivităţile/activitățile care nu fac parte dintr-o abordare integrată privind îmbunătățirea transportului public şi/sau a modurilor nemotorizate de transport, în vederea descurajării utilizării transportului privat cu autoturisme;
* Nu sunt eligibile proiectele care urmăresc, în mod prioritar, fluidizarea traficului autoturismelor și reducerea congestiei acestora;
* Nu sunt eligibile proiectele care vor conduce, în mod prioritar, la încurajarea și îmbunătățirea condițiilor pentru utilizarea transportului cu autoturismele (creșterea vitezei acestora, îmbunătățirea timpilor de parcurs, lărgirea/crearea pârții carosabile utilizate în mod prioritar de autoturisme etc).
* Nu sunt eligibile proiectele care cuprind doar activități de construire/modernizare/ reabilitare a părții carosabile a străzilor urbane;
* Nu sunt eligibile proiectele care cuprind doar activități de construire/modernizare/ reabilitare a trotuarelor/traseelor pietonale, fără piste de biciclete sau banda dedicata transportului public;
* Nu sunt eligibile subactivităţile/activitățile de construire/reabilitare/modernizare a pasajelor și podurilor, indiferent de destinația acestora (pietonal / biciclete / rutier / traseu dedicat pentru transportul public etc), dacă acestea nu fac parte dintr-un proiect / activitate de construire / reabilitare / modernizare a unui traseu pietonal/biciclete/transport public etc;
* Proiectele care implica doar lucrari de intretinere, reparare si mentenanta a infrastructurii de mobilitate existenta;
* Proiectele finalizate care potrivit art 2 al RDC, Regulamentul (UE) 2021/1060, pct 37, reprezinta proiectele care au fost incheiate in mod fizic sau implementate intregal si pentru care toate platile au fost efectuate de beneficiar, iar contributia publica relevanta a fost platita beneficiarilor.

## Eligibilitatea cheltuielilor

Condițiile cumulative de eligibilitate a unei cheltuieli sunt stabilite în acord cu art. 2 din HG nr. 873/2022. Cheltuielile trebuie:

a) să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 din HG 873/2022, precum şi formelor de sprijin prevăzute la art. 5 din HG 873/2022;

c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 şi 4, precum şi a formelor de sprijin prevăzute la art. 5 din HG 873/2022;

d) să fie în conformitate cu prevederile programului;

e) să fie în conformitate cu prevederile contractului/deciziei de finanţare;

f) să fie rezonabilă şi necesară realizării operaţiunii.

g) să respecte prevederile legislaţiei Uniunii Europene şi legislaţiei naţionale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia formelor de sprijin prevăzute la art. 5 din HG 873/2022.

Notă! Orice cheltuieli efectuate după finalizarea etapei de implementare a proiectului sunt neeligibile.

Conform art. 64 alin. (1) lit. (c) din Regulamentul (UE) 2021/1.060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

1. pentru operațiunile al căror cost total este mai mic de 5.000.000,00 EUR (inclusiv TVA);
2. pentru operațiunile al căror cost total este mai mare de 5.000.000,00 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate, în condițiile în care nu este finanțată și din alte fonduri publice. În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute în cadrul acestui apel, dacă este nerecuperabilă, potrivit legii.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.

Notă! Încadrarea cheltuielilor pe categorii și subcategorii bugetare în sistemul informatic MySMIS2021 se va face în baza Matricei de corelare a bugetului proiectului cu devizul general al investiției (Modelul A la prezentul ghid).

### Baza legală pentru stabilirea eligibilității cheltuielilor

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027, cu modificările și completările ulterioare;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Hotărârea de Guvern nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Legea 227/2015 privind Codul fiscal, cu modificările și completările ulterioare.

### Categorii și plafoane de cheltuieli eligibile

Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile și neeligibile aplicabile acestui apel de proiecte sunt detaliate în cadrul *Anexei 5 - Lista de cheltuieli eligibile* la prezentul ghid.

### Categorii de cheltuieli neeligibile

* categoriile de cheltuieli neeligibile mentionate la art. 10 din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* cheltuielile prevăzute la art. 64 din Regulamentul (UE) 2021/1.060;
* cheltuieli cu investițiile legate de producția, prelucrarea, transportul, distribuția, stocarea sau arderea combustibililor fosili, exceptând:

(i) investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul:

* de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;
* de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, astfel cum este definită la articolul 2 punctul 34 din Directiva 2012/27/UE;
* de a investi în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase;

(ii) investițiile în extinderea și schimbarea destinației, conversia sau modernizarea rețelelor de transport și distribuție a gazelor, cu condiția ca aceste investiții să pregătească rețelele pentru adăugarea în sistem a gazelor din surse regenerabile și a gazelor cu emisii reduse de carbon, cum ar fi hidrogenul, biometanul și gazul de sinteză, și să permită înlocuirea instalațiilor de combustibili fosili solizi;

(iii) investițiile în:

* vehiculele nepoluante, astfel cum sunt definite în Directiva 2009/33/CE a Parlamentului European și a Consiliului, de interes public; și
* vehicule, aeronave și nave proiectate și construite sau adaptate pentru a fi utilizate de serviciile de protecție civilă și de pompieri.
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
* cheltuielile efectuate peste plafoanele specifice stabilite de AM prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
* cheltuielile privind costurile de funcționare și întreținere a obiectivelor finanțate prin proiect (cheltuielile pentru probe tehnologice, teste);
* taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul;
* taxa pe valoarea adăugată (TVA) aferentă cheltuielilor eligibile privind achiziţia mijloacelor de transport public ce fac obiectul proiectului (troleibuze, autobuze electrice), în conformitate cu prevederile art. 186 din Regulamentul (UE, Euratom) 2018/1046 al Parlamentului European şi al Consiliului;
* cheltuielile financiare, respectiv prime de asigurare, taxe, comisioane, rata și dobânzi aferente creditelor;
* contribuția în natură;
* amortizarea;
* cheltuielile cu leasingul, prevăzute la art. 7 din HG nr. 873/2022;
* cheltuielile privind achiziţia de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile) sau dotări din categoria obiectelor de inventor;
* cheltuieli angajate si platite inainte de 01.01.2021.

### Opțiuni de costuri simplificate. Costuri directe și costuri indirecte

În vederea simplificării procesului de verificare a cheltuielilor și în scopul diminuării sarcinii administrative asupra beneficiarilor și a AM PR SE, în aplicarea prevederilor Comunicării Comisiei 2021/C 200/01- orientări privind utilizarea opțiunilor simplificate în materie de costuri, AM PR SE va utiliza opțiunile de costuri simplificate, în conformitate cu prevederile Regulamentului (UE) 2021/1060, art. 54, lit. (a) si cu OUG 23/2023, art.26, lit. (4).

**Cheltuielile directe** sunt acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul investițional propus prin proiect.

Acestea cuprind cheltuielile incluse în capitolele 1, 2, 3 (subcapitolele 3.1, 3.2, 3.3, 3.5, 3.8), 4 și 5 (subcapitolele 5.1, 5.3 si din subcapitolul 5.2 liniile 5.2.2, 5.2.3, 5.2.4 si 5.2.5) din devizului general așa cum sunt stabilite de HG 907/2016, cu modificările și completările ulterioare.

Cheltuielile directe vor fi decontate in baza documentelor justificative.

Notă!

* Cheltuieli pentru proiectare şi asistenţă tehnică (cu exceptia subapitolelor 3.6 Organizarea procedurilor de achiziție și 3.7 - Consultanță) sunt eligibile cumulat, în limita a 5% din valoarea cheltuielilor eligibile finanțate în cadrul capitolul 4 „Cheltuieli pentru investiția de bază”;
* Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.

Se consideră eligibile dacă sunt detaliate corespunzător prin documente justificative şi doar în limita a 10% din valoarea cheltuielilor eligibile cuprinse la capitolelor 1, 2 și 4 din bugetul proiectului.

* Cheltuieli aferente liniei bugetare 3.8.3. - Coordonator în materie de securitate și sănătate, conform prevederilor HG 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare;
* Cheltuieli aferente marjei de buget și pentru constituirea rezervei de implementare pentru ajustarea de preț :

a) 7.1 Cheltuieli aferente marjei de buget - sunt eligibile în limita a maxim 10% din valoarea eligibila a cap. 1.2 + 1.3 + 1.4 + 2 + 3.1 + 3.2 + 3.3 + 3.5 + 3.8 + 4 + 5.1.1;

b) 7.2 Cheltuieli pentru constituirea rezervei de implementare pentru ajustarea de preț - sunt eligibile în limita a maxim 5 % din valoarea cheltuielilor eligibile cuprinse la capitolele 1, 2 și 4 din bugetul proiectului, în cadrul costurilor directe.

Cheltuielile directe reprezintă baza pentru calcularea cheltuielilor indirecte.

**Cheltuielile indirecte**, prin opoziție cu cheltuielile directe, sunt toate acele cheltuieli care nu se încadrează în categoria cheltuielilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional.

Pentru calculul cheltuielilor indirecte, beneficiarul va avea în vedere aplicarea unei rate forfetare la cheltuielilor directe eligibile, in conformitate cu art. 54, lit. (a) din RegulamentuL (UE) 2021/1060.  Astfel, in cadrul PR SE 2021-2027, cheltuielile indirecte vor reprezentamaxim 5% din cheltuielile directe eligibile.

Structura cheltuielilor indirecte este următoarea:

1. Consultanța (conform cap. 3 - Cheltuieli pentru proiectare şi asistenţă tehnică, subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii din Devizul General);
2. Salarii/sporuri salariale pentru UIP-urile constituite la nivelul beneficiarilor - cheltuieli cu salarii/sporuri/indemnizatii/majorări salariale, impozitele şi contribuţiile aferente, ale personalului responsabil de operarea/administrarea proiectului;
3. Informare si publicitate (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General);
4. Auditul financiar (conform cap. 3 - Cheltuieli pentru proiectare şi asistenţă tehnică, subcap. subcap. 3.7.2 – Auditul finaciar din Devizul General);
5. cheltuielile administrative, care pot include următoarele categorii:

* cheltuielile de deplasare şi şedere pentru personalul care administreaza proiectul (UIP);
* cheltuielile cu serviciile externalizate de contabilitate, juridice, administrare IT etc. legate de gestionarea administrativă a proiectului;
* cheltuielile de menţinere a spaţiilor de birouri, cum ar fi cele pentru chirie, leasing, taxe administrative, legate de gestionarea administrativă a proiectului;
* cheltuieli cu utilităţi, electricitate, căldură, gaze şi apă- canalizare ca servicii administrative conexe proiectului;
* costurile poştale, de telefon, internet, curierat, cheltuielile cu papetărie, rechizite de birou şi consumabile, legate de funcţionarea administrativă a proiectului;
* ccheltuielile de asigurare a bunurilor, cu serviciile de pază şi protecţie, de curăţenie a spaţiilor utilizate pentru gestionarea administrativă a proiectului.

Cheltuielile indirecte nu fac obiectul controalelor de gestiune, nu se raportează şi nu se transmit documente justificative privind efectuarea acestor cheltuieli. Rambursarea cheltuielilor în cadrul proiectelor se va efectua pe baza unei declaraţii pe propria răspundere privind gestiunea proiectului, semnată de reprezentantul legal al beneficiarului, prin care beneficiarul confirmă că toate cheltuielile declarate au fost plătite şi sunt justificate prin facturi sau documente similare, că toate cheltuielile au fost înregistrate în contabilitate şi că toate cerinţele privind rezonabilitatea, legalitatea şi regularitatea cheltuielilor efectuate pentru implementarea proiectului au fost respectate.

Formula de  calcul a cheltuielilor indirecte: Co ind = Co dir \* Rforfetară (%)

Co ind = cheltuieli indirecte

Co dir = cheltuieli directe

Rforfetară (%) = rata forfetară

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanţare.

Limitele procentuale prevazute pentru anumite categorii de cheltuieli se aplică la valoarea cheltuielilor incluse în bugetul proiectului  la data semnării contractului de finanțare.

Utilizarea opțiunilor simplificate în materie de cheltuieli reprezintă o simplificare a modului de rambursare a cheltuielilor în relația AM PR SE - beneficiari și nu va exonera beneficiarii de respectarea obligațiilor legale în vigoare.

Instrucţiunile de aplicare a prevederilor alin. (1) şi (2) din HG 873/2022 privind TVA au fost aprobate prin Ordinul comun al ministrului investiţiilor şi proiectelor europene şi al ministrului finanţelor nr. 4013/23.10.2023, respectiv nr. 5316/27.11.2023.

### Opțiuni de costuri simplificate. Costuri unitare/sume forfetare și rate forfetare

### Această secțiune nu se aplică prezentului apel.

### Finanțare nelegată de costuri

Aveastă secțiune nu se aplică prezentului apel.

## Valoarea minimă și maximă eligibilă/nerambursabilă a unui proiect

Apel PRSE/3.1/1.1/1/ITI/2025

Finanțarea nerambursabilă minimă a proiectului: 500.000 euro;

Finanțarea nerambursabilă maximă a proiectului: 10.000.000 euro.

Apel PRSE/3.1/1.2/1/ITI/2025

Finanțarea nerambursabilă minimă a proiectului: 500.000 euro;

Finanțarea nerambursabilă maximă a proiectului: 1.500.000 euro.

Valoarea nerambursabilă este formată din valoarea FEDR+BS.

Cursul valutar la care se va calcula încadrarea în limitele valorilor minime și maxime pentru un proiect este cursul de 5,0783 lei/euro, cursul inforEuro din luna publicării versiunii aprobate a ghidului solicitantului. Cursul respectiv se va utiliza inclusiv in etapa contractuală pentru calculul valorilor anterior menționate utilizat până la semnarea contractului de finanţare.

În cazul în care valoarea eligibliă a proiectului depăşeşte valoarea maximă eligibilă admisă prin prezentul ghid, cheltuielile aferente depăşirii în cauză vor fi încadrate ca şi cheltuieli neeligibile.

Criteriul cu privire la valoarea minimă a investiției nu se menține pe perioada de implementare și sustenabilitate a investiției.

## Cuantumul cofinanțării acordate

Ratele de cofinanţare aplicabile pentru cheltuielile eligibile sunt:

a) 85% finanțare nerambursabilă şi din alocaţii de la bugetul de stat;

b) 13% din alocaţii de la bugetul de stat, reprezentând contribuţie suplimentară de la bugetul de stat faţă de contribuţia prevăzută la lit. a).

## Durata proiectului

Perioada de implementare a activităților proiectului nu depășește 31 decembrie 2029. Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

Perioada de implementare a proiectului nu include perioada legată de procesarea cererii de rambursare finale și efectuarea plății aferente acesteia.

## Alte cerinţe de eligibilitate a proiectului

* **Proiectul propus la finanțare este inclus în Planul de Mobilitate Urbană Durabilă**

Solicitantul de finanțare depune PMUD odată cu prima cerere de finanțare, în vederea verificării conformității și admisibilității acestuia. PMUD se va depune și verifica o singură dată pentru fiecare solicitant de finanțare.

* **Proiectul finanțat nu trebuie să fie încheiat** **sau implementat integral (sa nu fie realizata recepția la terminarea lucrărilor) înainte de depunerea cererii de finanțare în cadrul PR SE 2021-2027, indiferent dacă toate plățile aferente au fost realizate sau nu de către beneficiar. (art. 63, al. 6 din Regulamentul al Parlamentului European și al Consiliului nr. 1060/2021.**

Nu sunt eligibile investiţiile care au fost finalizate din punct de vedere fizic (ex. a fost efectuată recepţia la terminarea lucrărilor) inainte de data depunerii cererii de finanţare.

Contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

Recepția la terminarea lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1060/2021, mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273/1994, cu modificările și completările ulterioare).

Se va evita situația în care deși recepția la terminarea lucrărilor nu a fost realizată, investiția să fi fost finalizata înainte de depunerea cererii de finanțare. Tergiversarea efectuării recepţiei la terminarea lucrărilor numai pentru a asigura încadrarea în condiţiile prezentelor apeluri de proiecte va conduce la respingerea cererii de finanţare depuse.

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr.1060/2021, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.

După data emiterii Ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, exceptând pe cele din fonduri proprii aferente contractului de lucrări ce face obiectul proiectului. Criteriul nu se aplică pentru lucrările de întreținere și reparații curente**.**

* **Referitor la infrastructura propusă prin prezenta cerere de finanţare, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - aceasta nu a mai beneficiat de finanţare publică în ultimii 5 ani\* şi nu beneficiază/ nu va beneficia de fonduri publice din alte surse de finanţare.**

\* a se vedea mai jos modalitatea de calcul a celor 5 ani in functie de specificul proiectului, cu/fara lucrari incepute.

Solicitantul se va asigura de către solicitant evitarea dublei finanțăria lucrărilor de intervenție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de intervenție/ activităților aferente operațiunii, propuse prin proiect.

*Pentru proiectele fără lucrări începute*

În această situaţie, în ultimii 5 ani de dinainte de data depunerii Cererii de Finanţare, imobilul propus nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior. Aşadar, solicitantul se va asigura, dacă este cazul, că s-a realizat recepţia finală în cazul acelorași lucrări de intervenție/activități realizate asupra aceleiași infrastructuri/aceluiași segment de infrastructură ca cele propuse prin proiect, înainte de începerea perioadei celor 5 ani.

*Pentru proiectele cu lucrări începute*

În această situaţie, în ultimii 5 ani înainte de data emiterii ordinului de începere a contractului de lucrări (emis obligatoriu după data de 1 ianuarie 2021), imobilul propus nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior.

După data emiterii ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, altele decât cele ale solicitantului.

De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

Atenție! În cazul proiectelor care vizează infrastructuri/echipamente care vor fi operate de operatorul de transport (achiziția de autobuze electrice, crearea de autobaze/modernizare a acestora, stații de încărcare pentru autobuze etc) sau de către terțe părți după finalizare (sisteme de bike sharing/bike rental, infrastructure “park and ride” etc) demararea lucrarilor/comanda de echipamente trebuie sa fie realizată/data dupa semnarea contractului de finanțare.

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi activităţi/cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

Solicitantul va declara asumarea acestor condiții in Declarația unică și va prezenta în etapa de contractare dovada rezilierii contractului și a rambursării debitelor. În caz contrar, proiectul va fi respins de la finanțare.

În vederea evitării dublei finanțări, solicitantul are obligația declarării pe proprie răspundere la momentul contractării, a nefinanțării proiectului și în cadrul altor programe ale Uniunii Europene pentru aceleaşi cheltuieli eligibile.

* **Ȋncadrarea valorii proiectului în limitele valorilor minime și maxime ale finanțării nerambursabile**

Apel PRSE/3.1/1.1/1/ITI/2025

Finanțarea nerambursabilă minimă a proiectului: 500.000 euro;

Finanțarea nerambursabilă maximă a proiectului: 10.000.000 euro.

Apel PRSE/3.1/1.2/1/ITI/2025

Finanțarea nerambursabilă minimă a proiectului: 500.000 euro;

Finanțarea nerambursabilă maximă a proiectului: 1.500.000 euro.

* **Perioada de implementare a activităților proiectului nu depășește 31 decembrie 2029**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

Perioada de implementare a proiectului nu va include perioada de procesarea a cererii de rambursare finale și efectuarea plății aferente acesteia.

* **Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilităti**

În procesul de pregătire, contractare, implementare şi valabilitate a contractului de finanţare,

solicitantul a respectat şi va respecta:

- legislaţia naţională şi comunitară aplicabilă în domeniul egalităţii de şanse, de gen, nediscriminarii si accesibilitatii persoanelor cu disabilitati, înțelegând prin aceasta standardele minime prevăzute;

- legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice;

- Carta drepturilor fundamentale;

- Convenția ONU privind drepturile persoanelor cu dizabilitati.

**Egalitatea de şanse, de gen, nediscriminare şi accesibilitate:**

a) Proiectul implementează măsuri în ceea ce privește egalitatea de șanse, nediscriminarea conform legislației naționale în vigoare în corelare cu Carta drepturilor fundamentale a Uniunii Europene.

b) Proiectul prevede măsuri de accesibilizare a infrastructurii pentru persoanele cu dizabilităţi, în conformitate cu prevederile Convenției ONU privind drepturile persoanelor cu dizabilități (art. 9).

În conformitate cu art 4, litera f) din Concenția ONU privind drepturile persoanelor cu dizabilități, solictanții de finanțare vor avea în vedere initierea sau promovarea cercetării și dezvoltării bunurilor, serviciilor, echipamentelor si facilităților concepute pe baza designului universal, care ar presupune o adaptare minimă și la cel mai scăzut cost, pentru a răspunde nevoilor specifice ale persoanelor cu dizabilități, să promoveze existența și să încurajeze utilizarea acestor bunuri, servicii, echipamente și facilități concepute pe baza designului universal, precum și să promoveze designul universal în elaborarea standardelor și instrucțiunilor.

Potrivit Convenției ONU, *design universal* înseamnă proiectarea produselor, mediului, programelor și serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializată. Design-ul universal nu va exclude dispozitivele de asistare pentru anumite grupuri de persoane cu dizabilități, atunci când este necesar.

În același timp, *adaptarea rezonabilă* înseamnă modificările și ajustările necesare și adecvate, care nu impun un efort disproporționat sau nejustificat atunci cînd este necesar într-un caz particular, pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

Cadrul legal general privind accesibilitatea este dat de Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare, Capitolul IV *Accesibilitate*, art 61-71.

La acestea se adaugă legislația și normele de aplicare specifice, precum Legea nr. 232/2022 privind cerințele de accesibilitate aplicabile produselor și serviciilor, Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public ș.a.

**Dezvoltare durabilă şi eficienţă energetică**:

Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea si reciclarea deșeurilor, prevenirea și controlul poluarii asupra aerului, apei, solului, protecția resurselor de apă, protecția și conservarea biodiversității.

În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul dezvoltării durabile, egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

* **Proiectul integrează măsuri de adaptare la schimbările climatice și – dacă este cazul - măsuri de atenuare (compensare), respectând Orientările tehnice ale Comisiei Europene referitoare la imunizarea infrastructurii la schimbările climatice**

Solicitantul își va asuma respectarea acestor aspecte în Declarația unică şi va descrie în secțiunea relevantă din cererea de finanțare modul în care integrează măsuri de atenuare, respectiv adaptare la schimbările climatice, având în vedere informațiile cuprinse la Secțiunea 3.9 Teme orizontale din prezentul ghid si Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri *atenuare (compensare)* de la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea masurilor adecvate pentru adaptarea si atenuarea (în măsura în care este necesară) la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR Sud - Est 2021-2027(Anexa 13)**.**

Documentațiile tehnico economice trebuie să aibă integrate aspecte privind imunizarea la schimbările climaticeîn conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

* **Creșterea numărului de pasageri transportați cu transportul public și a numărului de utilizatori ai transportului nemotorizat**

În conformitate cu metodologiile de estimare a valorilor indicatorilor de rezultat RCR 62 - Utilizatori anuali ai transportului public nou sau modernizat și RCR 64 - Utilizatori anuali ai infrastructurii dedicate ciclismului, baza de referință este considerată ca fiind numărul estimat de utilizatori ai transportului public/cu bicicleta cu cel mult 3 ani anterior începerii intervenției, pentru serviciile noi fiind zero, iar valoarea obținută este estimată ex-post ca fiind numărul de utilizatori ai serviciului de transport public local/deplasări cu bicicleta pentru anul următor finalizării fizice a intervenției.

Valorile acestor indicatori și impactul asupra creșterii numărului de pasageri transportați cu transportul public și a numărului de utilizatori ai transportului nemotorizat se vor estima în Studiul de trafic.

La momentul depunerii Cererii de Finantare, se vor estima valorile pre-implementare și cele previzionate pentru anul următor finalizării fizice a intervenției.

Pentru anul următor finalizării fizice a intervenției, solicitantul va avea obligaţia prezentării unui Studiu de trafic actualizat în ceea ce privește valorile efectiv realizate ale indicatorilor de mai sus în perioada de durabilitate, conform obligaţiilor contractuale.

Urmare a implementării proiectului trebuie să rezulte o creștere a numărului de pasageri transportați cu transportul public și a numărului de utilizatori ai transportului nemotorizat, după caz, pentru anul următor finalizării fizice a intervenției, faţă de anul de referinţă, aspect justificat în Studiul de trafic.

Ȋn cadrul Studiului de trafic se confirmă faptul că măsurile/activităţile propuse a fi realizate prin proiect nu vor determina o creștere a deplasărilor aferente transportului privat cu autoturismele și, implicit, nicio înrăutăţire a condiţiilor de trafic în afara ariei de studiu, pe toată perioada de durabilitate a contractului de finanţare.

Creșterea numărului de utilizatori ai transportului public/ cu bicicleta, după caz, faţă de anul de referinţă (anul anterior începerii intervenției) se va menţine pe toata perioada de durabilitate a contractului de finanţare.

* **Pentru proiectele care propun investiții în transportul public, inclusiv sisteme de transport inteligente, sisteme e-ticketing, etc. care deservesc transportul public, solicitantul de finanțare:**

a) are încheiat un contract de servicii publice de delegare a gestiunii serviciului de transport public local/zonal în baza Regulamentului (CE) nr. 1370/2007 sau are o hotărâre de dare în administrare a gestiunii serviciului de transport public local/zonal;

**sau**

b) are publicat în JOUE anunțul de intenție privind procedura de atribuire a contractului de delegare a gestiunii serviciului de transport public local/zonal în baza Regulamentului (CE) nr. 1370/2007;

**sau**

c) își asumă intenția de a încheia un contract de servicii publice în baza Regulamentului (CE) nr. 1370/2007 sau de a da în administrare serviciul de transport public până la finalizarea imlementării proiectului (dar înainte de transferarea bunurilor ce fac obiectul proiectului către operatorul de transport/utilizator).

În cazul municipiilor ale căror sisteme de transport public sunt puse la dispoziția operatorilor (de către municipii/orașe sau prin mandatarea Asociației de dezvoltare intercomunitară având ca scop serviciul de transport public zonal), se va prezenta ca anexă obligatorie în etapa de contractare sau în etapa de implementare un contract de delegare a gestiunii serviciului de transport public local/zonal de călători/hotărâre de dare în administrare a furnizării/prestării serviciului de transport public, conform cu prevederile Regulamentului (CE) nr. 1370/2007 și ale Legii nr. 51/2006 republicată, cu modificările şi completările ulterioare, în vederea realizării prin intermediul Obiectivului specific 2.8 a următoarelor tipuri de investiții/activități:

* Achiziționarea de autobuze (electrice sau cu hidrogen);
* Crearea/extinderea traseelor de transport public electric;
* Construirea/modernizarea/reabilitarea/extinderea autobazelor aferente transportului public, inclusiv infrastructura tehnică aferentă;
* Crearea/extinderea/modernizarea sistemelor de bilete integrate pentru călători („e-bilete” sau „e-ticketing”).

Asigurarea conformității contractelor de servicii publice de transport local/zonal de călători cu Regulamentul (CE) nr. 1370/2007 se va realiza în următoarele etape, astfel:

* **La momentul depunerii Cererii de finanțare :**

1. *În situația în care Contractele de delegare a gestiunii/ hotărârile de dare în administrare a furnizării/prestării serviciului de transport public au fost încheiate în conformitate cu prevederile Regulamentului (CE) nr. 1370/2007, înainte de depunerea cererii de finanțare, solicitanții trebuie să prezinte:*

a) Dovada publicării în Jurnalul Oficial al Uniunii Europene, dacă este cazul, cu cel puțin un an înainte de lansarea invitației de participare la procedura competitivă de atribuire sau cu un an înainte de atribuirea directă, a cel puțin, următoarelor informații, conform art. 7, alin. (2) din Regulamentul (CE) nr. 1370/2007:

- numele și adresa autorității competente;

- tipul de atribuire vizat;

- serviciile și zonele potențial vizate de atribuirea respectivă;

Atenție! În anunțul de intenție publicat în JOUE se va consemna autoritatea locală competentă, respectiv Asociația de dezvoltare intercomunitară (ADI) având ca obiect serviciul de transport public zonal de călători sau Unitatea administrativ-teritorială.

sau

Declarație a reprezentantului legal al solicitantului asupra faptului ca prestația anuală din cadrul contractului de delegare a gestiunii sau din hotărârea de dare în administrare a furnizării/prestării serviciului de transport public este mai mică de 50.000 kilometri de servicii publice de transport de călători, făcându-se referire la programul de transport, respectiv la lungimea traseelor aferente contractului, numărul mijloacelor de transport în comun, frecvența curselor etc. Documentele la care se face referire vor fi anexate la această declarație;

b) Contractul de delegare a gestiunii serviciului de transport public de călători, cu toate anexele, denumit pe scurt și contractul de delegare a gestiunii, pentru operatorii prevăzuți la art. 28 alin. (2) lit. b) și la art. 29 alin (4) din Legea nr. 51/2006, republicată, cu modificările și completările ulterioare sau hotărârea de dare în administrare a furnizării/prestării serviciului de transport public, cu toate anexele, către operatorii de drept public reprezentați de serviciile publice de interes local cu personalitate juridică prevăzuți la art. 28 alin (2) lit. a) din Legea nr. 51/2006, republicată, cu modificările și completările ulterioare;

c) Hotărârea de Consiliu Local al solicitantului de delegare a gestiunii serviciului de transport public local de călători, de aprobare a contractului de servicii publice (în conformitate cu prevederile legale in vigoare).

B. *În situația în care Contractele de delegare a gestiunii/Hotărârile de dare în administrare a furnizării/prestării serviciului de transport public urmează a fi încheiate în conformitate cu prevederile Regulamentului (CE) nr. 1370/2007 în etapa de implementare a contractului de finanțare aferent proiectului, solicitanții trebuie să prezinte în mod obligatoriu la depunerea cererii de finanțare:*

a) Dovada publicării în Jurnalul Oficial al Uniunii Europene, dacă este cazul, cu cel puțin un an înainte de lansarea invitației de participare la procedura competitivă de atribuire sau cu un an înainte de atribuirea directă, a, cel puțin, următoarelor informații, conform art. 7, alin. (2) din Regulamentul (CE) nr. 1370/2007:

- numele și adresa autorității competente;

- tipul de atribuire vizat;

- serviciile și zonele potențial vizate de atribuirea respectivă;

Sau

Declarație a reprezentantului legal al solicitantului asupra faptului ca prestația anuală din cadrul contractului de delegare a gestiunii sau din hotărârea de dare în administrare a furnizării/prestării serviciului de transport public este mai mică de 50.000 kilometri de servicii publice de transport de călători, făcându-se referire la programul de transport, respectiv la lungimea traseelor aferente contractului, numărul mijloacelor de transport în comun, frecvența curselor etc. Documentele la care se face referire vor fi anexate la această declarație.

**În etapa de implementare a contractului de finanțare** – solicitantul are obligația de a depune contractul de delegare a gestiunii serviciului de transport public de călători sau hotărârea de dare în administrarea a serviciului de transport public de călători, în funcție de tipul operatorului, în conformitate cu prevederile Regulamentului (CE) nr. 1370/2007, precum şi avizele sau acordurile necesare, după caz, până la finalizarea imlementării proiectului, dar înainte de transferarea bunurilor ce fac obiectul proiectului către operatorul de transport, în caz contrar AM poate dispune rezilierea și recuperarea sumelor plătite până la acel moment.

**În etapa de durabilitate a contractului de finanțare** - Pe perioada de implementare și a durabilității contractului de finanțare, beneficiarul are obligația de a publica anual pe website-ul oficial al instituției, în conformitate cu dispozițiile art. 7 alin. (1) din Regulamentul (CE) nr. 1370/2007, un raport cumulativ care să cuprindă: obligațiile de serviciu public de transport de călători pentru fiecare tip de transport public prestat, operatorii selectați de serviciu public de transport de călători, procedura de atribuire utilizată, natura și întinderea eventualelor drepturi exclusive acordate operatorilor de serviciu public, plățile compensatorii acordate operatorilor, îndeplinirea de către operator a indicatorilor de performanță stabiliți prin contract etc.

**Alte investiții, decât cele privind sistemele de transport public local/zonal de călători**

Pentru alte investiții, decât cele privind sistemele de transport public local/zonal de călători, ce vor fi operate de către terțe părți după finalizare (alții decât solicitantul sau operatorul de transport), transmiterea către aceștia a dreptului de exploatare a infrastructurii/bunurilor create/modernizate/reabilitate/extinse prin proiect pe perioada de durabilitate a contractului de finanțare, pentru îndeplinirea activităților corespunzătoare obiectivelor proiectelor, se face prin procedură competitivă, transparentă și nediscriminatorie, în condițiile legii, precum și ale prevederilor art. 107 din Tratatul privind Funcționarea Uniunii Europene (TFUE).

În această situație se pot încadra următoarele activități:

* Crearea/modernizarea/extinderea sistemelor de închiriere de biciclete;
* Construirea parcărilor de transfer de tip „park and ride” etc.

Pe perioada de implementare (dacă este cazul) și durabilitate a contractului de finanțare, în situația în care aceste investiții de mai sus vor fi operate de către solicitant sau de serviciile de interes public local aflate în subordinea acestuia, veniturile colectate pe seama utilizării investiției (de ex. prin bilete/tarife, publicitate etc.) nu vor depăși 99% din cheltuielile de exploatare/mentenanță ale investiției ce face obiectul proiectului, pentru a nu fi încălcate regulile privind ajutorul de stat. De asemenea, este responsabilitatea solicitantului ca la nivelul acestuia să existe un mecanism de control și verificare a tuturor costurilor şi veniturilor, în scopul stimulării eficienței și evitării creșterii artificiale a costurilor.

* **Proiecte generatoare de profit**

Proiectele finanțate în cadrul acestei priorități vor avea în vedere respectarea prevederilor principiului non-profitului, așa cum acesta este descris în art. 192 din Regulamentul CE nr. 1046/2018. În cazul proiectelor generatoare de profit, solicitantul va întocmi bugetul având în vedere acest aspect. Modul de calcul se regăsește în macheta de analiză și previziune financiară, model anexat ghidului.

În acest caz vor trebui îndeplinite condițiile pentru ca proiectele să nu fie supuse regulilor ajutorului de stat (sisteme de bike sharing/bike rental) sau să fie considerat ajutor de stat compatibil (achiziția de autobuze electrice, crearea de autobaze/modernizare a acestora, stații de încărcare pentru autobuze).

O serie de activități nu generează nici un fel de venituri, spre exemplu, investițiile din categoria: pistele de biciclete și culoarele pietonale (trotuare), culoarele dedicate utilizării exclusiv transportului public, stațiile pentru transportul public și sistemele de management trafic.

Investițiile în autobuze electrice, autobaze cu stații de încărcare electrică, alte elemente de infrastructură dedicată vor conduce la stimularea utilizării transportului public, dar veniturile generate de bilete și abonamente nu vor acoperi cheltuielile legate de funcționarea sistemului, necesitând în continuare subvenții și compensări, în condițiile Regulamentului CE 1370/2007.

Pentru sistemele de închiriere biciclete costurile de operare vor fi aliniate cu prețul de închiriere, având drept scop stimularea mobilității cu bicicleta.

* **Locul de implementare a proiectului** este situată în mediul urban sau în zona de intervenție definită în cadrul PMUD.
* **Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă.**
* **Contributia proiectului la realizarea obiectivelor Strategiei Integrate de Dezvoltare Durabilă Deltei Dunării și caracterul integrat al proiectului**

Operațiunile selectate vor demonstra caracterul integrat al proiectului si că respectă strategia teritorială menționată.Contributia proiectului la realizarea obiectivelor SIDDDD și caracterul integrat al proiectului sunt aspecte analizate de către ADI ITI DD, care va elibera un aviz de conformitate in acest sens. Avizul de conformitate este un document ce trebuie depus de către solicitantul de finanţare, împreună cu cererea de finanţare.

1. **Indicatori de etapă**

În procesul de monitorizare a proiectelor, AM PR SE va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, Anexele 2 si 2.a la prezentul ghid.

Indicatorii de etapă sunt repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect. În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Indicatorii de etapă prevăzuți în Planul de monitorizare a proiectului vor fi stabiliți în conformitate cu orientările metodologice privind indicatorii de etapă care vor fi elaborate și aprobate prin ordin al Ministrului Investițiilor și Proiectelor Europene.

Exemplu indicatori de etapă ce pot fi definiți de solicitant în cererea de finanțare în raport cu activitatea de bază - În cazul unui proiect care presupune reabilitarea/modernizarea/construcția unui obiectiv de investiție, indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

* Indicator de etapă 1: demararea achiziției contractului de lucrări (publicarea anunțului privind achiziția);
* Indicator de etapă 2: finalizarea achiziției contractului de lucrări (semnarea contractului de execuție/proiectare și execuție lucrări);
* Indicator de etapă 3: stadiu de execuție lucrări de 50% (din punct de vedere valoric, pentru a putea dovedi îndeplinirea acestuia);
* Indicator de etapă 4: finalizarea lucrărilor (recepția la terminarea lucrărilor);
* Indicator de etapă 5: demararea achiziției contractului de furnizare/servicii (publicarea anunțului privind achiziția);
* Indicator de etapă 6: finalizarea achiziției contractului de furnizare/servicii (semnarea contractului de furnizare/servicii);
* Indicator de etapă 7: recepția echipamentelor/mijloacelor de transport/serviciilor.)
  1. Indicatorii de etapă fac parte integrantă din planul de monitorizare definit la subcapitolul 11.3.

# Completarea şi depunerea cererilor de finantare

## Completarea formularului cererii

Cererea de finanțare este compusă din:

* Cererea de finanțare
* Anexele la cererea de finanțare

Acest ghid conține modele standard sau anexe/modele recomandate/orientative.

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

De asemenea, unele anexe sunt solicitate obligatoriu la momentul depunerii cererii de finanțare, iar altele în etapa precontractuală. Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate. Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în aplicația MySMIS2021, la completarea cererii de finanțare.

Documentele încărcate în aplicația MySMIS2021, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

**Notă**! Se va completa cu informații legate de aplicația electronică în SMIS/trimitere la Ghidul de completare în platforma electronică.

## Limba utilizată în completarea cererii de finanțare

Cererile de finanțare trebuie să fie tehnoredactate în limba română. Nu sunt acceptate cereri de finanțare redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora.

Completarea cererii de finanțare într-un mod clar şi coerent va înlesni procesul de evaluare a acesteia.

## Metodologia de justificare şi detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, cu respectarea prevederilor Ordinului nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Bugetul proiectului este cuprins în Cererea de Finanțare și respectă formatul cadru și conținutul minim aprobat prin Ordonanța de urgență a Guvernului nr. 23/2023. Bugetul proiectului se generează în cadrul aplicației MySMIS2021.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare. Pentru proiectele de infrastructură, bugetul proiectului se corelează cu devizul general al investiției, întocmit în conformitate cu prevederile HG 907/2016, cu modificările și completările ulterioare. Se va completa Matricea de corelare între buget şi deviz, Model A la prezentul ghid.

## Anexe şi documente obligatorii la depunerea cererii de finanțare

Condițiile de eligibilitate ale solicitanților de fonduri externe nerambursabile fac obiectul declarației unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Solicitantul va depune documentele justificative, documentelor suport și anexele într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Odată cu generarea și semnarea Declarației unice, solicitantul/liderul de parteneriat și partenerul, nu mai este obligat să depună documente doveditoare o data cu Cererea de Finantare, cu excepția acelor documente și anexe care sunt evaluate în etapa de evaluare tehnică și financiară a proiectului, respectiv:

1. **Declaraţia unică a solicitantului**

Se va anexa declarația unică a solicitantului, Anexa 4 la prezentul Ghid – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Această declarație va fi completată de solicitant și ulterior generată de aplicația MySMIS2021 și va fi semnată cu semnătură electronică de către reprezentantul legal al solicitantului.

În cazul proiectelor cu implementare în parteneriat:

* fiecare partener va completa declarația unică, care va fi semnată cu semnătură electronică de către reprezentantul legal al partenerului;
* declarațiile unice ale partenerilorvor fi generate de sistemul informatic doar după ce Declarația unică a liderului de parteneriat a fost completată și semnată electronic de către reprezentantul legal al acestuia.

Solicitanții care în etapa de contractare până la termenul stabilit de către AM PR SE nu fac dovada îndeplinirii condițiilor de eligibilitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.

AM PR SE sesizează organele de urmărire penală, atunci când constată că una sau mai multe declarații depuse de solicitanții de fonduri externe nerambursabile sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

1. **Documente privind identificarea reprezentantului legal al solicitantului și, dacă este cazul, a reprezentanților legali ai partenerilor.**

La cererea de finanțare se va anexa în mod obligatoriu actul de identitate a reprezentantului legal, act de identitate aflat în perioada de valabilitate. Observația se aplică și partenerilor în cazul în care proiectul este implementat în parteneriat.

1. **Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021. Se va vedea modelul Acordului de parteneriat anexat la ghid – Anexa 3 la prezentul ghid.

1. **Extras din lista de proiecte din cadrul PMUD**

Odată cu prima cerere de finanţare solicitantul va anexa PMUD 2021-2027, inclusiv Hotărârile de aprobare și dovezile privind parcurgerea procesului de consultare publică. După depunere, se va parcurge etapa de verificare a conformității administrative și a admisibilităţii PMUD (a se vedea Anexa 18).

În cazul în care PMUD 2021-2027 a fost anexata la prima cerere de finantare depusă, solicitantul va anexa la următoarele proiecte extras din lista de proiecte din cadrul PMUD 2021-2027, inclusiv dovada (notificarea AM) privind conformitatea si admisibilitatea PMUD 2021-2027.

**5. Studiul de trafic**

La cererea de finanțare se va anexa un (singur) Studiu de trafic aferent ariei de studiu și intervențiilor proiectului.

De asemenea, la Cererea de finanțare se poate anexa un studiu de trafic în care sunt tratate mai multe proiecte cu activităţi complementare/integrate, cu condiţia ca pentru Cererea de finanţare analizată să fie evidenţiată aria de studiu şi contribuţia intervenţiilor (la care se pot adăuga investiţiile complementare, după caz) la atingerea Obiectivului specific şi a indicatorilor/rezultatelor aşteptate generale, conform cerinţelor specifice din ghid.

Evaluarea proiectelor în ceea ce privește încadrarea în Obiectivul specific se va realiza inclusiv pe baza datelor, analizelor, ipotezelor şi prognozelor ce rezultă din studiul de trafic realizat la nivelul ariei de studiu a proiectului. De asemenea, acest studiu va ține seama de analizele, prognozele, tendinţele generale estimate în cadrul P.M.U.D.

În studiul de trafic se va stabili și justifica extinderea ariei de studiu a proiectului, în cadrul căreia se estimează că măsurile/activităţile din proiect vor avea un impact semnificativ, în primul rând din punct de vedere al transportului și al efectelor acestuia asupra mediului. În acest sens, elaboratorul studiului de trafic se va asigura că aria de studiu este suficient de cuprinzătoare, astfel încât impactul proiectului să poată fi suprins.

Ȋn funcţie de complexitatea şi natura proiectului, pentru stabilirea caracteristicilor actuale ale mobilităţii în aria de studiu a proiectului, se vor colecta date de trafic, recurgându-se, după caz, la următoarele metode de colectare: efectuarea interviurilor privind mobilitatea populaţiei, realizarea recensămintelor de circulaţie, realizarea anchetelor privind originea/destinaţia deplasărilor.

Scenariile “fără proiect” și “cu proiect” se realizează pentru minimum primul an de implementare a proiectului/anul de bază, primul an de după finalizarea implementării proiectului (în care proiectul va fi operaţional), ultimul an al perioadei de durabilitate a contractului de finanțare.

Ȋn acest studiu trebuie să se justifice impactul măsurilor/activităților propuse prin proiect (sau prin proiecte cu activităţi complementare, după caz), mai ales în ceea ce privește eventualul transfer al unei părţi din cota modală a transportului individual către transportul public şi modurile nemotorizate de transport, respectiv creşterea deplasărilor cu transportul public şi modurile nemotorizate.

Studiul de trafic va fi semnat de către elaborator. Studiul de trafic este necesar inclusiv pentru proiectele cu lucrări începute.

**6. Instrumente pentru calcularea emisiilor de echivalent CO2 din sectorul transporturilor**

La Cererea de finanțare se vor atașa, în format pdf, paginile de evaluare și paginile de calcule, fie aferente metodei agregate, fie aferente metodei dezagregate din Anexa 19 *Instrument pentru calcularea emisiilor GES din sectorul transporturilor*, pentru situația „fără proiect” („A face minimum”) și situația „cu proiect”(„A face ceva”). Modalitatea de utilizare a Anexei 19 *Instrument pentru calcularea emisiilor GES din sectorul transporturilor* este explicată în *Anexa 20 Ghid de evaluare* - *Instrument pentru calcularea emisiilor GES din sectorul transporturilor*.

În cazul în care solicitantul utilizează, la elaborarea P.M.U.D./a studiului de trafic, un model de transport multi-modal, bazat pe un soft de transport recunoscut de industria în domeniu, se pot prezenta extrase din acel model în ceea ce priveşte emisiile de echivalent CO2 pentru compararea scenariilor „fără proiect” (Scenariul „A face minimum”) și „cu proiect” (Scenariul „A face ceva”).

Scenariile “fără proiect” și “cu proiect” se realizează pentru minimum primul an de implementare a proiectului (anul de bază, fără proiect), primul an de după finalizarea implementării proiectului (în care proiectul va fi operaţional), ultimul an al perioadei de durabilitate a contractului de finanțare.

Aceste analize cu privire la emisiile de echivalent CO2 sunt necesare inclusiv pentru proiectele cu lucrări începute.

Fiecare din instrumente de calcul al emisiilor de echivalent CO2 vor fi însoţite de o anexă privind *descrierea datelor de intrare, a datelor de ieşire, precum și a parametrilor de calcul utilizați* pentru aria de studiu a proiectului, semnată de către elaborator. Orice adaptare/modificare de către beneficiar a parametrilor din Anexa 19 trebuie justificată în această anexă.

Datele de intrare pentru aceste instrumente de calcul vor fi preluate din studiul de trafic, pentru situația „fără proiect” și situația „cu proiect”.

**7. Lista de echipamente, dotări, mijloace de transport, lucrări sau servicii, cu încadrarea acestora în secțiunea de cheltuieli eligibile /neeligibile**

Se va anexa lista pentru echipamente și/sau dotări și/sau mijloace de transport și/sau lucrări și/sau servicii, evidenţiindu-se cele două tipuri de cheltuieli (eligibile/ne-eligibile), cu menţionarea preţurilor acestora, iar informațiile vor fi corelate cu bugetul proiectului.

Se va folosi Modelul G -Lista de echipamente, dotări, mijloace de transport, lucrări sau servicii.

**8. Documentația tehnico – economică SF/DALI/PT/SO**

**8.1.** **Pentru** **proiectele de investiții cu lucrari de construcții (infrastructură),** se va avea în vedere încadrarea în cele două situații de mai jos:

*Pentru proiectele, inclusiv obiectele de investiţii pentru care execuţia fizică de lucrări nu a fost demarată la data depunerii cererii de finanţare*

La cererea de finanțare se va anexa Studiul de fezabilitate sau Documentația de avizare a lucrărilor de intervenție, după caz, elaborate în conformitate cu legislația relevantă, respectiv H.G. nr. 907/2016, cu modificările şi completările ulterioare. Ȋn cazul în care Proiectul tehnic a fost întocmit și recepționat, Proiectul tehnic se va anexa la Cererea de finanțare în format pdf., urmând ca evaluarea tehnică și financiară să se realizeze în baza acestuia.

Se vor avea în vedere următoarele condiții:

* Documentaţia tehnico-economică a obiectivului de investiție anexată la cererea de finanțare (SF/DALI/PT) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare.
* Devizul general aferent documentației tehnico-economice anexate la cererea de finanțare (SF/DALI sau PT) nu trebuie să fi fost actualizat cu mai mult de 12 luni înainte de data depunerii cererii de finanţare.
* Partea desenată aferentă documentației tehnico-economice se depune scanat, în fișiere tip pdf, și va prezenta cartușul semnat conform prevederilor legale.

*Pentru proiectele, inclusiv obiectele de investiţii pentru care execuţia de lucrări a fost demarată, iar proiectele nu s-au încheiat din punct de vedere fizic sau implementate integral înainte de depunerea cererii de finanțare*

La momentul depunerii cererii de finanțare, se vor anexa în mod obligatoriu la cererea de finanțare, in plus fata de SF/DALI/PT, pentru proiectele cu lucrările începute, următoarele documente:

* Autorizaţia de construire;
* Raportul privind stadiul fizic al investiţiei (Modelul E) asumat de către reprezentantul legal al solicitantului, de către dirigintele de şantier şi de către constructor;
* Devizul detaliat, întocmit conform legislației în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate;
* Procesul verbal de recepție parțială a lucrărilor (procese verbale pe faze determinante).

Se vor depune, de asemenea, documentele aferente procedurii privind atribuirea contractului de lucrari, contractul de lucrari semnat, insotit de anexe si acte aditionale la acesta (inclusiv documentatia intocmita pentru fundamentarea semnarii actelor aditionale). AM va verifica procedura de atribuire a contractului si a actelor aditionale, in etapa de contractare a proiectului.

Pentru acest tip de proiecte nu se mențin cele două cerințe valabile pentru situația anterioară, cu privire la termenele de elaborare/revizuire/reactualizare a Proiectului tehnic și nici cea cu privire la termenul de actualizare a devizului general.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, dar complementare, indiferent dacă execuţia lucrărilor a fost sau nu demarată la data depunerii cererii de finanţare, cu respectarea legislaţiei în domeniul achiziţiilor publice, mai ales în alegerea procedurilor de atribuire, din prisma valorilor estimate.

Devizul general, ca parte componentă a fiecărei documentații tehnico-economice, trebuie să fie cel aferent documentației cele mai recente anexate la Cererea de finanțare (SF/DALI/PT/contracte de achiziție lucrări), să prezinte data elaborării/actualizării, să fie asumat de către elaboratorul documentației tehnico-economice. Acesta va fi realizat în conformitate cu legislaţia relevantă, respectiv H.G. nr. 907/2016, cu modificarile si completarile ulterioare.

În cazul în care se depun mai multe documentații tehnico-economice, se va prezenta inclusiv un **deviz general centralizat la nivel de cerere de finanţare.**

**Documentațiile tehnico economice/documentatia proiectului trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

**8.2.** **Pentru proiectele/obiectele de investiții cu lucrari de construcție (infrastructură), dar și cele privind** **achiziţionarea/modernizarea de mijloace de transport şi/sau achiziţionare de echipamente** **(aferente sistemelor de e-ticketing, managementul traficului, alte sisteme de transport inteligente etc)**, se vor depune:

* Studiul de fezabilitate/Documentația de avizare a lucrărilor de intervenție în conformitate cu prevederile HG nr. 907/2016, după caz, în care să se includă, pe lângă investiţiile ce implică lucrări de construcţii şi acele investiţii ce presupun achiziția de mijloace de transport/echipamente. Pentru investițiile care prevăd achiziția de mijloace de transport și/sau echipamente se poate întocmi separat un studiu de oportunitate, pentru care se vor avea în vedere cerinţele minime din Model F *Studiul de oportunitate.* În situația în care *execuţia de lucrări a fost demarată*, se va depune Proiectul tehnic însoțit de documentele menționate la punctul anterior.

Sau

* Studiul de Fezabilitate/ Documentația de avizare a lucrărilor de intervenție/Proiectul tehnic și, dacă există, Contractul de execuție de lucrări, în conformitate cu prevederile HG nr. 907/2016, după caz, pentru investiţiile ce implică lucrări de construcţii şi/sau Studiul de oportunitate pentru acele investiţii ce presupun achiziționarea de mijloace de transport și/sau echipamente.

În cazul documentațiilor tehnico-economice pentru obiectivele de investiții cu lucrări de construcții, prezentate în cadrul acestui punct (8.2) se aplică aceleași prevederi detaliate la punctul 8.1.

În situațiile prezentate în cadrul acestui punct (8.2) se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte diferite de investiţii cu lucrări de construcții (infrastructură) sau două sau mai multe studii de oportunitate, pentru activităţi complementare.

**8.3.** Pentru **proiectele de investiții privind achiziţionarea/modernizarea mijloacelor de transport şi achiziţionare de echipamente (fără lucrări),** se va depune:

Studiul de oportunitate, conform cerințelor următoare:

* Pentru Studiul de oportunitate este recomandabil ca acest document să conţină *analizele/datele din Studiul de oportunitate*, care vor fi punctate în cadrul Grilei de analiza a calitatii Studiului de oportunitate (Anexa 10.1).
* Studiul de oportunitate anexat la cererea de finanțare nu trebuie să fi fost elaborat/revizuit/ reactualizat cu mai mult de 2 ani înainte de data depunerii cererii de finanţare.
* Are atașat devizul general aferent investiției.

**Notă!** În plus pentru a obţine punctaj maxim în ceea ce priveşte maturitatea proiectului se poate anexa Documentaţia tehnico-economică faza P.T., Autorizație de Construire emisă, și contractul de lucrări/proiectare și execuție de lucrări/furnizare (atribuite după 01.01.2021).

**Atenție!**

**Solicitanții de finanțare vor avea în vedere prevederile art 11, din Legea nr. 24 din 15 ianuarie 2007 (\*\*republicată\*\*), aliniatele (1), (2) și (3), referitoare la lucrările de amenajare a terenurilor și regenerarea vegetației în spațiile verzi, respectiv :**

***(1)*** ***Autoritățile administrației publice centrale și locale sunt obligate să asigure finanțarea materialului dendricol și a lucrărilor aferente necesare pentru amenajarea terenurilor și regenerarea vegetației în spațiile verzi proprietatea acestora.***

***(2) Proiectele de amenajare specifică vor fi elaborate de către specialiști în domeniul arhitecturii peisagistice, al urbanismului, al horticulturii și forestier.***

***(3)*** ***Lucrările de amenajare se execută cu material forestier și floricol, adaptat climei, provenit din pepiniere și alte plantații de arbuști decorativi care, prin proprietățile lor biologice și morfologice, au o valoare estetică și ecologică și nu afectează sănătatea populației și biosistemele existente deja în zonă.***

**De asemenea,** **în cazul proiectelor de îmbunătățire/modernizare a spațiilor verzi,** **prevederile tehnice vor fi completate cu instrucțiuni referitoarela protejarea vegetației mature existente în timpul execuției lucrărilor, având în vedere rata ridicată de mortalitate sau de scădere a calității vegetației mature în primii 7 ani după finalizarea unor șantiere pe amplasamente cu infrastructură verde urbană, din cauza neglijenței în timpul șantierului:**

* *Fără a vă limita doar la acestea, se va avea în vedere zona de protecție a arborelui (TPZ- tree protection zone) pentru: realizarea unor garduri de șantier pentru protecție, prevederi referitoare la tasarea, secționarea rădăcinilor, realizarea fluxurilor cu utilaje în șantier, protecția rădăcinilor, tulpinilor și coroanei în timpul șantierului etc.*

Recomandări cu privire la standardele pentru vegetația plantată au fost incluse în Anexa 29 la prezentul Ghid.

Solicitanții vor avea în vedere următoarele (detalii incluse în Anexa 30 la prezentul Ghid):

În etapa de elaborare a documentației tehnico-economice:

* Documentația de specialitate peisagistică, parte integrantă a documentației tehnice pentru organizarea executării organizării lucrărilor (DTOE.)

În execuția lucrărilor:

* Recomandări privind protejarea solului și a vegetației în timpul lucrărilor de amenajare.

Notă!

* Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.
* Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației.
* Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

**9. Devizul General**

Se va anexa un Deviz general al cererii de finanțare, pentru proiectele de lucrari, in conformitate cu HG nr.907/2016, cu modificarile si completarile ulterioare. Devizul general trebuie să prezinte data elaborării/actualizării, să fie asumat de către elaboratorul documentației tehnico-economice si semnat și de reprezentantul legal.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general.

Se va prezenta inclusiv Matricea de corelare între buget şi deviz, Model A la prezentul ghid.

1. **Certificatul de urbanism şi Autorizaţia de construire,** **după caz**

Certificatul de urbanism anexat la dosarul cererii de finanţare trebuie să fie cel eliberat în vederea obţinerii autorizaţiei de construire pentru proiectul/obiectul de investiţii aferent cererii de finanțare depuse și trebuie să fie valabil la data depunerii cererii de finanţare.

Singura excepție cu privire la termenul de valabilitate a certificatului de urbanism la data depunerii cererii de finanțare este anexarea inclusiv a autorizației de construire, în termen de valabilitate, eliberate în vederea realizării investiției aferente proiectului.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

Notă! Documentele de proprietate în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu Legea 50/1991 privind autorizarea executării lucrărilor de construcții, cu modificările și completările ulterioare și în conformitate cu cerințele impuse prin prezentul ghid privitoare la condițiile referitoare la proprietate.

Solicitantul are obligația să asigure valabilitatea autorizației de construire şi corespondenţa cu obiectivul finanţat, dacă cererea de finanțare este selectată, la semnarea contractului de finanțare.

La depunerea cererii de finanțare nu se solicita depunerea avizelor, acordurilor, certificatelor, autorizațiilor sau altor documente care au stat la baza emiterii autorizație de construire sau aprobării documentațiilor tehnico-economice care însoțesc cererea de finanțare, în condițiile în care acestea au fost aprobate potrivit competențelor stabilite prin art. 42 din Legea nr. 500/2002 cu modificările și completările ulterioare și art. 44 din Legea nr. 273/2006 privind finantele publice locale, cu modificările și completările ulterioare. În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare și monitorizare a proiectului. În măsura în care acestea cuprind recomandări, punerea lor în aplicare este responsabilitatea exclusivă a beneficiarul pe întreaga perioadă de implementare și monitorizare a proiectului.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

**11. a. Dovada depunerii documentatiei la autoritatile competente pentru protecția mediului** pentru parcurgerea etapelor de evaluare a impactului asupra mediului ori Decizia etapei de evaluare inițială

*(pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare)*

**b. Decizia finală emisă de autoritatea competentă privind evaluarea impactului asupra mediului**

*(pentru proiectele de investiţii pentru care execuţia de lucrări a fost demarată, și care nu au fost încheiate în mod fizic sau financiar înainte de depunerea cererii de finanțare*).

**12. Hotărârea/Decizia solicitantului (Hotărârile/Deciziile partenerilor) de aprobare a documentaţiei tehnico-economice şi a indicatorilor tehnico-economici (model D)**

În cazul proiectelor depuse în parteneriat, hotărârea/decizia de aprobare a documentației tehnico-economice și a indicatorilor tehnico-economici va fi depusă de către toţi partenerii (model D).

În cazul în care la cererea de finanțare se anexează o documentație tehnico-economică actualizată, hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).

Hotărârea/decizia/ordinul de aprobare a indicatorilor tehnico-economici se va corela cu cea mai recentă documentație tehnico-economica.

Această hotărâre va avea anexată descrierea investiției din documentatia tehnico-economica, întocmită conform legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

Anexa la hotărârea de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și șă fie asumată de proiectant.

Această hotărâre va avea anexată o descriere a investiţiei din Studiul de oportunitate/Studiul de fezabilitate/DALI/PT/contract de achiziţie publică, după caz.

**13.** (dacă e cazul) **Hotărârea/Decizia solicitantului de aprobare a proiectului și a cheltuielilor legate de proiect - se depune la momentul depunerii cererii de finanțare *doar în cazul proiectelor de investiții pentru care execuția de lucrări a fost demarată, însă investițiile nu au fost încheiate în mod fizic.***

Acest document se depune și *în cazul în care s-a atribuit contractul de lucrări/contractul de achizitie mijloace de transport înainte de depunerea cererii de finanțare.*

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - Model orientativ de hotărâre de aprobare a proiectului, anexat ghidului solicitantului)

**14. Raportul privind stadiul fizic al investiţiei**

Pentru proiectele de investiţii pentru care execuţia de lucrări a fost demarată, iar proiectele nu s-au încheiat în mod fizic sau implementate integral înainte de depunerea cererii de finanțare se va anexa un raport privind stadiul fizic al lucrărilor (Modelul E) asumat de către reprezentantul legal al solicitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat. Devizele vor fi semnate de către elaboratorul documentației tehnico-economice.

**15. Centralizator privind justificarea costurilor și documentele justificative** care au stat la baza stabilirii costului aferent investiției

Se vor prezenta documente justificative care au stat la baza stabilirii costului aferent, semnate de reprezentantul legal:oferte de preț echipamente/lucrări, liste de cantitați și prețuri unitare provenite din surse verificabile și obiective (Model H, Centralizator privind justificarea costurilor)

**16. Documente privind asigurarea conformităţii contractului de delegare a gestiunii serviciului de transport public de călători/hotărârii de dare în administrare a furnizării/prestării serviciului de transport public de călători cu Regulamentul (CE) nr. 1370/2007 cu modificările și completările ulterioare**

În momentul depunerii cererii de finanţare, ce are ca obiect investiţii în sistemele de transport public puse la dispoziţia operatorului de transport pentru care este necesară prezentarea contractului de delegare a gestiunii conform cu Regulamentul (CE) nr. 1370/2007 cu modificările și completările ulterioare (a se vedea secţiunea 3.2.1 din acest ghid), solicitantul trebuie să anexeze în mod obligatoriu la cererea de finantare documente care să se încadreze într-una din următoarele trei situaţii de mai jos, după caz.

Observaţie: La nivel de Cerere de finanţare se va solicita şi se vor verifica elemente de conformitate cu Regulamentul (CE) nr. 1370/2007 cu modificările și completările ulterioare a contractului de delegare a gestiunii încheiat cu operatorul de transport căruia îi sunt puse la dispoziţie mijloacele de transport achiziţionate în cadrul respectivei cereri de finanţare.

**16.1 În situaţia în care Contractele de delegare a gestiunii/** **hotărârile de dare în administrare a furnizării/prestării serviciului de transport public au fost încheiate în conformitate cu prevederile Regulamentului (CE) nr. 1370/2007 cu modificările și completările ulterioare, începând cu data de 3 decembrie 2009, solicitanţii trebuie să prezinte:**

**a. Dovada publicării în Jurnalul Oficial al Uniunii Europene,** dacă este cazul,cu cel puțin un an înainte de lansarea invitației de participare la procedura competitivă de atribuire sau cu un an înainte de atribuirea directă, a cel puțin, următoarelor informații, conform art. 7, alin. (2) din Regulamentul (CE) nr. 1370/2007:

* + *numele și adresa autorității competente;*
  + *tipul de atribuire vizat;*
  + *serviciile și zonele potențial vizate de atribuirea respectivă;*

Atenţie!În anuntul de intenție publicat în JOUE se va consemna autoritatea locală competentă, respectiv Asociaţia de dezvoltare intercomunitară zona metropolitana (ADI ZM) având ca obiect serviciul de transport public zonal de călători sau Unitatea administrativ-teritorială.

**Sau**

Declaraţie a reprezentantului legal al solicitantului asupra faptului ca prestaţia anuală din cadrul contractului de delegare a gestiunii sau din hotărârea de dare în administrare a furnizării/prestării serviciului de transport public[[5]](#footnote-5) **este mai mică de 50.000 kilometri de servicii publice de transport de călători**, făcându-se referire la programul de transport, respectiv la lungimea traseelor aferente contractului, numărul mijloacelor de transport în comun, frecvenţa curselor etc. Documentele la care se face referire vor fi anexate la această declaraţie;

**b.** **Contractul de delegare a gestiunii serviciului de transport public de călători,** **cu toate anexele,** denumit pe scurt și contractul de delegare a gestiunii, pentru operatorii prevăzuți la art. 28 alin. (2) lit. b) și la art. 29 alin (4) din Legea nr. 51/2006, republicată, cu modificările și completările ulterioare sau **hotărârea de dare în administrare a furnizării/prestării serviciului de transport public,** **cu toate anexele,** către operatorii de drept public reprezentați de serviciile publice de interes local cu personalitate juridică prevăzuți la art. 28 alin. (2) lit. a) din Legea nr. 51/2006, republicată, cu modificările și completările ulterioare;

Observaţie: Conform art. 28, alin. (5) din Legea nr. 51/2006, republicată, cu modificările și completările ulterioare, Hotărârea de dare în administrare a furnizării/prestării serviciului de transport public trebuie să conţină prevederi detaliate şi complete privind atribuţiile şi responsabilităţile cu privire la furnizarea/prestarea serviciului şi operarea sistemului de utilităţi publice, în cazul de față, de transport public de călători. De asemenea, se vor respecta cerințele Regulamentului (CE) nr. 1370/2007.

Clauzele obligatorii ale contractului de delegare a gestiunii se regăsesc menționate la art. 29 alin. (11), iar anexele obligatorii la acelaşi articol, alin. 10[[6]](#footnote-6) din Legea nr. 51/2006, republicată, cu modificările și completările ulterioare. De asemenea, se vor respecta cerinţele cu privire la conţinutul obligatoriu al acestor contracte din art. 4 al Regulamentului (CE) nr. 1370/2007 cu modificările și completările ulterioare.

**c. Hotărârea solicitantului** de delegare a gestiunii serviciului de transport public local de călători, de aprobare a contractului de servicii publice (pentru operatorii de la art. 28 alin. (2) lit. b) și la art. 29 alin. (4) din Legea nr. 51/2006, republicată, cu modificările și completările ulterioare) sau de aprobare a documentaţiei de atribuire[[7]](#footnote-7), doar în cazul gestiunii delegate, pentru operatorii prevăzuţi la art. 29 alin. (4).

Atenţie!Se vor respecta prevederile art. 28 – *Gestiunea directă* din *Legea nr. 51/2006 republicată, cu modificările şi completările ulterioare* cu privire la forma de constituire şi acţionarii/asociaţii operatorului şi ai operatorului regional de transport public.

**sau**, după caz

**Hotărârile solicitantului de mandare a Asociaţiei de Dezvoltare Intercomunitară având ca scop serviciul de transport public zonal de călători** privind delegarea gestiunii serviciului de transport public de călători şi **Hotărârea Adunării Generale a Asociaţiei de Dezvoltare Intercomunitară** de delegare a gestiunii serviciului de transport public de călători operatorului.

În situaţia UAT membre ale unei Asociaţii de Dezvoltare Intercomunitară având ca scop serviciul public de transport zonal de călători, delegarea gestiunii serviciului va fi efectuată de către ADI, în baza mandatului special acordat de către acestea.

**d. *Doar în cazul atribuirii directe*** a contractului de servicii publice, **Avizul Consiliului Concurenței**, conform prevederilor art. 52 din Legea nr. 51/2006, republicată, cu modificările și completările ulterioare sau ale art. 20 din OUG nr.77/2014, *privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările și completările ulterioare;*

Avizele de la Consiliul Concurenţei se vor solicita **în faza de proiect** a Hotărârilor de Consiliu Local/contractelor de delegare.

**e.** ***Doar în cazul atribuirii prin procedură competitivă*** a contractului de delegare a gestiunii serviciului de transport public, se vor anexa **dovezi ale faptului că această procedură de atribuire competitivă s-a realizat în baza legislaţiei din domeniul achiziţiilor publice** în vigoare la momentul atribuirii, respectiv anunț de participare și anunţ de atribuire publicat în SEAP.

Nu sunt acceptate ca fiind conforme contractele de delegare a gestiunii atribuite prin procedură competitivă*.*

**SAU**

**16.2 În situaţia în care Contractele de delegare a gestiunii/Hotărârile de dare în administrare a furnizării/prestării serviciului de transport public urmează a fi încheiate în conformitate cu prevederile Regulamentului (CE) nr. 1370/2007 în etapa de implementare a contractului de finanţare aferent proiectului, solicitanţii trebuie să prezinte în mod obligatoriu la depunerea cererii de finanţare:**

**a. Dovada publicării în** **Jurnalul Oficial al Uniunii Europene,** dacă este cazul,cu cel puțin un an înainte de lansarea invitației de participare la procedura competitivă de atribuire sau cu un an înainte de atribuirea directă, a, cel puțin, următoarelor informații, conform art. 7, alin. (2) din Regulamentul (CE) nr. 1370/2007:

*„(a) numele și adresa autorității competente;*

*(b) tipul de atribuire vizat;*

*(c) serviciile și zonele potențial vizate de atribuirea respectivă.”*

**sau**

Declaraţie a reprezentantului legal al solicitantului asupra faptului ca prestaţia anuală din cadrul contractului de delegare a gestiunii sau din hotărârea de dare în administrare a furnizării/prestării serviciului de transport public **este mai mică de 50.000 kilometri de servicii publice de transport de călători**, făcându-se referire la programul de transport, respectiv la lungimea traseelor aferente contractului, numărul mijloacelor de transport în comun, frecvenţa curselor etc. Documentele la care se face referire vor fi anexate la această declaraţie;

b**. Ȋn cadrul declarației unice**, **reprezentantul legal al solicitantului** declară că va realiza toate demersurile pentru a încheia şi prezenta un contract de delegare a gestiunii serviciului de transport public de călători/hotărâre de dare în administrare a furnizării/prestării serviciului de transport public aliniate la prevederile Regulamentului (CE) nr. 1370/2007 cu modificările și completările ulterioare, precum și avizele solicitate aplicabile, în termenul de maximum un an de la data intrării în vigoare a contractului de finanţare cu AM, în cazul atribuirii directe și de maximum 1 an și jumatate (18 luni) de la data intrării în vigoare a contractului de finanţare cu AM, în cazul atribuirii prin procedură competitivă, în caz contrar contractul de finanțare va fi reziliat.

**17.În cazul în care P.M.U.D. este elaborat în parteneriat, iar cheltuială este inclusă în bugetul cererii de finanţare depuse în parteneriat, Acordul de asociere cu privire la elaborarea P.M.U.D. din care să reiasă contribuţia financiară a liderului de parteneriat și a partenerilor pentru această cheltuială.**

În stabilirea cheltuielilor eligibile ale P.M.U.D, datele privind numărul populaţiei solicitanţilor din anul anterior deschiderii apelului de proiecte, respectiv din anul 2022, vor fi preluate pe de site-ul http://www.insse.ro/cms/ro, secţiunea Tempo-Online – tutorial.

**18. Mandatul special/ împuternicirea specială** pentru semnarea anumitor anexe/secţiuni la cererea de finanțare (dacă este cazul) și Certificarea aplicaţiei, Model I la prezentul Ghid.

**19.** **Macheta privind analiza și previziunea financiară** Solicitantul sau liderul, în cazul parteneriatului, va completa Macheta privind analiza și previziunea financiară, Anexa 14 la prezentul Ghid

**20. Declaratia privind eligibilitatea TVA -Anexele 22.1 sau 22.2**.

**21. Bugetul proiectului (Anexa 15).**

**22. Avizul ADI ITI Delta Dunarii referitor la contributia proiectului la realizarea obiectivelor Strategiei ITI Delta Dunarii și la caracterul integrat al proiectului**

**23. Orice alte documente relevante necesare pentru a permite evaluarea criteriilor de selectie.**

**24. Declarația privind beneficiarul/beneficiarii real/i.**

Se va depune de către:

1. Solicitanții de finanțare - ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului;
2. Solicitanții de finanțare – altele decât entitățile menționate la punctul a) pentru contractanții/subcontractanții, persoane juridice supuse obligației de înregistrare în registrul comerțului și de ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului.

Această declarație se va depune la depunerea cererii de finanțare sau la solicitarea AM PR SE, în etapa de clarificări în procesul de evaluare/contractare.

Anexe:

Anexa 27: Declarație privind beneficiarul/beneficiarii real/i;

Anexa 28: Situație centralizatoare privind beneficiarul/i real/i ai finanțării;

Anexa 28.1: Declarația privind beneficiarul/beneficiarii real/i – contractant/subcontractant**.**

Declarația se va actualiza de către solicitant/beneficiar ori de câte ori apar modificări, conform preverilor legale.

## Aspecte administrative privind depunerea cererii de finanțare

Cererea de finanțare depusă de solicitanți respectă modelul cadru aprobat prin Ordinul nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Cererile de finanțare pot fi depuse doar în perioada menționată în cadrul ghidului specific, în cadrul sistemului MySMIS2021, derularea etapelor de evaluare, selecție și contractare realizându-se prin intermediul acestui sistem informatic.

## Anexele şi documentele obligatorii la momentul contractării

În etapa de contractare, solicitanții trebuie să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

* + - 1. **Documentele statutare ale solicitantului și, dacă este cazul, ale partenerilor. Vor fi prezentate, astfel:**
* Pentru Unitățile Administrativ-Teritoriale:
* Hotărârea judecătorească de validare a mandatului Primarului/Președintelui Consiliului Județean (sau orice alte documente din care să rezulte calitatea de reprezentant legal, pentru situații particulare);
* Ordinul prefectului privind constituirea Consilului Local/Judeţean;
* Hotărâre/decizie/alt act administrativ de numire a conducătorului instituției publice locale;
* Pentru Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ:
* Documentul legal privind înfiinţarea şi funcţionarea respectiv Acordul de asociere într-un consorţiu administrativ, aprobat prin hotărârile consiliilor locale asociate;
* Documentele din care rezultă componența și responsabilităţile organelor de conducere, precum și de desemnare a reprezentantului legal.
  + - 1. **Documentele statutare ale** **operatorului de transport public, dacă acesta este selectat, înființat, reorganizat la momentul etapei de contractare**

Ţinând seama de prevederile din secţiunea 3.2.1 a prezentul ghid, pentru tipurile de investiții ce necesită prezentarea contractului de delegare a gestiunii/hotărâre de dare în administrare a furnizării/prestării serviciului de transport public, după caz, conform cu Regulamentul (CE) nr. 1370/2007, se vor prezenta:

* Documente statutare, în funcție de forma de organizare a operatorului [[8]](#footnote-8), respectiv Hotărârea de Consiliu Local de înființare și/sau, în cazul societăților reglementate de Legea nr. 31/1990, cu modificarile si completarile ulterioare, statutul și actul constitutiv actualizat/consolidat al operatorului de transport public.

În situaţia în care operatorul de transport căruia îi vor fi puse la dispoziţie bunurile din proiect nu este înfiinţat/selectat sau este organizat ca regie autonomă la etapa pre-contractuală, aceste documente vor fi prezentate în etapa de implementare, odată cu contractul de servicii publice/ hotărâre de dare în administrare a furnizării/prestării serviciului de transport public conform cu Regulamentul (CE) nr. 1370/2007 (a se vedea secţiunea 6.7).

* + - 1. **Documente care fac dovada detinerii dreptului real invocat**

***Pentru dovedirea dreptului solicitat de ghid asupra imobilelor, existent la momentul depunerii cererii de finanțare, se vor anexa următoarele documente, dupa caz:***

* *Extras de carte funciară* din care să rezulte întabularea imobilului, mentionarea unuia dintre drepturile solicitate prin ghid şi absența sarcinilor incompatibile cu investiția, emis cu cel mult 30 de zile înaintea depunerii;

Nu se acceptă înscrierea provizorie a dreptului de administrare.

* *Plan de amplasament vizat de* OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale;
* *Tabelul centralizator asupra numerelor cadastrale*, obiectivele de investiție asupra cărora se realizează în cadrul acestora, precum și suprafețele aferente – conform modelului anexat Ghidului solicitantului, model B la prezentul ghid;
* *Actul prin care se conferă dreptul solicitat de ghid* (mai putin in cazul dreptului de proprietate) - Hotărârea care să demonstreze că solicitantul detine dreptul care ii permite sa realizeze investiția din care rezulta că menținerea acestui drept va acoperi inclusiv perioada de durabilitate a contractului de finanțare.

Toate documentele mentionate anterior trebuie:

* să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea/suprafața investiției;
* să ateste deținerea dreptului înainte de depunerea cererii de finanțare sau eventualele modificări intervenite de la momentul depunerii cererii de finanțare să nu fie de natură să afecteze îndeplinirea criteriului privind deținerea unui drept solicitat prin ghidul solicitantului;
* să acopere inclusiv perioada de durabilitate a contractului de finanțare.

Dreptul de proprietate, respectiv drepturile reale nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv dreptul real al solicitantului pe perioada de implementare și/sau perioada în care este asigurat, respectiv caracterul durabil, reglementat la art. 65 din Regulamentul (UE) 2021/1060, cu modificările și completările ulterioare, al proiectului care face obiectul contractului de finanțare.

În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare/emiterea deciziei de finanțare, după caz.

* + - 1. **Programul de transport public în vigoare, din care să rezulte că infrastructura rutieră ce**

**face obiectul proiectului se suprapune cu trasee de transport public urban de călători, dacă este cazul**

Pentru a proba existența traseelor de transport public urban de călători pe străzile urbane ce fac obiectul proiectului, solicitantul va prezenta programul de transport în vigoare.

În cazul în care la momentul precontractării, nu se suprapune un traseu de transport public pe infrastructura ce face obiectul proiectului, acesta urmând a fi realizat prin proiect, solicitantul va prezenta programul de transport actualizat cel mai târziu în primul an al perioadei de durabilitate a contractului de finanţare aferent proiectului.

* + - 1. **Hotărârea/Decizia de aprobare a proiectului și a cheltuielilor legate de proiect -** În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - Model orientativ de hotărâre de aprobare a proiectului, anexat ghidului solicitantului).
      2. **Certificat de atestare fiscală, referitor la obligațiile de plată la bugetul local și bugetul de stat, al solicitantului/ partenerilor, dacă este cazul,** din care să reiasă că solicitantul/partenerii și-a achitat obligațiile de plată nete la bugetul de stat și respectiv, bugetul local, în ultimul an calendaristic/ în ultimele 6 luni în cuantumul stabilit de legislația în vigoare. Certificatele de atestare fiscală trebuie să fie în termen de valabilitate.

În cazul parteneriatelor toți membrii parteneriatului vor prezenta acest document.

* + - 1. **Certificatul de Cazier fiscal al solicitantului/ partenerilor, dacă este cazul**

Certificatul de cazier fiscal trebuie să fie în termen de valabilitate. În cazul parteneriatelor toți membrii parteneriatului vor prezenta acest document.

* + - 1. **Formularul bugetar "Fişa proiectului finanțat/propus la finanțare în cadrul programelor aferente Politicii de coeziune a Uniunii Europene"**, prevăzut de Scrisoarea-cadru privind contextul macroeconomic, în conformitate cu HG nr. 829/2022.
      2. **Formularul nr. 1 - Fişă de fundamentare - Proiect propus la finanţare/finanţat din fonduri europene în conformitate cu HG nr. 829/2022.**

**10*.* Documente privind asigurarea conformităţii** **contractului de delegare a gestiunii serviciului de transport public local de călători**/**hotărârii de dare în administrare a furnizării/prestării serviciului de transport public cu Regulamentul (CE) nr. 1370/2007**

**În situaţia în care solicitantul nu se încadrează, în situaţia de la punctul 16.1 (secţiunea 7.4), va prezenta toate documentele solicitate la punctul 16.2 (secţiunea 7.4), respectiv:**

* Ȋn cadrul declarației unice, reprezentantul legal al solicitantului declară că va realiza toate demersurile pentru a prezenta un contract de delegare a gestiunii serviciului de transport public de călători/hotărâre de dare în administrare a furnizării/prestării serviciului aliniat(ă) la cerințele Regulamentului (CE) nr. 1370/2007 în termenul aplicabil din secţiunea 7.4, punctul 16.2, de la data intrării în vigoare a contractului de finanțare, în caz contrar, contractul de finanţare încheiat cu AM va fi reziliat;

Şi, după caz (situaţia de la secţiunea 7.4)

* Dovada publicării anunţului de intenţie în JOUE sau o declaraţie a reprezentantului legal şi dovezile aferente privind prestaţia anuală a contractului de servicii publice mai mică de 50.000 km;

De asemenea, dacă este cazul, solicitantul care se încadrează în situaţia **16.2 din secţiunea 7.4** poate prezenta în această etapă dovada actualizată/corectată a publicării informaţiilor solicitate la art. 7 alin. (2) din Regulamentul (CE) nr. 1370/2007.

**11. Ȋn cazul investițiilor în sistemele de transport public, Avizul operatorului de transport public cu privire la investiţiile ce vor fi realizate de solicitant prin proiect asupra componentelor sistemului de transport public puse la dispoziţia sa**

În cazul în care la momentul precontractării cererii de finanţare, operatorul nu este selectat/înfiinţat/urmează a fi reorganizat, acest aviz se va aduce odată cu contractul de servicii publice în etapa de implementare.

În acest aviz, operatorul îşi va da acordul cu privire la investiţiile realizate prin proiect şi puse la dispoziţia sa, prin contractul de delegare a gestiunii/hotărârea de dare în administrare a furnizării/prestării serviciului de transport public. Aceste investiţii propuse se vor regăsi şi în contractul de delegare a gestiunii serviciului/hotărârii de administrare.

**12. Avizul operatorilor de utilităţi publice (dacă este cazul), pentru investiţii privind reţelele sistemelor de alimentare cu apă/de canalizare a apelor uzate şi a apelor pluviale/de iluminat public**

Acest aviz se solicită pentru a se asigura conformitatea soluţiilor tehnice din proiect cu soluţia tehnică existentă sau propusă în alte proiecte de investiţii, precum şi pentru a se confirma că respectivele lucrări privind utilităţile nu sunt incluse în proiecte finanţabile din alte programe/sursele proprii ale operatorului etc.

Pentru subactivitatea referitoare la construirea/extinderea/modernizarea/reabilitarea reţelelor sistemelor de alimentare cu apă, de canalizare a apelor uzate şi a apelor pluviale, situate în amplasamentul proiectului (limitat la investiţiile aferente activităţilor eligibile menţionate în paragraful anterior), este obligatorie prezentarea avizului operatorului de utilităţi publice, în etapa contractuală. Acest aviz se solicită pentru a se asigura conformitatea soluţiilor tehnice din proiect cu soluţia tehnică existentă sau propusă în alte proiecte de investiţii, precum şi pentru a se confirma că respectivele lucrări privind utilităţile nu sunt incluse în proiecte finanţabile din alte programe/sursele proprii ale operatorului etc.

De asemenea, dacă prin proiect se realizează investiţii în sistemul de iluminat public, se va solicita un Aviz de conformitate inclusiv de la operatorului de iluminat public, care să certifice cele menţionate mai sus.

**13. Dacă este cazul, Acord-cadru de parteneriat privind colaborarea dintre administraţiile bazinale de apă şi UAT Oraşul/Municipiul/Judeţul/Comuna**

Se va avexa acest document în situaţia în care sunt executate lucrări de construire pe albiile şi/sau malurile râurilor, aflate în administrarea administraţiile bazinale de apă. În cadrul acestui acord se vor identifica investiţiile realizate prin proiect.

**14. Decizia/deciziile etapei de încadrare a proiectului în procedura de evaluare a impactului asupra mediului, sau Clasarea notificarii** emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare.

**Sau**

**Decizia/deciziile finală/e emisă de autoritatea competentă privind evaluarea impactului asupra mediului** (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare)

**15.Alte documente solicitate**

* Documente din care să reiasă că solicitantul/ membrii parteneriatului, în cazul în care au fost stabilite debite în sarcina lor, ca urmare a măsurilor legale întreprinse de AM, au fost achitate integral, ataşând dovezi în acest sens, dacă este cazul;
* CV**-**urile membrilor echipei de proiect şi fişele de post (în cazul în care echipa de proiect a fost stabilită), doar dacă informațiile nu se regăsesc completate în modelul standard al cererii de finanțare, secțiunea dedicate.
* Orice alte documente care se consideră a fi necesare pentru demonstrarea criteriilor de eligibilitate si selectie.

- Se vor prezenta în etapa de contractare, inclusiv în vederea susținerii celor asumate prin Declarația unică, secțiunile B1 și B2:

- Cazierul judiciar al solicitantului/partenerilor, dacă este cazul;

- Cazierul judiciar al reprezentantului legal. În cazul parteneriatelor toți membrii parteneriatului vor prezenta acest document.

**16. Plan de monitorizare a proiectului (Anexa 2)**

**17. Orice alt document din lista celor anexate la formularul cererii de finanțare, actualizat, dacă au intervenit modificări**

Netransmiterea, în etapa contractuală, a oricărui document obligatoriu, în termenul solicitat, poate conduce la respingerea cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021 cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant,

AM are obligația solicitării informațiilor și documentelor justificative de la solicitant, cu respectarea termenelor procedurale.

## Renunțarea la cererea de finanțare

În situaţia renunțării la solicitarea finanțării, solicitantul va trebui să transmită o cerere către AM PR SE. Renunțarea la cererea de finanțare se va face numai de către reprezentantul legal/persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, codul SMIS al cererii de finanţare.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare. Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou.

# Procesul de evaluare, selecție și contractare a proiectelor

## Principalele etape ale procesului de evaluare, selecție și contractare

Procesul de evaluare și selecție a proiectelor se realizează în conformitate cu prevederile art. 69, art. 72, art. 73 ale Regulamentului (UE) nr. 1060/2021 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul de tranziție justa și Fondul european pentru pescuit, afaceri maritime si acvacultura si de instituire a unor norme financiare aplicabile acestor fonduri, precum si Fondului pentru azil si migrație, Fondului pentru securitate interna si Instrumentului pentru managementul frontierelor si de vize (RDC).

Ulterior depunerii, cererile de finanțare vor intra într-un proces de evaluare și selecție în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare se încadrează în alocarea apelului respectiv de proiecte.

În urma verificării documentațiilor de contractare, AM PR SE își rezervă dreptul de a refuza contractarea unor proiecte care nu îndeplinesc criteriile de evaluare și selecție, inclusiv de conformitate administrativă și eligibilitate, atât la momentul depunerii cererii de finanțare, cât și în etapa contractuală. În acest sens, AM PR SE va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

Calculul termenelor se realizează în conformitate cu prevederile Ordonanței de urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 precum si regulile aplicabile prevăzute în Codul Civil în vigoare la data lansării prezentului ghid.

## Conformitate administrativă – Declaraţia unică a solicitantului

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative incarcate in sistemul informatic MySMIS2021, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

**Corectitudinea documentelor încărcate în MySMIS2021 (documente aferente proiectului propus/in termen de valabilitate/care respecta legislația in vigoare la momentul depunerii etc) necesare pentru verificarea digitalizată a conformității administrative reprezintă raspunderea solicitantului de finanțare. Nerespectarea acestei cerințe va conduce la respingerea proiectului în urmatoarele etape de selecție și contractare.**

## Etapa de evaluare preliminară – dacă este cazul (specific pentru intervențiile FSE+)

Această secțiune nu se aplică prezentului apel.

## Evaluarea tehnică și financiară. Criterii de evaluare tehnică și financiară

**Sub-etapa - Verificare admisibilitate PMUD –** **Da/Nu**

Etapa de verificare admisibilitate PMUD va fi realizată de un expert din cadrul AM și este premergătoare completării grilei de evaluare tehnico-financiară. Expertul va completa grilele privind admisibilitatea PMUD (Anexa 18). Dacă în urma acestei etape, proiectul primește NU la a) și/sau b) atunci proiectul va fi respins de finanțare și nu se va completa grila ETF.

**Sub-etapa – Verificare tehnico-financiara a cererii de finantare**

Apelul PRSE/3.1/1.1/1/ITI/2025) - evaluarea și selecția proiectelor depuse se va realiza în baza principiului “primul depus, primul evaluat”, cu condiția obținerii punctajului minim de 60 puncte, care reprezintă pragul minim de calitate stabilit în etapa de evaluare tehnică și financiară;  se vor introduce în etapa de contractare proiectele care  în urma parcurgerii etapelor de evaluare și a soluționării contestațiilor obțin minim 60 de puncte, care nu au fost notate cu 0 în etapa de evaluare tehnico-financiară conform detaliilor de completare a grilei și care se încarează în alocarea apelului.

Apelul PRSE/3.1/1.2/1/ITI/2025 - evaluarea proiectelor va avea la bază principiul competitivității. Ulterior depunerii, cererile de finanțare vor intra într-un sistem competitiv de evaluare și selecție în urma căruia:

1. a) se va demara etapa de contractare pentru cererile de finanțare care în urma evaluării tehnice și financiare obțin 70 de puncte și să nu fi fost notate cu 0 în etapa de evaluare tehnico-financiară conform detaliilor de completare a grilei*.*
2. b) finanțarea cererilor de finanțare se va face după cum urmează:
3. - Obțin 70 puncte în etapa de evaluare tehnico-financiară;
4. - Se încadrează în alocarea apelului de proiecte/supracontractarea aprobată, prin luarea în considerare a ordinii de depunere a cererilor de finanțare.

Toate cererile de finanțare aflate între pragul minim de contractare și punctajul minim obligatoriu de 50 de puncte vor fi ordonate în funcție de punctajul obținut și vor intra în contractare în limita alocării disponibile. Ordinea finanțării cererilor de finanțare este ordinea descrescătoare a punctajelor obținute în urma evaluării tehnice și financiare și după soluționarea tuturor contestațiilor, cu condiția respectării criteriilor de conformitate și eligibilitate, în concordanță cu prevederile ghidului.

Evaluarea tehnică și financiară se va realiza în baza grilei de evaluare tehnică și fianciară, prezentată în Anexa 6 - Grila de evaluare tehnică şi financiară, Anexa 6.a Lista de verificare DNSH, respectiv Anexa 7 - Grila de analiză a conformității și calității SF/Anexa 8 - Grila de analiză a conformității și calității DALI/ Anexa 9 - Grila de analiză a conformității și calității SF cu elemente de DALI/ Anexa 10 - Grila de verificare a conformității Proiectului Tehnic/Anexa 10.1 - Grila de analiza a calitatii Studiului de oportunitate, dupa caz. Detaliile privind completarea Anexei 6, cu privire la acordarea punctajelor, sunt prezentate în Anexa 26 Instrucțiuni de completare a grilei ETF.

Evaluarea se realizează de către comisiile de evaluare constituite la nivelul AM PR SE, în conformitate cu criteriile de evaluare tehnică și financiară. Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calitatii și maturității proiectului și a contribuției la promovarea dezvoltării durabile, a egalității de şanse, de gen și nediscriminarii etc.

Astfel, comisia de evaluare va formula câte clarificări va considera necesar pentru evaluarea cererii de finanțare, cu respectarea aplicarii unui tratament egal si nediscriminatoriu tuturor solicitantilor

Termenul de răspuns va fi rezonabil raportat la complexitatea clarificărilor (maxim 5 lucrătoare din ziua lucrătoare imediat următoare transmiterii solicitării prin sistemul electronic), cu posibilitatea de prelungire la cererea beneficiarului (maxim 10 zile lucrătoare peste termenul inițial indicat în solicitarea de clarificări). În lipsa unor răspunsuri la clarificări AM va lua decizia de selectare sau respingere a proiectelor în vederea finanțării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021. Evaluatorii independenți vor verifica inclusiv criteriile sau subcriteriile utilizate pentru evaluarea tehnică și financiară complet digitalizabile și punctajele aferente acestora.

**Vizita pe teren**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentantul AM PR SE şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa Raportul de vizită în teren, care va fi semnat de către membrii Comisiei de Evaluare, reprezentanții AM PR SE prezenți în teren, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura o zi (sau prin excepție vizita poate dura două sau mai multe zile, pentru cererile de finanțare unde sunt incluse mai multe componente). Impactul asupra situaţiei constatate în teren va fi reflectat în grila de evaluare tehnică şi financiară.  Vizita la fața locului se va realiza pentru toate proiectele aflate în etapa de evaluare tehnică și financiară.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului.  În cazuri justificate, solicitantul poate solicita amânarea datei vizitei la faţa locului până la maxim 10 zile lucrătoare de la notificarea AM PR SE.

Ca urmare a vizitei în teren, Comisia de Evaluare poate depuncta proiectul, în cazul identificării de neconcordanțe între cele menționate în Cererea de Finanțare/documentația tehnico-economica depusă și cele constatate la vizita pe teren.

În cadrul etapei de vizită la fața locului nu vor fi preluate documente suplimentare.

**Criteriile specifice de evaluare tehnică și financiară**

În ceea ce priveste criteriile de selecție, grila de evaluare tehnico-financiară cuprinde doua Sectiuni dupa cum urmează:

Secțiunea I – care cuprinde criterii referitoare la contribuția proiectului la obiectivului specific, eficiența costurilor, complementaritatea cu alte investiții propuse/realizate prin PRSE 2021-2027/alte surse, integrarii cooperarii la nivel de proiect, gradul de pregătire/maturitate al proiectului, contributia proiectului la teme orizontale (suplimentar peste minimul prevăzut de lege).

Secțiunea II - vizează verificarea îndeplinirii unor criterii obligatorii, notarea cu 0 a unui criteriu sau subcriteriu ducând la respingerea proiectului. Această secțiune cuprinde criterii legate de calitatea documentatiei tehnico-economice, bugetul proiectului, capacitatea operationala a solicitantului si sustenabilitatea investitiei, respectarea principiilor orizontale pricind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu dizabilitati (conformarea cu prevederile legale), includerea in Planul de Mobilitate Urbană Durabilă.

**Criterii de selectie**

**Total punctaj 100 puncte**

**Sectiunea I – total punctaj 90 puncte**

1. **Contribuția proiectului la realizarea Obiectivului Specific 2.8. Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon (FEDR) – maxim 72 puncte**

**1.1 Creșterea numărului utilizatorilor anuali ai transportului public nou sau modernizat– maxim 12 puncte**

a. Proiectul determină o creștere a numărului de utilizatori anuali ai transportului public nou sau modernizat ≥20% - 12 puncte

b. Proiectul determină o creștere a numărului de utilizatori anuali ai transportului public nou sau modernizat ≥10%<20% - 8 puncte

c. Proiectul determină o creștere a numărului de utilizatori anuali ai transportului public nou sau modernizat ≥5%<10% - 4 puncte

d. Proiectul determină o creștere a numărului de utilizatori anuali ai transportului public nou sau modernizat <5% - 0 puncte

*Punctarea subcriteriului se face prin selectarea unei singure optiuni și a punctajului aferent acesteia. Valorile sunt calculate în Studiul de trafic.*

**1.2. Creșterea numărului utilizatorilor anuali ai infrastructurii dedicate transportului cu bicicleta – maxim 12 puncte**

a. Proiectul determină o creștere a numărului de utilizatori anuali ai infrastructurii dedicate transportului cu bicicleta≥40% - 12 puncte

b. Proiectul determină o creștere a numărului de utilizatori anuali ai infrastructurii dedicate transportului cu bicicleta ≥20%<40% - 8 puncte

c. Proiectul determină o creștere a numărului de utilizatori anuali ai infrastructurii dedicate transportului cu bicicleta ≥10%<20% - 4 puncte

d. Proiectul determină o creștere a numărului de utilizatori anuali ai infrastructurii dedicate transportului cu bicicleta <10% - 0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

**1.3. Activități de creare/extindere a infrastructurii pentru combustibili alternativi – 5 puncte**

a. Proiectul cuprinde măsuri de implementare a infrastructurii pentru combustibili alternativi (puncte de realimentare/reîncărcare) - 5 puncte

b. Proiectul nu cuprinde măsuri de implementare a infrastructurii pentru combustibili alternativi (puncte de realimentare / reîncărcare) - 0 puncte

*Punctarea sub-criteriului se face prin selectarea unei singure opțiuni.*

**1.4. Stimularea transportului pietonal si /sau semi-pietonale – maxim 10 puncte**

a. Proiectul cuprinde activitati de construire /extindere de zone și trasee pietonale şi/sau semi-pietonale – 10 puncte;

b. Proiectul nu cuprinde activitati de construire /extindere de zone și trasee pietonale şi/sau semi-pietonale - 0 puncte.

*Punctarea sub-criteriului se face prin selectarea unei singure opțiuni.*

* 1. **Eficiența costurilor proiectului – maxim 10 puncte**
* **Costul investitiei este mai mic sau egal cu costul mediu (istoric) – maxim 10 puncte**

*Costul mediu (istoric) luat in considerare pentru urmatoarele categorii de investiții: achiziționarea de autobuze electrice -50 locuri - 600.000 euro/buc; pentru achiziționarea de autobuze electrice -15 locuri - 340.000 euro/buc; pentru Infrastructura de transport - 427.000 euro/km; pentru construirea/modernizarea/extinderea autobazelor - 300 euro/mp; pentru costurile proiectului din punct de vedere al achiziționarii și instalarii stațiilor de reîncărcare/realimentare a autobuzelor electrice și pe hidrogen - 100.000 euro/buc; pentru construirea/modernizarea/extinderea pistelor/traseelor pentru biciclete (ambele sensuri) - 220.000 euro/km; pentru construirea parcărilor de tip „park and ride” - 160 euro/mp. Aceste costuri include TVA.*

*Punctajul acestui subcriteriu se incadreaza intre 0 si 10 puncte. In cazul in care costul investitiei este mai mic sau egal cu costul mediu (istoric), se vor acorda 10 puncte pentru categoria de investitie respectiva. In cazul in care costul investitiei se incadreaza peste costul mediu (istoric) cu pana la maxim 10% (inclusiv), se vor acorda 4 puncte pentru categoria de investitie respectiva. In cazul in care costul investitiei se incadreaza peste costul mediu (istoric) cu peste 10%, se vor acorda 0 puncte pentru categoria de investitie respectiva.*

*In cazul in care proiectul cuprinde mai multe categorii de investitii (pentru care au fost stabilite costuri medii (istorice)), calculul se va realiza dupa cum urmeaza:*

1. *Se va acorda punctaj fiecarei categorii de investitie (10, 4 sau 0 puncte in functie de cum se situeaza costul categoriei de investitie respectiva fata de costul mediu istoric mentionat in cadrul acestui subcriteriu);*
2. *Punctajul subcriteriului se va calcula ca medie aritmetica simpla dintre punctajele obtinute de categoriile de investii incluse in proiect (asa cum a fost prezentat la punctul a).*
3. *Pentru punctajul subcriteriului, in situatia in care rezultatul mediei aritmetice simple, este unul cu zecimale, in situatia zecimalelor egale cu sau peste 5, se va rotunji in plus; în caz contrar, se va rotunji în minus.*

**1.6 Contributia proiectului la teme orizontale (suplimentar fata de prevederile legale) - maxim 16 puncte**

a. Proiectul utilizeaza tehnologii care tin cont de utilizarea judicioasa a resurselor naturale (spre ex.de apa) – 4 puncte;

b. Proiectul prevede crearea de facilitați/ infrastructuri/echipamente pentru accesul persoanelor cu disabilitati, pentru mai multe tipuri de disabilitati (suplimentar fata de minimul legislativ) - 4 puncte;

c. Proiectul prevede achizitii verzi - 4 puncte;

d. Proiectul prevede masuri incadrate in categoria masurilor suplimentare conform Anexei 12 la ghid, Metodologia privind imunizarea si abordarea DNSH - 4 puncte.

*Referitor la punctul b) - se vor puncta proiectele care vor promova cercetarea și dezvoltarea, vor face cunocută oferta și vor încuraja utilizarea de noi tehnologii, inclusiv tehnologii informatice și de comunicații, dispozitive de suport pentru mobilitate, dispozitive și tehnologii de asistare, adecvate persoanelor cu disabilităti, acordând prioritate tehnologiilor cu prețuri accesibile (art 4, litera g) din Convenția ONU privind drepturile persoanelor cu dizabilități.*

*Punctajul este cumulativ. În cazul în care proiectul nu raspunde cerintelor de la a/b/c/d, se va puncta cu 0 (zero) la optiunea respectiva.*

**1.7 Complementaritatea cu alte investiții aflate in contractare/in implementare prin PRSE 2021-2027/alte surse/programe de finanțare; integrarea cooperarii la nivel de proiect; masuri de constientizare a populatiei - maxim 7 puncte**

a.Proiectul este complementar cu cel putin un proiect aflat in contractare/in implementare prin PRSE 2021-2027/alte surse/programe de finanțare care contribuie la îmbunătăţirea transportului public şi/sau a modurilor nemotorizate de transport, inclusiv cu proiecte din lista de proiecte prioritare aferentă SIDDDD/ scenariul optim selectat „A face ceva” al PMUD - 3 puncte;

b. Proiectul vizeaza actiuni de cooperare teritoriala care contribuie la atingerea obiectivelor prevazute in cadrul acestuia – 2 puncte;

c. Solicitantul pune în aplicare măsuri de promovare și conştientizare a populaţiei cu privire la activitățile proiectului, respectiv cu privire la utilizarea transportului public local şi/sau a modurilor nemotorizate de transport - 2 puncte.

*In cazul in care proiectul nu raspunde cerintelor de la a/b/c, se va puncta cu 0 (zero) la optiunea respectiva. Punctajul este cumulativ*.

**2. Gradul de pregătire/maturitate al proiectului – 18 puncte**

a. Posibilitatea de emitere a Ordinului de incepere a lucrarilor (procedura de achizitie finalizata cu contract de lucrari adjudecat sau contract de lucrari semnat) - 18 puncte;

b.  Documentaţie tehnico-economică la nivel de Proiect tehnic – 15 puncte;

c. Documentaţie tehnico-economică - faza DTAC si Autorizatie de construire emisa – 10 puncte;

d. Solicitantul a lansat la data depunerii cererii de finantare procedura de achizitie a serviciilor de elaborare Proiect Tehnic – 5 puncte;

e. Documentatia tehnico-economica este la nivel de SF/DALI - 0 puncte.

*sau*

*(in cazul proiectelor care prevad doar achizitie de echipamente):*

a. Procedura de achizitie finalizata cu contract de achizitie echipamente adjudecat sau contract de furnizare semnat - 18 puncte;

b. Procedura de achizitie echipamente in derulare – 9 puncte;

c. Procedura de achizitie echipamente nu a fost demarata - 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia.*

**SECTIUNEA II (Notarea cu 0 a unui criteriu sau a unei optiuni duce la respingerea proiectului) - 10 puncte.**

**3. Calitatea documentatiei tehnico-economice/studiului de oportunitate, dupa caz (studiul de oportunitate in cazul proiectelor care implica doar achizitia de echipamente) – 0/1**

a. Documentatia tehnica (SF/DALI sau PT) este conforma (conform Grilei de verificare a conformitatii administrative a doc teh) – 1 punct;

b. Documentatia tehnica (SF/DALI sau PT) nu este conforma (conform Grilei de verificare a conformitatii administrative a doc teh) – 0 puncte;

**sau**

a. Studiul de oportunitate indeplineste cerintele de calitate (conform Grilei de verificare a calitatii studiului de oportunitate) – 1 punct;

b. Studiul de oportunitate nu indeplineste cerintele de calitate (conform Grilei de verificare a calitatii studiului de oportunitate) - 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia, daca se va puncta cu 0 atunci proiectul va fi respins din procesul de evaluare si selectie*

**4. Bugetul proiectului – 0/3**

a. Costurile sunt realiste (corect estimate), suficiente şi necesare pentru implementarea proiectului (Costurile pe unitatea de resurse utilizate sunt realiste si justificate de catre solicitant prin citarea unor surse independente si verificabile (statistici oficiale, preturi standard etc.) sau prin rezultatele unei cercetari de piata efectuate de solicitant – 0/1;

b. Bugetul este complet şi corelat cu activitatile prevazute, cu resursele materiale implicate in realizarea proiectului, adica: nu exista mentiuni in sectiunile privind activitatile, resursele si rezultatele anticipate din cererea de finantare care nu au acoperire intr-un subcapitol bugetar / linie bugetara; de asemenea, nu exista subcapitol bugetar / linie bugetara fara corespondenta in sectiunile privind activitatile, resursele si rezultatele – 0/1;

c. Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Exista corelare intre buget si sursele de finantare. Lista de echipamente și / sau lucrări și / sau servicii cu încadrarea acestora pe secțiunea de cheltuieli eligibile /ne-eligibile (dacă este cazul), este corelată cu costurile curpinse în cadrul liniilor bugetare. Toate elementele cuprinse in lista de lucrări / servicii / echipamente sunt clar identificate și detaliate. Achizitionarea lucrărilor/ serviciilor / echipamentelor prevăzute în proiect este necesară și oportună, conform obiectivelor proiectului – 0/1.

*Notarea cu 0 (zero) a oricarei optiuni a, b sau c, va conduce la respingerea proiectului.*

**5. Capacitatea operationala a solicitantului si sustenabilitatea investitiei - 0/3**

a. Solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată durata de valabilitate a contractului de finanţare şi după expirarea valabilităţii acestuia şi identifică toate aspectele aferente sustenabilităţii proiectului referitoare la sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară. Solicitantul are o strategie clară pentru monitorizarea implementării proiectului, există o clară repartizare a sarcinilor în acest sens, proceduri şi un calendar al activităţilor de monitorizare – 0/1;

b. Solicitantul identifică şi detaliază posibilile riscuri în implementarea proiectului iar mecanismele de gestionare sunt clar definite si corespunzatoare. Obiectivele proiectului sunt clare şi pot fi atinse în perspectiva realizării proiectului. Activităţile proiectului sunt clar identificate şi detaliate şi strâns corelate în cadrul calendarului de realizare, cu atribuţiile membrilor echipei de proiect şi cu planificarea achiziţiilor publice. Planificarea activităţilor (claritatea şi fezabilitatea planului de acţiune al proiectului) este logică şi fezabilă din perspectiva realizării acesteia. Rezultatele proiectului şi indicatorii de realizare sunt corelaţi cu activităţile şi ţintele stabilite şi sunt fezabile. Rezultatele sunt formulate în termeni cuantificabili, măsurabili şi verificabili – 0/1

c. Investitia este sustenabila, proiectiile veniturilor si cheltuielilor sunt realiste, fundamentate pe date corecte si surse verificabile - 0/1.

*Notarea cu 0 (zero) a oricarei optiuni a, b sau c, va conduce la respingerea proiectului.*

**6. Respectarea principiilor orizontale privind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu disabilitati (conformarea cu prevederile legale) – 0/1**

a. masuri privind promovarea dezvoltarii durabile

b. masuri privind promovarea a egalitatii de şanse, de gen, nediscriminarii si accesibilitatii persoanelor cu disabilitati

c. masuri privind respectarea principiului DNSH ("Do not significant harm" - "A nu prejudicia în mod semnificativ")

*Solicitantul fundamenteaza si probeaza cu documente relevante respectarea principiilor orizontale conform ghidului specific (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea condițiilor legale în vigoare privind temele orizontale, respectarea prevederilor/obligațiilor legale în vigoare privind temele orizontale, inclusiv DNSH (conform Anexa 12 din ghid)). Pentru a obtine 1 punct la acest criteriu, proiectul trebuie sa indeplineasca cumulativ cerintele de la a, b si c. In cazul in care nu se indeplinesc toate cele 3 cerinte, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului.*

**7. Proiectul este inclus în Planul de Mobilitate Urbană Durabilă – 0/1**

a. Proiectul este inclus în Planul de Mobilitate Urbană Durabilă - 1 punct;

b. Proiectul nu este inclus în Planul de Mobilitate Urbană Durabilă - 0 puncte.

*Notarea cu 0 (zero) la acest criteriu, va conduce la respingerea proiectului*.

**8.** **Proiectul are avizul ADI ITI DD privind contribuția acestuia la realizarea obiectivelor Strategiei ITI DD si caracterul integrat al proiectului - 0/1**

a. Proiectul are avizul ADI ITI DD privind contribuția acestuia la realizarea obiectivelor Strategiei ITI DD si caracterul integrat al proiectului – 1 punct

b. Proiectul nu are avizul ADI ITI DD privind contribuția acestuia la realizarea obiectivelor Strategiei ITI DD si caracterul integrat al proiectului – 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia (a sau b), daca se va puncta cu 0 atunci proiectul va fi respins din procesul de evaluare si selectie*

## Aplicarea Pragului de calitate

Pragul de calitate reprezintă punctajul minim obligatoriu obținut în urma evaluarii. Acest punctaj este de 60 de puncte pentru apelul de proiecte PRSE/3.1/1.1/1/ITI/2025, respective 50 de puncte pentru apelul de proiecte PRSE/3.1/1.2/1/ITI/2025.

## Aplicarea Pragului de excelență

Pentru apelul de proiecte PRSE/3.1/1.2/1/ITI/2025 se va aplica un prag de excelenta de 70 puncte.

Ulterior depunerii, cererile de finanțare vor intra într-un sistem competitiv de evaluare și selecție în urma căruia se va demara etapa de contractare pentru cererile de finanțare care în urma evaluării tehnice și financiare obțin 70 de puncte, să nu fi fost notate cu 0 în etapa de evaluare tehnico-financiară conform detaliilor de completare a grilei și se încadrează în alocarea apelului*.*

## Notificarea rezultatului evaluării tehnice și financiare

Etapa de evaluare tehnică și financiară se poate încheia cu recomandări de corelări/observații, și depunctare dacă este cazul, cu condiția ca aceste aspecte sa nu vizeze criteriile verificate in cadrul etapei de evaluare tehnico-financiara si nici documentele care au stat la baza analizei.

Dacă evaluatorii constată că există aspecte în prezentarea proiectului care au influenţă asupra implementării sale, vor face recomandări fundamentate pentru îmbunătăţirea proiectului în cadrul grilei de evaluare tehnică și financiară. Recomandările se fac pentru toate proiectele evaluate (nu doar în cazul proiectelor care nu întrunesc punctajul minim pentru a trece în etapa contractuală). Recomandările pot viza doar etapa de implementare a proiectului. Comisia de evaluare tehnică și financiară se va pronunța asupra obligativității indeplinirii recomandărilor formulate și se vor menționa ca atare în cadrul grilelor completate în cadrul etapei de evaluare tehnică și financiară cu privire la SF/DALI și, dacă este cazul, cu privire la conformitatea PT. Astfel, în cadrul secțiunii de observații în cadrul grilei de evaluare tehnică și financiară, comisia se va asigura de faptul că, pentru fiecare recomandare realizată se va specifica și obligativitatea îndeplinirii acesteia în etapa de implementare.

Rezultatele evaluării tehnice și financiare se comunică solicitantului prin sistemul MYSMIS, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

Împotriva rezultatului evaluării tehnice și financiare, solicitantul poate formula contestație în termenele prevăzute în Ghidul Solicitantului în termen de 30 zile calendaristice, calculate de la data comunicării rezultatului evaluării, detalii fiind prezentate in secțiunea 8.8. De asemenea, în cazul proiectelor care au obținut punctajul minim, însă nu intră în alocarea financiară a apelului de proiecte, AM PR SE va notifica solicitanții asupra situației proiectului.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

## Contestații

Împotriva deciziei de respingere a rezultatului evaluarii tehnico-financia**r**a/finanțării se poate formula contestație pe cale administrativă, care se va depune la AM PR SE, în termenul de 30 zile calendaristice, calculat de la data de la primirii acesteia prin sistemul informatic MySMIS2021.

Contestaţia se formulează în scris va cuprinde:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Contestația va fi însoțită de documente pe care contestatarul le consideră necesare în motivarea acesteia. Constestatarul nu poate să depună documente noi care să completeze, să modifice sau să înlocuiască documentele a căror analiză a condus la respingerea proiectului. Contestația și documentele anexate vor fi numerotate si opisate.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM PR SE o va considera neîntemeiată. Contestaţiile, inclusiv documentele suport, se trimit prin sistemul MySMIS2021, meniul Contestații, în conformitate cu instrucțiunile de completare din Manualul de utilizare MySMIS.

Notă!Contestațiile depuse după termenul de 30 zile menționat anterior vor fi respinse, rezultatul obtinut în cadrul procesului de evaluare şi selecţie fiind menţinut.

Comitetul de soluționare a contestațiilor soluționează contestația prin decizie motivată, în termen de 30 zile calendaristice de la data înregistrării acesteia, care se comunică solicitantului sau, după caz, liderului de parteneriat. Decizia AM PR SE privind soluționarea contestațiilor este finală, iar contestatarul nu mai poate înainta o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia, prin solicitarea în scris de retragere a contestației la AM PR SE. Înregistrarea acestui document se va face tot în registrul de contestații. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

Notă!Pe parcursul soluționării contestațiilor, lista proiectelor se va actualiza cu acele proiecte pentru care AM PR SE a luat o decizie favorabilă.

## Contractarea proiectelor

### Verificarea îndeplinirii condițiilor de eligibilitate

Intrarea în etapa de contractare este adusă la cunoștința solicitantului prin aplicația informatică MySMIS2021.

În etapa de contractare, solicitanților li se va solicita de către AM PR SE prin sistemul informatic MySMIS2021 să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul transmite documentele solicitate în etapa de contractare, sub sancţiunea respingerii cererii de finanţare, în termenul de 30 de zile calendaristice, calculat de la data primirii solicitării autorităţii de

management. Prin excepţie, acest termen poate fi prelungit o singură dată de către autoritatea de management în baza unei justificări fundamentate.

Verificarea procedurii de achizitie finalizata prin semnarea contractului de lucrari(in cazul proiectelor cu lucrari incepute) se va realiza prin parcurgerea documentatiei transmise odata cu cererea de finantare, a contractului de lucrari si actelor aditionale la acesta. Se vor utiliza grilele mentionate in Anexele 23 si 24 din prexentul ghid.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția AM PR SE din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic  MySMIS2021.

AM PR SE poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Urmare a verificării îndeplinirii condițiilor de eligibilitate, AM PR SE va emite decizia de aprobare a finanțării, respectiv decizia de respingere a finanțării. Pentru proiectele selectate, în baza deciziei de aprobarea a finanțării AM PR SE va proceda la încheierea contractului de finanțare.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare vor respecta legislatia in vigoare.

În cazul deciziei de respingere a finanțării se poate formula contestație pe cale administrativă, în termen de maxim 30 zile calendaristice de la primirii acesteia, prin sistemul informatic MySMIS2021.

Comitetul de soluționare a contestațiilor soluționează contestația, prin decizie motivată, în termen de 30 de zile calendaristice, calculat de la data înregistrării acesteia în sistemul informatic MySMIS2021. Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM procedează la semnarea contractului de finanțare (Anexa 11 Contract de finantare), având în vedere considerentele deciziei de soluționare a contestației.

### Decizia de acordare/respingere a finanțării

Urmare a verificării îndeplinirii condițiilor de eligibilitate, AM PR SE va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobare a finanțării, AM PR SE va proceda la încheierea contractului de finanțare/emiterea deciziei de finanțare, după caz.

### Definitivarea planului de monitorizare al proiectului

Planul de monitorizare a proiectului, Anexa 2 la contractul de finanțare, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare a proiectului va fi elaborat prin luarea în considerare a Anexei 2 Model orientativ privind completarea Planului de monitorizare a proiectului și Anexei 2.a Orientări metodologice privind indicatorii de etapă, la prezentul ghid.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care sunt prevăzuți în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în Cererea de Finanțare, precum și cu rezultatele așteptate ale proiectului. Primul indicator de etapă este stabilit la un interval trei luni, calculat din prima zi de începere a implementării proiectului, așa cum este prevăzută în contractul de finanțare.Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.În cazul proiectelor de investiții publice, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

În intervalul dintre doi indicatori de etapă consecutivi, Autoritatea de Management va monitoriza proiectul în cauză pe baza rapoartelor de progres și a vizitelor de monitorizare, putând utiliza, în funcţie de specificul proiectului, un sistem specific de repere intermediare și instrumente de monitorizare detaliate în procedurile operaţionale care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Indicatorii de etapă fac obiectul monitorizării de către AM iar nerealizarea acestora poate conduce la aplicarea unui mecanism de rețineri financiare, conform prevederilor legale.

Planul de monitorizare al proiectului poate face obiectul unor modificări prin act adițional la contractul/decizia de finanțare.

### Semnarea contractului de finanțare

Contractul de finanțare se incarcă in sistemul informatic MySMIS2021 și se semnează numai în format electronic de către reprezentantul legal/persoanele împuternicite ale AM PR SE și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit. Data contractului reprezintă data ultimei semnături.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 11 la prezentul Ghid, Contract de finanţare (model orientativ) – anexa la Ordin nr. 2041/25.05.2023, cu mențiunea că AM PR SE poate aduce modificări asupra acestui document înainte de semnarea contractului de finanțare sau ulterior semnării, prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate. Solicitantul va semna contractul de finanțare în termen de 5 zile lucrătoare de la data notificării acestuia de către AM PR SE.

În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare.

**Verificarea proiectului tehnic după semnarea contractului de finanțare**

În cazul în care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii Proiectului Tehnic inclusiv Autorizația de Construire în termenul asumat în Planul de monitorizare al proiectului.

Verificarea conformității administrative a PT, după semnarea contractului de finanțare, se va realiza într-o etapă de verificare distinctă derulată în etapa de implementare a proiectului şi va fi finalizată printr-un aviz de conformitate/neconformitate asupra documentației tehnice, emis de către AM PR SE și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor. Etapa de verificare a conformităţii proiectului tehnic se realizează în baza Grilei de analiză a conformității proiectului tehnic, anexă la prezentul ghid (Anexa 10).

La întocmirea proiectul tehnic se vor respecta prevederile HG nr. 907/2016, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare. Proiectul tehnic (Documentația tehnico-economică, faza PT, parte scrisă și partea desenată) va fi semnat și ștampilat conform dispozițiilor legale în vigoare, de către elaboratori, proiectanți, verificatori și experți tehnici.

Se vor avea în vedere prevederile OUG nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, în consecință proiectul tehnic va fi vizat astfel: fie în mod integral pe format electronic/digital cu semnături electronice calificate, respectând prevederile Normelor tehnice din 18 noiembrie 2020 privind aplicarea OUG nr. 140/2020, aprobate prin Ordinul nr. 4134/2020, fie în mod integral pe format letric cu semnături olografe și ștampile/ parafe profesionale, în funcție de caz, pentru: arhitecți, verificatori, experți tehnici, auditori energetici, specialiști etc

De menționat faptul că nu se acceptă semnături și ștampile aplicate pe documente cu ajutorul programelor de editare. Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.

Modificările realizate asupra proiectului tehnic fața de SF/DALI/PT/SO în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM PR SE. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației. Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

# ASPECTE PRIVIND CONFLICTUL DE INTERESE

**Conflictul de interese in implementarea contractelor de finantare**

Conflictul de interese reprezintă orice situaţie definită ca atare în legislaţia naţională/comunitară.

Beneficiarul are obligatia de a întreprinde toate diligenţele necesare pentru a evita orice conflict de interese pe perioada implementarii contractului de finantare şi de a informa în scris AM în legătură cu orice situaţie care dă naştere sau este posibil să dea naştere unui astfel de conflict, de îndată ce a luat la cunostinţă.AM îşi rezervă dreptul de a verifica aceste situaţii şi de a lua măsurile necesare, dacă este cazul.

În implementarea contractului de finantare, AM PR SE va verifica conflictul de interese la atribuirea contractelor de achizitii precum si in implementarea acestora. La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese.

**Conflictul de interese la atribuirea contractelor de achiziţie**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor si conflictului de interese.

În cazul în care se constată încălcarea prevederilor legale în vigoare ale legislaţiei în domeniul achiziţiilor publice si conflictului de interese, cheltuiala aferentă plăţii bunurilor/serviciilor/lucrărilor astfel achiziţionate va fi considerata neeligibilă şi nu va fi rambursată/plătită.

**Conflictul de interese in implementarea contractelor de achizitie**

Pe parcursul derulării contractelor încheiate între beneficiarii PR SE şi contractorii acestora, apar deseori modificări ale personalului implicat în atribuirea şi derularea contractului comercial, atât la nivelul beneficiarilor cât şi al contractorilor şi subcontractorilor, terților susținători, experților cheie. În acest sens, toţi beneficiarii autorităţi publice, au obligativitatea notificării in scris a AM cu privire la situaţiile în care apar modificări. AM va verifica aceste situaţii şi va lua măsurile necesare, dacă este cazul.

# 10. ASPECTE PRIVIND PRELUCRAREA DATELOR CU CARACTER PERSONAL

Referitor la Regulamentul General privind Protecția Datelor cu Caracter Personal (GDPR), reprezentantul legal al instituției solicitante (inclusiv reprezentantul legal al partenerilor) vor completa Declarația Unică.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## Rapoarte de progres

Procesul de monitorizare a proiectelor de către AM PR SE se realizează prin:

a) verificarea Rapoartelor de progres disponibile în aplicația informatică MySMIS2021 și a a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat, a respectării planului de monitorizare a proiectului și a realizării indicatorilor de etapă din plan;

b) vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare;

c) urmărirea și validarea îndeplinirii indicatorilor de etapă din planul de monitorizare a proiectului și, pe baza documentelor justificative transmise de beneficiar, inclusiv a informațiilor și documentelor care însoțesc Raportul de progres și a constatărilor autorității de management în urma vizitelor de monitorizare;

d) analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare/deciziei de finanțare, după caz, conform prevederilor contractuale.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid. (Anexa 16 – Formular Raport de progres).

În perioada de implementare a proiectului, raportul de progres se generează prin sistemul informatic MySMIS2021 de către beneficiar și se transmite la intervale de trei luni calendaristice, în termen de 30 de zile de la finalizarea perioadei de raportare, la AM PR SE. Primul Raport de progres trimestrial se va întocmi pentru trimestrul calendaristic următor semnării contractului de finanțare în cadrul PR SE 2021 – 2027.

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

În cazul proiectelor de infrastructură și a proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.

Contractul de finanțare îşi păstrează valabilitatea 5 ani calculată de la data efectuării plăţii finale în cadrul Proiectului.

Anual, în perioada post-implementare (ex-post) a proiectului, în termen de 30 de zile de la încheierea anului post-implementare, beneficiarul este obligat să transmită la AM PR SE, prin sistemul informatic MySMIS2021, Rapoarte de durabilitate. Acesta va prezenta situația investitei și atingerea indicatorilor de rezultat, menținerea obiectivelor, a indicatorilor direcți, sustenabilitatea tehnică și financiară a proiectului, diseminarea rezultatelor, caracterul durabil al proiectului (conform prevederilor Regulamentului (UE) nr. 1060/2021), probleme care pot afecta sustenabilitatea precum și respectarea prevederilor privind ajutorul de stat și informații privind proiectele generatoare de venit.

AM PR SE poate solicita beneficiarilor să transmită rapoarte de progres, ori de câte ori consideră necesar.

În cadrul Rapoartelor trimestriale de progres, sau, acolo unde este cazul, în cadrul Rapoartelor de durabilitate, se prezintă informații cu privire la stadiul îndeplinirii aspectelor specifice care trebuie monitorizate în etapele de implementare și de durabilitate ale fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

AM PR SE poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul de finanţare.

## Vizitele de monitorizare

Vizitele de monitorizare la fața locului au ca scop confirmarea progresului fizic al activităților și stadiul realizării indicatorilor, identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, identificarea elementelor de succes ale proiectului; verificarea respectării prevederilor privind caracterul durabil al operațiunilor conform reglementărilor comunitare; verificarea respectării clauzelor generale și a celor specifice din contractul de finanțare; verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

Tipuri de vizite la fața locului:

a) Vizite la fața locului pe parcursul implementării;

b) Vizită finală la fața locului;

c) Vizite la fața locului ex-post;

d) Vizite la fața locului speciale (ad-hoc).

*Vizite la fața locului pe parcursul implementării*

Pentru fiecare proiect finanțat din PR SE 2021 - 2027, AM efectuează vizite la fața locului, de 2 ori pe an, în vederea verificării veridicității informațiilor consemnate de beneficiar în Raportul de Progres.

*Vizită finală la fața locului*

Vizita finală la fața locului este realizată în scopul monitorizării și al verificării cererii de rambursare finale prin echipe mixte (monitorizare și verificare plăți).

Vizita de monitorizare finală are ca scop:

* Verificarea eligibilității cheltuielilor, în conformitate cu prevederile legale privind eligibilitatea;
* Verificarea plății efective de către Beneficiar a sumelor incluse în cererile de rambursare;
* Verificarea existenței unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* Verificarea păstrării tuturor documentelor originale legate de proiect;
* Verificarea dosarelor de achiziție realizate în cadrul proiectului;
* Verificarea bunurilor/serviciilor/lucrărilor dacă au fost livrate/prestate în conformitate cu contractele de achiziții;
* Verificarea utilizării de către beneficiar a conturilor contabile analitice (cu codificarea proiectului);
* Verificarea finalizării tuturor activităților proiectului,
* Verificarea atingerii țintelor indicatorilor în conformitate cu valorile asumate prin contractul de finanțare (cu modificările ulterioare, dacă este cazul);
* Verificarea atingerii rezultatelor și obiectivelor asumate prin proiect;
* Verificarea operaționalizării investiției.

*Vizite la fața locului ex-post*

AM PR SE efectuează vizite la fata locului după finalizarea implementării proiectului, respectiv în perioada de durabilitate - 5 ani, definită, conform prevederilor contractuale, referitoare la durata contractului (calculată de la data informării Beneficiarului de către AM în ceea ce privește autorizarea cererii de rambursare finală), pentru a se verifica sustenabilitatea proiectelor.

AM PR SE va efectua pentru toate proiectele aflate in durabilitate o vizita pe an ex-post la fața locului până la finalizarea perioadei de durabilitate. Se recomandă ca ultima vizita ex-post să fie efectuată înainte cu cel puțin trei luni de finalizarea perioadei de durabilitate, pentru a putea fi luate măsurile necesare, în funcție de situație, înainte de expirarea perioadei de valabilitate a contractului de finanțare.

*Vizite la fața locului speciale (ad-hoc)*

Fără a acoperi toate situațiile posibile, AM PR SE efectuează vizite la fața locului, pe parcursul implementării și/sau în perioada ex-post, dacă:

* o vizită intermediară realizată prin echipe mixte (monitorizare și verificare plăți);
* există o solicitare în acest sens din partea șefului AM;
* dacă beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM;
* cu ocazia verificărilor efectuate se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);
* se solicită/notifică de către Beneficiar modificarea locației de implementare a proiectului;
* pentru solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. În acest caz, în raportul privind vizita la fața locului vor fi menționate recomandări clare, cuantificabile, raportate la obiectivele și indicatorii proiectului.

Raportul de vizită se elaborează de AM PR SE, prin sistemul informatic MySMIS2021, in conformitate cu prevederile procedurilor operationale si se genereaza in termen de 10 zile lucratoare de la data vizitei efectuata la fata locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

În procesul de monitorizare a proiectelor AM PR SE va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

## Mecanismul specific indicatorilor de etapă. Planul de monitorizare

În procesul de monitorizare a proiectelor, AM PR SE va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului elaborat prin luarea în considerare a Anexelor 2 și 2.a la prezentul ghid.

Planul de monitorizare a proiectului este parte integrantă a contractului de finanțare, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PR SE verifică și validează indicatorii de etapă care vor prevăzuți în Planul de monitorizare a proiectului.

AM PR SE are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PR SE, verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PR SE poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021 se emit atenționări automate către beneficiar și AM PR SE, cu cel puțin 10 zile calendaristice înaintea termenului pentru raportarea îndeplinirii unui indicator de etapă.

Prin sistemul informatic MySMIS2021 se notifică beneficiarul și AM PR SE cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului prevăzut, prin sistemul informatic MySMIS 2021 se blochează posibilitatea de încărcare a documentelor. Ulterior, beneficiarul poate solicita, motivat, catre AM PR SE, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PR SE, înregistrează în sistemul informatic MySMIS2021 îndeplinirea cu întârziere a unui indicator de etapă.

În cazul neîndeplinirii unui indicator de etapă, autoritatea de management, sprijină beneficiarul pentru

identificarea şi stabilirea de posibile măsuri de remediere şi urmăreşte atingerea indicatorilor de etapă.

În procesul de monitorizare a proiectelor, AM PR SE are obligația de a monitoriza și sprijini beneficiarul pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare contractului de finanțare, în condițiile prevăzute de legislația în vigoare.

Neîndeplinirea unui indicator de etapă nu are implicaţiile unei nereguli sau unei fraude, aşa cum sunt

acestea definite la art. 2 alin. (1) lit. a) şi b) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, autoritatea de management poate aplica, în funcţie de analiza obiectivă şi riscurile identificate, în condiţiile prevăzute în contractul de finanţare, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

Sumele respinse în condițiile precizate mai sus, pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de către AM în situația neîndeplinirii indicatorilor de etapă prevăzuți.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM, poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Măsurile pentru neîndeplinirea indicatorilor de etapă se vor aplica gradual.

# ASPECTE PRIVIND MANAGEMENTUL FINANCIAR

## Mecanismul cererilor de prefinanțare

Se poate acorda prefinanţare în tranşe de maximum 30% din valoarea eligibilă a contractului de finanţare, fără depăşirea valorii totale eligibile a acestuia.

Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care AM PR SE a virat tranşa de prefinanţare în contul beneficiarului, fără a depăşi durata contractului de finanţare.

Beneficiarii/Liderii de parteneriat/Partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea prefinantarii.

Pentru prefinantarea nerecuperata, Autorităţile de management notifică beneficiarii/liderii de parteneriat/partenerii cu privire la obligaţia restituirii sumelor. În cazul în care beneficiarii/liderii de parteneriat/partenerii nu restituie autorităţilor de management sumele calculate în termen de 15 zile de la data comunicării notificării, acestea emit decizii de recuperare a prefinanţării pe numele beneficiarilor/liderilor de parteneriat/ partenerilor, după caz, prin care se individualizează sumele de restituit exprimate în moneda naţională. Decizia constituie titlu de creanţă emis în condiţiile legii şi cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.

## Mecanismul cererilor de plată

Mecanismul decontării cererilor de plată se aplică tuturor categoriilor de beneficiari.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele economice aferente proiectelor implementate, acceptate la plată, beneficiarul depune Cererea de plată, împreună cu documentele justificative aferente.

Cererile de plată conțin doar facturi neplătite de beneficiar.

*Beneficiarii/Liderii de parteneriat/Partenerii, alţii decât cei prevăzuţi la art. 7 şi 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată. La cererile de plată se vor anexa ordinele de plată pentru plata contribuţiei proprii aferente cheltuielilor eligibile incluse în documentele anexate la respectiva cerere, precum și extrasele de cont aferente.*

După efectuarea verificărilor conform procedurilor de lucru, AM comunică beneficiarului prin aplicația informatică MySMIS2021 autorizarea de cheltuieli printr-o notificare care cuprinde:

a) suma autorizată la plată;

b) sume care au făcut obiectul reducerilor procentuale/corecțiilor financiare/deducerilor financiare/reținerilor după caz.

AM PR SE virează beneficiarului valoarea cheltuielilor eligibile într-un cont distinct de disponibil deschis pe numele beneficiarului, la unitățile teritoriale ale Trezoreriei Statului.

În termenul legal de la încasarea sumelor de la AM PR SE, Beneficiarul efectuează plata numai pentru facturile înscrise în notificare. Sumele încasate pe baza cererilor de plată nu pot fi utilizate pentru o altă destinație decât cea pentru care au fost acordate.

În termen de maximum 10 zile lucrătoare de la data încasării sumelor virate de către AM PR SE beneficiarii au obligaţia de a depune cererea de rambursare aferentă cererii de plată la AM PR SE, în care sunt incluse sumele din notiifcare decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor. Beneficiarii/Liderii de parteneriat/Partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

## Mecanismul cererilor de rambursare

Beneficiarii/Liderii de parteneriat au obligaţia de a depune cereri de rambursare pentru cheltuielile efectuate. În termen de maximum 20 de zile lucrătoare de la data depunerii de către beneficiar/liderul de parteneriat la AM, după caz, a cererii de rambursare întocmite conform contractului/deciziei de finanţare, AM autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care AM dispune de resurse în conturile sale. După efectuarea plăţii, AM PR SE notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru proiectele implementate în parteneriat, liderul de parteneriat depune cererea de rambursare, iar AM PR SE virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanţare şi prevederilor Acordului de Parteneriat, parte integrantă a acestuia/acesteia.

## Graficul cererilor de prefinanţare/plată/rambursare

Beneficiarul are obligaţia de a respecta - Graficul cererilor de rambursare/ plată privind estimarea depunerii cererilor de rambursare/plată, precum și de actualizare a acestuia în funcție de sumele decontate. Modificările intervenite în graficul de depunere a cererilor de prefinanţare/plată/rambursare a cheltuielilor se pot face printr-o notificare, care nu face obiectul aprobării de către AM PR SE.

## Vizitele la faţa locului

AM PR SE efectueaza vizite in teren pentru verificarea realitatii cheltuielilor solicitate/autorizate si va completa Raportul de vizita monitorizare (Anexa 17). In acest scop se vor identifica pe teren:

* documentele justificative originale aferente cheltuielilor eligibile ce au fost incluse spre decontare în cererile de rambursare;
* existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* păstrarea tuturor documentelor originale legate de proiect, inclusiv existenţa pe facturile de plată originale a codului proiectului şi a sumelor decontate parţial;
* bunurile/serviciile/lucrările dacă au fost livrate/prestate/executate în conformitate cu contractul de achiziții;
* proiectul nu a mai primit finanţare din alte fonduri nerambursabile – facturile originale au înscrise codul SMIS al proiectului şi „Proiect cofinanţat de Uniunea Europeană prin PR SE 2021 - 2027”;
* publicitatea proiectului;
* indeplinirea indicatorilor de rezultat si iesire (se vor verifica datele din ultimul raport de progres depus de beneficiar in SMIS);
* indeplinirea conditiilor favorizante.

# Modificarea ghidului solicitantului

## Aspectele care pot face obiectul modificărilor prevederilor ghidului solicitantului

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Orice modificare a prevederilor legale în vigoare/aparitia unor noi prevederi legale poate determina AM PR SE să solicite documente suplimentare și/sau respectarea unor condiții suplimentare față de prevederile prezentului document/sa conduca la modificarea/completarea anexelor din ghidul solicitantului.

Orice modificare a ghidului solicitantului se poate realiza în baza corrigendum-urilor/ instrucțiunilor de modificare/ completare emise de AM PR SE. În funcție de modificările intervenite pe parcursul derulării etapei de evaluare şi selecţie, AM PR SE se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicarea celor menționate la secțiunea 13.1, AM PR SE poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR SE se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

1. **ANEXE**

Anexa 1 Instructiuni de completare Formular cerere de finantare

Anexa 2  Model orientativ privind completarea Planului de monitorizare a proiectului;

Anexa 2.a Orientări metodologice privind indicatorii de etapă.

Anexa 3 Acordul de parteneriat

Anexa 4 Declaraţia unică a solicitantului

Anexa 5 Lista de cheltuieli eligibile

Anexa 6 Grila de evaluare tehnică şi financiară

Anexa 6.a Lista de verificare DNSH

Anexa 7 Grila conformităţii şi calităţii SF

Anexa 8 Grila conformităţii şi calităţii DALI

Anexa 9 Grila conformităţii şi calităţii SF cu elemente de DALI

Anexa 10 Grila conformităţii şi calităţii PT

Anexa 10.1 Grila de analiza a calitatii Studiului de oportunitate

Anexa 11 Contract de finanţare

Anexa 12 Carta drepturilor fundamentale ale Uniunii Europene

Anexa 13 Metodologia privind abordarea DNSH si imunizarea la schimbarile climatice in cadrul PR SE 2021-2027

Anexa 14 Macheta privind analiza și previziunea financiară

Anexa 15 Bugetul proiectului

Anexa 16 Raport de progres

Anexa 17 Raport de vizita monitorizare

Anexa 18 Grila de verificare PMUD

Anexa 19 Instrument pentru calcularea emisiilor GES din sectorul transporturilor

Anexa 20 Ghid de evaluare - Instrument pentru calcularea emisiilor GES

din sectorul transporturilor

Anexa 21 Formular retragere de la finantare a proiectului

Anexa 22.1 Declaratie eligibilitate TVA - operatiuni cost total mai mic de 5.000.000 euro

Anexa 22.2 Declaratie eligibilitate TVA - operatiuni cost total mai mare de 5.000.000 euro

Anexa 23 Lista de verificare achizitii

Anexa 24 Lista de verificare a conflictului de interese la atribuirea contractului de achizitii

Anexa 25 Lista de verificare a eligibilităţii proiectului şi documentației de contractare

Anexa 26 Instructiuni de completare a grilei ETF

Anexa 27 Declarație privind beneficiarul/beneficiarii real/i;

Anexa 28 Situație centralizatoare privind beneficiarul/i real/i ai finanțării;

Anexa 28.1 Declarația privind beneficiarul/beneficiarii real/i – contractant/subcontractant**.**

Anexa 29 Recomandări cu privire la standarde pentru vegetația plantată

Anexa 30 Recomandări măsuri Biodiversitate

**Modele standard/orientative**

Model A Matrice de corelare între buget şi deviz

Model B Tabelul centralizator asupra numerelor cadastrale pentru obiectivele de investiţii

Model C Hotărârea de aprobare a proiectului și a cheltuielilor legate de proiect

Model D Hotărârea (Hotărârile partenerilor) de aprobare a documentaţiei tehnico-economice şi a indicatorilor tehnico-economici

Model E Raport privind stadiul fizic al investiţiei

Model F Studiu de oportunitate

Model G Lista de echipamente, dotări, mijloace de transport, lucrări sau servicii

Model H Centralizator privind justificarea costurilor

Model I Certificarea aplicaţiei

1. Cu excepţiile stabilite de lege; [↑](#footnote-ref-1)
2. Singura excepţie este reprezentată de subactivitatea *Construirea/modernizarea/reabilitarea părții carosabile* a infrastructurii rutiere în vederea configurării/reconfigurării infrastructurii rutiere cu benzi dedicate pentru transportul public; [↑](#footnote-ref-2)
3. Art. 3, pct. 3. din *Ordonanţa Guvernului nr. 27/2011 privind transporturile rutiere, cu modificările şi completările ulterioare*, respectiv: *autobuz - autovehicul cu cel puţin 4 roţi şi o viteză maximă constructivă mai mare de 25 km/h, conceput şi construit pentru transportul de persoane pe scaune şi în picioare, care are mai mult de 9 locuri pe scaune, inclusiv locul conducătorului auto*. [↑](#footnote-ref-3)
4. Ȋn conformitate și cu prognozele din Studiul de trafic privind creșterea ponderii deplasărilor cu bicicleta în scenariul „cu proiect”; [↑](#footnote-ref-4)
5. [↑](#footnote-ref-5)
6. [↑](#footnote-ref-6)
7. [↑](#footnote-ref-7)
8. [↑](#footnote-ref-8)